text:
ཉེ་ཆར་འཛད་སྤྱོད་པ་ཞིག་གིས12315བཀོད་འདོམས་ལྟེ་གནས་སུ་ཞུ་གཏུག་བྱས་ཏེ། ཁོས་རྐང་བ་བཀྲུ་ས་ཞིག་ནས་ཚོགས་མིའི་ཁྲམ་བྱང་ཉོས་ཡོད་ལ། བདག་གཉེར་མཁན་གྱིས་ཁོ་ལ་མ་བཤད་པའི་གནས་ཚུལ་འོག་ཚོགས་མིའི་ཁྲམ་བྱང་གསར་བར་བརྗེས་ནས། ཁོའི་སྔོན་གྱི་ཚོགས་མིའི་ཁྲམ་བྱང་དེ་བཀོལ་སྤྱོད་བྱེད་མི་ཆོག་པར་བཏང་བ་དང་། ཁོས་བདག་གཉེར་མཁན་བཙལ་ནས་གནས་ཚུལ་དྲིས་པ་ན། ཅིག་ཤོས་ཀྱིས་ཁོ་ལ་སྔོན་ཆད་ཀྱི་བདག་གཉེར་མཁན་དེས་ད་ལྟ་ངལ་གསོས་པ་དང་། ཁོ་རང་ནི་གསར་དུ་དེར་ཞུགས་པ་ཡིན་པས། སྔོན་ཆད་ཀྱི་ཚོགས་མིའི་ཁྲམ་བྱང་དེ་ད་ལྟའི་ཀུང་ཟི་དང་འབྲེལ་བ་གང་ཡང་མེད་ཅེས་བཤད་པ་རེད་ཟེར། ཕྱོགས་གཉིས་ཀ་གྲོས་མོལ་མ་ཡོང་བའི་དབང་གིས་འཛད་སྤྱོད་པས་བཟོ་ཚོང་སྡེ་ཁག་གིས་ཁོར་རོགས་བྱེད་དགོས་པའི་རེ་བ་འདོན་གྱིན་ཡོད། བཟོ་ཚོང་སྡེ་ཁག་གིས་རྒྱུས་ལོན་བྱས་པ་ལྟར་ན། རྐང་བ་བཀྲུ་ས་དེའི་སྦྱིན་བདག་བརྗེས་ཟིན་པ་དང་། སྔོན་གྱི་བདག་གཉེར་མཁན་དེས་ངལ་གསོ་བའི་འགྲོ་ལུགས་བསྒྲུབས་རྗེས། ད་ལྟའི་བདག་གཉེར་མཁན་དེ་གསར་དུ་ལས་དེར་ཞུགས་པ་ཞིག་ཡིན་པས། ཕྱོགས་གཉིས་ཀྱི་བར་ལ་བུན་དབང་དང་བུན་བདག་གི་འབྲེལ་བ་གང་ཡང་མེད། དེ་བས་སྔོན་གྱི་བདག་གཉེར་མཁན་དེ་བཙལ་ནས་མ་རྙེད་ན། འཛད་སྤྱོད་པའི་ཁེ་དབང་སྲུང་སྐྱོབ་ཐོབ་དཀའ་བ་རེད།
བཟོ་ཚོང་སྡེ་ཁག་དང་འཛད་སྤྱོད་པའི་མཐུན་ཚོགས་ཀྱིས་རྒྱ་ཆེའི་འཛད་སྤྱོད་པ་རྣམས་ལ་དྲན་སྐུལ་བྱེད་ཀྱིན་ཡོད་པ་སྟེ། སྒོར་མོ་སྔོན་སྤྲོད་བྱེད་པའི་ཚོགས་མིའི་ཁྲམ་བྱང་གི་འཛད་སྤྱོད་བྱེད་སྐབས་མཉམ་འཇོག་བྱེད་དགོས་པ་དང་སྔོན་ལ་དོགས་ཟོན་བྱ་རྒྱུ་ཧ་ཅང་གལ་ཆེ། གཅིག་ནས་དབྱེ་འབྱེད་ལེགས་པོ་བྱེད་དགོས། འཛད་སྤྱོད་པས་ཡིད་སྟོན་རུང་བ་དང་གཞི་ཁྱོན་ཆེ་བའི་བདག་གཉེར་ཚོང་ཁང་གདམ་གསེས་བྱེད་དགོས། རིན་གོང་དམའ་མོའི་སྒོ་ནས་ཁྲམ་བྱང་སྒྲུབ་པའི་ཚོང་ཁང་ལ་འཛད་སྤྱོད་པས་དོགས་ཟོན་བྱེད་དགོས། གཉིས་ནས་བདེན་དཔང་ཉར་ཚགས་བྱེད་དགོས། ཚོང་ཁང་གི་མི་སེམས་བསླུ་བའི་ཁས་ལེན་དེ་དག་རྒྱུན་དུ་ངག་ཐོག་ཙམ་ཡིན་པ་ལས། འཛད་སྤྱོད་གན་རྒྱའི་སྟེང་དུ་འགོད་མི་སྲིད། དེ་བས་འཛད་སྤྱོད་པ་རྣམས་ངག་ཐོག་གི་ཁས་ལེན་དེ་དག་ལ་ཡིད་ཆེས་མི་རུང་བར། གང་ཐུབ་ཀྱིས་ཡིག་ཐོག་ནས་ཚོང་ཁང་གི་ཁས་ལེན་དེ་དག་གན་རྒྱ་རུ་འགོད་དགོས། གསུམ་ནས་བཙན་བདག་གི་འཁོད་ཚན་ལ་མཉམ་འཇོག་དགོས། བཙན་བདག་གི་དོན་ཚན་ཞེས་པ་ནི་བདག་གཉེར་མཁན་ཁ་ཤས་ཤིག་གིས་རང་ངོས་ནས་བཟོས་པའི་བཅའ་ཁྲིམས་ཀྱི་འོས་འགན་ལ་གཡོལ་བ་དང་རང་སྟེང་གི་འགན་འཁྲི་ཇེ་ཡང་དུ་གཏོང་བའི་དྲང་བཞག་མ་ཡིན་པའི་ཁོད་ཚན་དང་བརྡ་སྦྱོར། གསལ་བརྡ། ཚོམས་ཁང་གི་དྲན་སྐུལ་སོགས་དང་ཡང་ན་ལས་རིགས་ཀྱི་གོམས་གཤིས་སོགས་ཡིན། འཛད་སྤྱོད་པས་ནང་སྒོས་སུ་གན་རྒྱའི་ནང་གི“ཚོང་ཁང་འདི་ལ་མཐའ་མཇུག་གི་འགྲེལ་བཤད་རྒྱག་དབང་ཡོད”ཅེས་པ་དང་ཡང་ན“ཁྲམ་བྱང་འདི་གོ་ཆོད་དུས་ཡུན་ནང་དུ་སྤྱོད་ཚར་དགོས། དུས་ཡུན་ལས་བརྒལ་རྗེས་གོ་མི་ཆོད།” “ཁྲམ་བྱང་འདི་ཕྱི་རུ་བཙོང་རྗེས། ཕྱིར་སློག་བྱེད་མི་སྲིད”ལ་སོགས་པའི་ཁོད་ཚན་ལ་མཉམ་འཇོག་དགོས། བཞི་ནས་དུས་ལྟར་ཁེ་དབང་སྲུང་དགོས། ད་ལྟ་བདག་སྤྲོད་བྱེད་པའི་རྩོད་གཞི་འདིའི་རིགས་ཀྱི་གནས་ཚུལ་ལ་བལྟས་ན། ཚོང་ཁང་མང་པོ་ཞིག་གིས་ལས་མཚམས་བཞག་ནས་ལེགས་བཅོས་བྱེད་པ་དང་། ཚོང་ཁང་མཛེས་བཟོ་བྱེད་པར་ཁ་གཡར་ཏེ“ཕྱི་རུ་འབུད་པར”གྲ་སྒྲིག་བྱེད་ཀྱིན་ཡོད། འཛད་སྤྱོད་པས་གལ་ཏེ་ཚོང་བདག་ཕྱིར་འབུད་རྩིས་ཡོད་པ་ཤེས་ན། སྔ་མོ་ནས་ཞུ་གཏུག་བྱེད་དགོས་པ་ལས་དུས་ཚོད་འགོར་འགྱངས་བྱེད་མི་རུང་། དུས་ཚོད་འགོར་འགྱངས་བྱས་ན་ཁེ་དབང་སྲུང་བར་གནོད་འཚེ་ཐེབས་སྲིད། སྒོར་གྲངས་ཅུང་མང་བའི་བསམ་ངན་མགོ་སྐོར་སོགས་ཀྱི་ཉེས་བསགས་བྱ་སྤྱོད་ལྡན་པ་ཤེས་ན། ངེས་པར་དུས་ལྟར་འབྲེལ་ཡོད་སྡེ་ཁག་ལ་ཞུ་གཏུག་བྱེད་དགོས། །


c: text/html

text:
སྨུག་པོ་གྲང་རྐྱེན་མ་ཞུའི་སྨན་སྐོར་ནི། །མན་རྒྱུད་སེ་འབྲུའི་རིགས་ཞེས་པ། །སེ་འབྲུ་ཚ་བ་ལྔ་དང་ཚྭ་སྣ་གསུམ། །བུར་དཀར་སྦྱར་ཕྱེ་ཐུན་ཆུང་ཆུ་ཚན་འཕུལ། །ཞེས་དང་། བྱེ་བྲག་བཅོས་པ་སྙིགས་མ་མ་ཞུ་ན། །ཕོ་བའི་དྲོད་བསྐྱེད་སེ་འབྲུ་ཚ་བ་གསུམ། །མ་ཞུ་འཇུ་བྱེད་རྒྱམ་ཚ་ཁ་རུ་ཚ། །རྒྱ་ཚ་བུར་དཀར་སྦྱར་བའི་ཕྱེ་མ་ལ། །རྩམ་པ་མ་ཞུ་ཕབས་དང་བུལ་ཏོག་བསྣན། །ཤ་མ་ཞུ་ན་སྤྱང་ཀིའི་ཕོ་བའམ། །སོ་བྱ་རྒོད་ཀྱི་གྲེ་བ་བསྣན་ལ་བཏང་། །ཤ་ཁུའི་སོག་ཡུའི་ཐང་དང་ལྟག་པ་སྤྲད། །སྔོ་ངད་མ་ཞུ་ཟྭ་དང་དབྱི་མང་བསྣན། །ཡང་ན་སོག་ཚིག་[ཚིགས]ཐང་གིས་འཇུ་བར་བྱེད། །ཇ་ཆུ་མ་ཞུ་ཚྭ་བསྣན་དྲི་ཆུ་བཏུང་། །ཞོ་དར་འོ་མ་མ་ཞུ་ཕྱུར་ཁུས་འཇུ། །མར་ཚིལ་མ་ཞུ་ཅོང་ཞི་མེས་བཏུལ་བསྣན། །འབྲུ་མར་མ་ཞུ་སྲན་ཕྱེ་ལྟག་སྤྲད་བསྣན། །རྡོ་མ་ཞུ་ན་མཚུར་དང་ཟེ་ཚ་བསྣན། །སྨན་མ་ཞུ་ན་དུག་རིལ་སྨན་ཆེན་རིལ་བུ་ལྟག་པ་སྤྲད། །སྨན་རྗེས་སོ་ཆ་ཤུ་དག་པི་པི་ལིང་། །སྒ་སྐྱ་ར་ཡི་འོ་མས་གྱེན་དུ་དྲོངས། །ཞེས་གསུངས།
ཕྱི་རྒྱུད་སེ་འབྲུའི་སྦྱོར་བ་ནི། །སེ་འབྲུ་ཤིང་ཚ་སུག་སྨེལ་པི་པི་ལིང་། །འདི་བཞི་གཞིར་བཞག་བརྒྱད་པའི་ཁ་བསྒྱུར་ནི། །རྒྱམ་ཚ་ཁ་རུ་ཚ་དང་ཕོ་བ་རིས། །བཅའ་སྒ་བསྡེབས་བས་མ་ཞུ་གསར་རྙིང་འཇུ། །བཅའ་སྒ་བྱི་ཏང་ཀ་དང་ཙི་ཏྲ་ཀ ། འཇམ་འབྲས་བསྡེབས་པས་ཕོ་བའི་མེ་ཉམས་གསོ། །རྒྱམ་ཚ་གསེར་གྱི་མེ་ཏོག་ཨ་རུ་ར། །དོམ་མཁྲིས་བསྡེབས་པས་མ་ཞུ་མིག་སེར་འཇོམས། །ཅོང་ཞི་རྒོད་བཏུལ་རྒྱམ་ཚ་ཨ་རུ་ར། །བྱ་ཐལ་བསྡེབས་པས་ལྷེན་སྐྲན་ཐལ་བར་རློག ། ཅེས་དེ་ཙམ་མོ། །
ཕྱི་རྒྱུད་ད་ལིའི་[ལིས]སྦྱོར་བ་ནི། །ད་ལི་[ལིས]༡m༢m༠ན་ལེ་ཤམ་༠m༢m༠དང་ཤིང་ཚ་༠m༢m༠དང་། །སུག་སྨེལ་བཅའ་སྒ་པི་པི་ལིངགསུམ་པོ་༠m༥m༠རེདང་དྲུག ། ཚད་ལྡན་སྦྱོར་བས་འཁྲུ་སྐྱུགས་དབུགས་མི་བདེ། །གཞང་འབྲུམ་སྐྲན་དང་སྐྱ་རྦབ་གློ་ནད་སེལ། །ཞེས་དང་། ད་ལི་[ལིས]༡m༠m༠སུག་སྨེལ་༠m༦m༠ཤིང་ཚྭ་༠m༣m༠ཀ་ཀོ་ལ༠m༥m༠། །པི་པི་ལིང་༠m༦m༠དང་ན་ལེ་ཤམ༠m༢m༠། །འཁྲུ་སྐྱུགས་མ་ཞུ་ལྕགས་དྲེག་ལྷེན་སྐྲན་འཇོམས། །ཕོ་བའི་ཟུག་གཟེར་འཇོམས་ཤིང་ཡི་ག་འབྱེད། །ཅེས་སོ། །
སེ་འབྲུ་ཁ་རུ་ཚ་དང་ཚྭ་[ཚ]བ་གསུམ། །རྒྱམ་ཚ་དྲུག་གིས་ཕོ་བའི་མེ་དྲོད་བསྐྱེད། །
མངོན་སུམ་མེ་འདྲའི་སྦྱོར་བ་ནི། །རྒྱམ་ཚ་༠m༥m༠ལ་ལ་ཕུད་དང་༠m༥m༠ཨ་ཟ་མོདབྱི་མང་༠m༥m༠། །པི་པི་ལིང་༠m༡m༠དང་སྒ་༠m༡m༠རྣམས་ཆ་རིམ་བསྐྱེད། །ཀུན་དང་མཉམ་པའི་ཨ་རུ་བསྲེགས་པའི་ཐལ། །སྨན་སྣ་ལྔ་པོ་སྤྱི་ཁྱབ་དང་མཉམ།བུ་རམ་སྦྱར་བ་མངོན་སུམ་མེ་དང་འདྲ། །མ་ཞུ་ལྷེན་སྐྲན་གྲང་ནད་ཐལ་བར་རློག །
སེ་འབྲུའི་ཅུར་ནིས་སེ་འབྲུ་བཞི་པའི་སྟེང་། །ཤུ་དག་འུ་སུ་དབྱི་མོང་ཙི་ཏྲ་ཀ ། རྒྱ་ཚ་ཡ་བཀྵ་ར་ཁ་རུ་ཚ། །སེ་འབྲུའི་ཅུར་ནིས་མ་ཞུ་ལྕགས་དྲེག་ལྷེན། །མེ་ཉམས་སྦོས་སྒྲེག་དམུ་སྐྲན་འཁྲུ་སྐྱུགས་དང་། །མཁལ་སྐེད་ཆུ་སྲི་གྲང་ནད་སྟོང་ལ་ཕན། །ཞེས་གསུངས།
བཅོ་ལྔ་དྲག་པོའི་སྦྱོར་བ་ནི། །ཅོང་ཞི་བསླད་མེད་ཕུལ་དོ་དང་། །ལན་ཚྭ་བསླད་མེད་ཕུལ་གང་གཉིས། །སླ་ངའི་ནང་དུ་ལེགས་པར་བརྔོས། །ཚོས་ཚད་འབྲུ་གསུམ་ནས་དང་སྦྱར། །ཆང་རྒན་སྙིང་ཁུའི་ཁ་ཕྲུ་འདེབས། །རླངས་པ་མི་འཆོར་དགབ་པར་བྱ། །སུར་དཀར་གཞོན་ནུ་ཆགས་[ཆག]པ་དོ། །བྲག་སྐྱེས་དབྱི་མང་སྤར་པ་དོ། །དེ་གཉིས་དུ་བ་མ་ཤོར་བསྲེགས། །འདི་བཞི་རྩ་བའི་སྨན་ནག་ཡིན། །པི་ལིང་སྨན་ནག་ཁ་བདེ་གང་ཙམ་ལ་ཕོ་རིལ་བདུན་ནམ་དགུ། །ཛཱ་ཏི་ཕ་ལ་བཞི་གཤགས་གཅིག ། རྒྱ་ཚ་རྒྱམ་ཚ་སྲན་མ་ཙམ། །ཁ་རུ་ཚ་ནི་ནས་འབྲུ་ཙམ། །བཅའ་སྒ་སྐྱེས་པའི་སེན་མོ་ཙམ། །འུ་སུ་ཐུན་ཚད་ཁྱད་པར་མེད། །མ་ནུ་ལུག་གི་རིལ་མ་ཙམ། །ཟེ་ཚ་ཐུར་མགོ་སུམ་རུ་གཅིག ། མང་སྦྱོར་བཅོ་ལྔ་དྲག་པོ་ཞེས། །འབྲིང་སྦྱོར་རྩ་བའི་སྨན་བཞིའི་སྟེང་། །ཛཱ་ཏི་འུ་སུ་ཟེ་ཚ་དང་། །ཚྭ་སྣ་གསུམ་དང་བོང་ང་དཀར། །པི་པི་ལིང་བཅས་གོང་ཚད་བྱ། །ཉུང་སྦྱོར་རྩ་བཞིའི་སྨན་གྱི་སྟེང་། །དྲོད་སྨན་པི་ལིངརྡོག་བདུན་སྦྱར་བའོ། །གོང་སྨན་སྟེང་དུ་དུག་མཁྲིས་ཀྱི། །ཁ་ནོན་དཔའ་བོ་དཀར་པོ་སྡེབ་སྲོལ་བཅས། །ཐལ་སྨན་རྒྱལ་བློན་འབངས་གསུམ་གྱི། །ཕན་ཡོན་བསམ་གྱིས་མི་ཁྱབ་སྟེ། །ཁྱད་པར་ཕོ་གཅོང་ནད་ལ་ཤིས། །བད་ཀན་སྨུག་པོ་ཁྲག་སྐྱུགས་དང་། །རྒྱུ་ནད་རྟག་ཏུ་འཁྲུ་བ་དང་། །སྒྲེག་པ་མང་ཞིང་ཟས་མི་འཇུ། །ཕོ་བ་སྟོང་སྡེབ་བྱེད་པ་དང་། །ཕོ་ལོག་ཕོ་བ་སྤུ་བྱི་དང་། །ཕོ་སུལ་ལྕགས་ཀྱི་དྲེག་ཆགས་དང་། །ཕོ་བ་དུག་ཐབས་མཆིན་ནད་དང་། །མཆིན་པ་རྒྱས་དང་འཕྱོང་བ་དང་། །མཆིན་ཆུ་བླུགས་དང་སྒྲིག་[སྒྲེག]པ་བཅས། །རྒྱུ་གཟེར་གྲོལ་མ་དུག་ཐབས་རིགས། །འགྲིལ་བཅས་གྲུ་གུ་བསྒང་པ་དང་། །མདོར་ན་ཕོ་གཅོང་རྒྱུ་གཅོང་ལ། །སྨན་སྦྱོར་འདི་ལས་ལྷག་པ་མེད། །རྣོ་བ་སྤུ་གྲིས་གཅོད་དང་མཚུངས། །སྨན་ནག་ཐུགས་ཀྱི་དཀྱིལ་དུ་འཆོང་[ཆོངས]། །མཉམ་མེད་དྭགས་པོའི་དགོངས་པ་ཡིན། །འགྲོ་དྲུག་སེམས་ཅན་སྤྱི་ནོར་ལགས། །
ཅོང་ཞི་འཕྲུལ་ཐལ་སྦྱོར་བ་ནི། །ཕོ་ཅོང་རྟ་སོ་སྲང་གང་ལ། །ཨ་རུ་གསེར་མདོག་ཚ་ལ་དང་། །རྒྱམ་ཚ་བོང་དཀར་རྒྱ་གར་བོང་དཀར་དགོསཔི་པི་ལིང་། །འདི་ལྔ་ཞོ་ནི་རེ་རེ་ལ། །མུ་ཟི་བསླད་མེད་ཞོ་ཕྱེད་སྦྱར། །འདི་རྣམས་ཐང་ཙམ་བརྡུང་བར་བྱ། །འདི་ནི་འཕྲུལ་ཐལ་ཆུང་ངུ་ཡིན། །མ་ཞུ་བད་ཀན་ལྷེན་ཚད་དང་། །ལྕགས་དྲེག་རྡོ་དུག་དབྱིག་དུག་སོགས། །བད་མཁྲིས་དང་ནི་སྨུག་པོའི་སྐྲན། །ཕོ་ནད་ཚ་གྲང་མེད་པ་འཇོམས། །དེ་སྟེང་བཟང་དྲུག་རྒྱ་ཚ་པྲི་ཡང་ཀུ། །བསྣན་པ་ཅོང་ཞིའི་ཐལ་སྨན་འབྲིང་པོ་སྟེ། །མ་ཞུ་ལ་སོགས་སྟོབས་རྒྱས་ནད་ཚད་འཇོམས། །ཆེན་པོ་གོང་སྟེང་ཨ་རུ་ཚ་བ་ལྔ། །རྒྱ་ཚ་རྒྱམ་ཚ་ཐལ་ཚ་ཁ་རུ་ཚ། །མཛེ་ཚ་ཟེ་ཚ་ལན་ཚྭ་མགྲོན་བུ་དང་། །བྱ་རྒོད་གྲེ་བ་སྲམ་དང་ཆུ་བྱ་དང་། །ཉ་རུས་ཀུན་གྱི་ཉིས་འགྱུར་ཅོང་ཞི་སྦྱར། །གོང་བཞིན་བསྲེགས་ཐལ་གྲང་སྐྲན་ཐལ་བར་རློག ། ཞི་ཀ་ཀོང་རྫ་སྣོད་དཀར་པོ། ཞི་ཀའི་བུར་བླུགས་ལ་འདམ་གྱིས་སྦྱར། །སོལ་བའི་མེ་དབུས་བཅུག་ལ་ཚོས་པར་བྱས། །མུ་ཟིའི་དྲི་སོང་ཚོས་པའི་ཚད་ཡིན་ནོ། །ཐལ་བ་ཞིབ་པར་བཏགས་ལ་ཀ་ར་སྦྱར། །ལག་ལེན་མཐོང་རྒྱུད་གཞན་ནས་ལོངས། །སྦྱོར་བ་འདི་ཡི་ཕན་ཡོན་ནི། །མ་ཞུ་ལྷེན་དང་ལྕགས་དྲེག་དང་། །ཕོ་མཆིན་མེ་ཉམས་དབྱིག་དུག་དང་། །བད་ཀན་སྐྱ་སྨུག་སྐྲན་ལ་སོགས། །མཆིན་པའི་ཁྲག་སྐྲན་རྙིང་པ་དང་། །ཕོ་ནད་ཚ་གྲང་མེད་པར་འཇོམས། །ནད་ཚབ་[ཚབས]ཤིན་ཏུ་ཆེ་བ་ལ། །དང་པོ་འཕྲུལ་ཐལ་བསྲིང་[འབྲིང]བ་བརྟེན་[བསྟེན]། །ནད་རྣམས་བརྐོ་ཞིང་བཤིགས་པར་བྱེད། །ཞིག་ནས་ནད་རོ་བཤལ་གྱིས་སྦྱངས། །འདི་ཡང་དྷརྨ་སཽ་མིའི་ལུགས། །
རྡོ་ཞུན་ཕྱེ་མ་ཞོ་གསུམ་ལ། །ཅོང་ཞི་རྒོད་བཏུལ་ཞོ་དོ་དང་། །ཚ་[ཚྭ]བསྲེག་ཟེ་ཚ་གོ་བོའི་བྲུན། །ཚ་བ་གསུམ་དང་ཚྭ་སྣ་གསུམ། །ཐུན་རེ་སྦྱར་བས་ལྷེན་སྐྲན་བཤིགས། །
ཚྭ་སྲེག་སྦྱོར་བ་བ་ཚ་མེད་པའི་ཚྭ། །སྔོ་ཞིང་རོ་མངར་ལྡན་པ་ཁྱོར་བ་དོ། །བ་ཞོ་བྲེ་གང་རྒོད་ཤ་མཐེབ་ཙམ་སྦྱར། །བཙོས་བཀྲུས་[དཀྲུགས]ཆུ་ཆོད་ཕྲུལ་པོར་སོང་བ་དེ། །རྫར་བླུག་དུ་བ་མི་འཆོར་ཁ་བཅད་ལ། །བོང་མེས་ཚོས་པར་བསྲེགས་པའི་ཐལ་བ་དེ། །སྟར་བུ་པི་པི་ལིང་དང་བུ་རམ་སྦྱར། །མ་ཞུ་ལྷེན་དང་ལྕགས་དྲེག་ཁྲག་སྐྲན་བཤིག།
བད་ཀན་ཚྭ་[ཚ]ལའི་འཕྲུལ་བཤལ་ནི། །ཚྭ་[ཚ]ལ་ཐུན་བདུན་དན་རོག་ལེགས་པ་བདུན། །བུལ་ཏོག་ཐུན་གསུམ་དུར་བྱིད་མཐེབ་ཙམ་གཅིག ། རྒྱམ་ཚ་སྦྲུལ་ཤ་པི་ལིང་དུང་ཐལ་རྣམས། །ཐུན་རེ་སྟར་བུའི་ཆུ་ཡིས་འདམ་འཐག་བྱ། །རིལ་བུ་སྲན་མ་སྦོས་པ་ཙམ་དུ་དྲིལ། །བདུན་དགུ་ལ་སོགས་ལུས་ཟུངས་ནད་སྟོབས་སྦྱར། །སྔོན་འགྲོ་རྗེས་གཅོད་ལྟོ་སྦྱོང་སྤྱི་དང་མཐུན། །ཕན་ཡོན་མ་ཞུ་ལྷེན་དང་ལྕགས་དྲེག་དང་། །མཆིན་ཁྲག་ཕོ་བར་ལྷུང་དང་ཕོ་ལྷུང་[ལོང]སྦོས། །འོར་དང་གྲང་སྐྲན་རིགས་རྣམས་གང་ལ་ཡང་། །ཚྭ་[ཚ]ལའི་འཕྲུལ་བཤལ་གདམས་པ་འདི་ཉིད་མཆོག ། ཅེས་སོ། །

robotstxt: allowed

filter: keep


text:
ཉེ་ཆར་རྒྱ་གཞུང་གིས་ཞི་བའི་སྐད་འབོད་གོམ་བགྲོད་གནང་མཁན་རྔ་པ་ཀིརྟི་དགོན་པའི་གྲྭ་དགེ་འདུན་ཕུན་ཚོགས་དང་བློ་བཟང་སྐལ་བཟང་གཉིས་ལ་བཙོན་འཇུག་ཁྲིམས་བཅད་ཡོད་པ་མ་ཟད། གྲྭ་བློ་བཟང་དགེ་འཕེལ་དང་འབྲུག་སྒྲ་གཉིས་གློ་བུར་འཇུ་བཟུང་བཙན་འཁྲིད་བྱས་ཡོད་འདུག འདི་ག་ལྟེ་གནས་ཁང་ལ་གནས་ཚུལ་འབྱོར་དོན། རྔ་པ་ཀིརྟི་དགོན་པའི་རང་ལོ་ ༡༨ ཡིན་པའི་གྲྭ་དགེ་འདུན་ཕུན་ཚོགས་ལགས་ལ། ཕྱི་ལོ་ ༢༠༡༥ ཟླ་ ༡༠ པའི་ཟླ་མཇུག་ཙམ་ལ་རྔ་པ་བོད་རིགས་རང་སྐྱོང་ཁུལ་གྱི་ཁོངས་གཏོགས་བཀྲ་ཤིས་གླིང་རྫོང་དུ་ལོ་ ༤ བཙོན་འཇུག་ཁྲིམས་ཐག་བཅད་ཡོད་པ་དང་མི་འགྱང་པར་ཟི་ཁྲོན་མེན་ཡཱང་བཙོན་ཁང་དུ་བསྐྱལ་རྒྱུ་ཡིན་འདུག ཡིན་ནའང་། ཁོང་ལ་ནག་ཉེས་ཅི་ཞིག་བཙུགས་པ་དང་ཁྲིམས་ཐག་ཇི་ལྟར་བཅད་ཡོད་མེད་ཀྱི་གནས་ཚུལ་ཁ་གསལ་ཤེས་རྟོགས་ཐུབ་ཀྱི་མེད་པ་རེད། དེ་སྔོན་དགེ་འདུན་ཕུན་ཚོགས་ལགས་འཇུ་བཟུང་སྐོར་ལ་འདི་ག་ལྟེ་གནས་ཁང་གིས་གནས་ཚུལ་སྤེལ་ཡོད་པ་ལྟར། འདི་ལོའི་ཕྱི་ཟླ་ ༣ ཚེས་ ༨ ཉིན་ཁོང་གིས་༸གོང་ས་མཆོག་གི་སྐུ་པར་ཆེན་པོ་ཞིག་ཁ་བཏགས་སེར་པོ་ཞིག་གིས་ལྗིབས་ཏེ་མགོ་ཐོག་ཏུ་འཕྱར་ནས། “རྒྱལ་བ་རིན་པོ་ཆེ་བོད་ལ་ཕེབས་འཇུག་དགོས། བོད་ལ་རང་དབང་དང་འདྲ་མཉམ་དགོས།” ཞེས་སྐད་འབོད་བྱེད་བཞིན། རྔ་པ་རྫོང་མཁར་གྱི་གཞུང་ལམ་སྟེང་གོམ་བགྲོད་བྱས་སྐབས། རྒྱ་གཞུང་ཉེན་རྟོག་པས་འཇུ་བཟུང་བཙན་འཁྲིད་བྱས་ཡོད། དེ་རྗེས་ད་ལྟའི་བར་གར་ཡོད་ཅི་བྱུང་གི་གནས་ཚུལ་གཅིག་ཀྱང་ཤེས་རྟོགས་མ་བྱུང་བར་ལྷག་ཡོད་པ་རེད།Read More »
གྲྭ་བློ་བཟང་སྐལ་བཟང་ལགས་རྒྱ་གཞུང་གིས་འཇུ་བཟུང་བཙན་འཁྲིད།
བོད་མདོ་སྨད་རྔ་པ་ཀིརྟི་དགོན་པའི་གྲྭ་བློ་བཟང་སྐལ་བཟང་གིས་ཞི་བའི་སྐད་འབོད་གོམ་བགྲོད་བྱས་སྐབས། རྒྱ་གཞུང་ཉེན་རྟོག་པས་ཁོང་འཇུ་བཟུང་བཙན་འཁྲིད་བྱས་ཡོད་པ་དང་། སྐབས་དེར་ས་གནས་མང་ཚོགས་ཀྱིས་ངོ་རྒོལ་སྐད་འབོད་བྱས་པར། ཉེན་རྟོག་པས་ཁྲབ་ཆས་གོན་ནས་མང་ཚོགས་ལ་འཇུག་སྐུལ་བྱས་ཡོད་པ་རེད། འདི་ག་ལྟེ་གནས་ཁང་ལ་གནས་ཚུལ་འབྱོར་དོན། ཕྱི་ལོ་ ༢༠༡༥ ཟླ་ ༩ ཚེས་ ༧ ཉིན་གྱི་བོད་ནང་གི་ཕྱི་དྲོའི་དུས་ཚོད་ ༣ ཙམ་ལ་བོད་མདོ་སྨད་རྔ་པ་ཀིརྟི་དགོན་གྱི་གྲྭ་བློ་བཟང་སྐལ་བཟང་ལགས་ཀྱིས། རྔ་པ་རྫོང་མཁར་གྱི་སྲང་ལམ་དུ་ ༼བོད་ཁ་བ་ཅན་ལ་རང་དབང་དགོས། རྒྱལ་དབང་བསྟན་འཛིན་རྒྱ་མཚོ་ཁྲི་ལོ་བརྟན་པར་ཤོག༽ ཅེས་སྐད་འབོད་གོམ་བགྲོད་བྱས་ཏེ། རྒྱ་གཞུང་གིས་བོད་ཐོག་འཛིན་པའི་དྲག་གནོན་དབང་བསྒྱུར་གྱི་མི་སེར་སྤེལ་བའི་སྲིད་ཇུས་ལ་ཞི་བའི་ངོ་རྒོལ་སྐད་འབོད་གནང་སྟེ་གོམ་བགྲོད་བྱས་སྐབས། རྒྱ་གཞུང་གི་ཉེན་རྟོག་པ་རྣམས་ཀྱིས་ཁོང་བཙན་ཁྲིད་བྱས་ཡོད་པ་རེད། ད་ལྟའི་ཆར་ཁོང་གར་ཡོད་གང་བྱུང་གི་གནས་ཚུལ་ཤེས་རྟོགས་ཐུབ་ཀྱི་མེད་པ་རེད། གྲྭ་བློ་བཟང་སྐལ་བཟང་ལགས་ནི་ད་ལྟ་རང་ལོ་ ༡༩ ཡིན་པ་དང་། རྔ་པ་རྫོང་རྨེའུ་རུ་མ་རུ་ཆེན་གཉིས་པའི་ཕ་ཚེ་རིང་བརྟན་ཁོ་དང་མ་ལྷ་སྐྱིད་གཉིས་ལ་བུ་མུ་མོ་བཞི་ཡོད་པའི་ནང་ནས་གཉིས་པ་ཡིན་འདུག ཆུང་ཆུང་སྐབས་ནས་རྔ་པ་ཀིརྟི་དགོན་པར་ཆོས་ཞུགས་བྱས་ཏེ། ༢༠༡༤ ལོར་སྔོན་འགྲོའི་འཛིན་གྲྭ་མཐར་ཕྱིན་ནས་དེང་སྐབས་མཚན་ཉིད་ཀྱི་འཛིན་གྲྭ་ཁ་དོག་དཀར་དམར་ཡིན་འདུགRead More »
རྔ་བ་ཀིརྟི་དགོན་པའི་གྲྭ་བློ་བཟང་སྐལ་བཟང་འཇུ་བཟུང་བྱས་འདུག
ཟླ་འདིའི་ཕྱི་ཚེས་ ༡༧ ཉིན་བོད་མདོ་སྨད་རྔ་བ་ཀིརྟི་དགོན་པའི་གྲྭ་བློ་བཟང་སྐལ་བཟང་ལགས་ཀྱིས། རྫོང་མཁར་གཞུང་ལམ་སྟེང་ཞི་བའི་སྐད་འབོད་ངོ་རྒོལ་བྱེད་སྐབས། རྒྱ་གཞུང་ཉེན་རྟོག་པས་འཇུ་བཟུང་བཙན་འཁྲིད་བྱས་ཡོད་འདུག འདི་ག་ལྟེ་གནས་ཁང་ལ་གནས་ཚུལ་འབྱོར་དོན། ཕྱི་ལོ་ ༢༠༡༥ ཟླ་ ༣ ཚེས་ ༡༧ ཉིན་གྱི་བོད་ནང་གི་ཆུ་ཚོད་ ༣ དང་སྐར་མ་ ༤༠ ཡས་མས་སུ། ད་ལྟ་རྒྱ་གཞུང་གིས་བོད་ས་བཅད་བགོས་ཀྱིས་མི་སེར་སྤེལ་བའི་ས་ཁོངས་ལྟར་བྱས་ན། ཟི་ཁྲོན་ཞིང་ཆེན་རྔ་བ་བོད་རིགས་རང་སྐྱོང་ཁུལ་རྔ་བ་རྫོང་གི་རྫོང་མཁར་གཞུང་ལམ་སྟེང་དུ། རང་ལོ་ ༡༩ ཡིན་པའི་རྔ་བ་ཀིརྟི་དགོན་པའི་གྲྭ་བ་བློ་བཟང་སྐལ་བཟང་ལགས་ཀྱིས། ལག་གཡོན་པས་༸གོང་ས་མཆོག་གི་སྐུ་པར་ཞིག་མཐོན་པོར་བཏེགས་ཤིང་ལག་པ་གཡས་པས་རླུང་རྟ་གཏོར་བཞིན། “བོད་ལ་རང་དབང་དགོས” ཞེས་སྐད་འབོད་གནང་ཡོད་ཀྱང་། ཅུང་ཙམ་ལས་མ་འགོར་བར་རྒྱ་གཞུང་ཉེན་རྟོག་མི་སྣ་བསླེབས་ནས་ཁོང་འཛིན་བཟུང་བཙན་ཁྲིད་བྱས་ཡོད་འདུགRead More »
དགེ་འདུན་པ་གསུམ་དང་མི་སྐྱ་གཉིས་འཇུ་བཟུང་བྱས་འདུག
འདི་ག་ལྟེ་གནས་ཁང་ལ་གནས་ཚུལ་འབྱོར་གསལ། ཟི་ཁྲོན་ཞིང་ཆེན་དཀར་མཛེས་སེར་ཤུལ་རྫོང་ཐོག་ནས་གྲྭ་བློ་བཟང་བསམ་གཏན་དང་། བསོད་ནམས་རྣམ་རྒྱལ། ཐུབ་བསྟན་དགེ་ལེགས་གསུམ་གྱིས་རང་དབང་དང་དམངས་གཙོ་དགོས་པ་སོགས་ཀྱི་སྐད་འབོད་བྱས་ཤིང་། འཕྲེད་དར་ཐོག་ཡི་གེ་དང་༸གོང་ས་མཆོག་གི་སྐུ་པར་ཕྱར་ཏེ་ངོ་རྒོལ་ཁྲོམ་སྐོར་བྱས་ཡོད་ལ། རྒྱ་གཞུང་ཉེན་རྟོག་པས་ཁོང་གསུམ་འཇུ་བཟུང་བྱ་རྩིས་བྱས་སྐབས། མི་སྐྱ་བློ་བཟང་སྐལ་བཟང་དང་ངག་དབང་རྒྱ་མཚོ་གཉིས་ཀྱིས་བཀག་འགོག་བྱས་རྐྱེན། རྒྱ་གཞུང་ཉེན་རྟོག་པས་མི་ལྔ་པོ་མཉམ་དུ་འཇུ་བཟུང་བཙན་ཁྲིད་བྱས་འདུགRead More »


text:
རང་ལོ་༢༦ལ་སོན་ཞིང་མིག་ཟུང་ལོང་པར་གྱུར་པའི་བུ་མོ་མེ་གྷན་པུལ(Megan Paul)ཡང་བུད་མེད་མད་ཤེལ་ལེ་ལོ་ཌེ(Michelle Lloyd)དང་། དམག་ཟུར་ཅ་ཁུ་ཁིན(Jake King)གཉིས་དང་འདྲ་བར། གཞན་ལ་འབྲེལ་འདྲིས་བྱེད་མཁས་ཤིང་ལས་ལ་བརྩོན་མཁན་ཞིག་རེད། ཁོ་མོས་འདས་དོན་ལ་དྲན་གསོ་བྱས་ཏེ་འདི་ལྟར་བརྗོད་དོན། སྔོན་ཆད་སློབ་གྲྭའི་ནང་དུ་ཡོད་སྐབས། ཁོ་མོ་ནི་དབང་བོ་སྐྱོན་ཅན་ཞིག་ཡིན་པ་དང་། དེའི་ཐད་ལ་མི་རྣམས་ལ་ལྟ་ཚུལ་ངེས་ཅན་ཞིག་ཡོད་སྟབས། ཁེར་རྐྱང་གི་ཚོར་བ་བྱུང་མྱོང་ཡོད་སྐོར་བརྗོད།
བུ་མོ་མེ་གྷན་པུལ་གྱིས་མུ་མཐུད་ནས་འདི་ལྟར་བརྗོད་རྒྱུར། ང་རང་འགྲིམས་མྱོང་བའི་མཐོ་འབྲིང་གི་སློབ་གྲྭ་དེ་ནི་མིང་གྲགས་ཡོད་པ་ཞིག་ཡིན། ཐོག་མའི་ལོ་ཤས་ཀྱི་ནང་དུ་གནས་སྟངས་ཡོད་ཚད་ཧ་ཅང་བཟང་ཞིང་། ལང་ཚོ་དར་ལ་བབས་སྐབས། བུ་མོ་རྣམས་ཀྱིས་མཛེས་བཟོ་བྱེད་པ་དང་། དཔེ་གསར་དུས་དེབ་དང་ཕོ་གསར་ཚོའི་གཟུགས་སྟོབས་སོགས་ཀྱི་ཐད་ལ་དོ་སྣང་བྱེད་པ་མང་དུ་འགྲོ་སོང་། འདི་དག་ཐམས་ཅད་ནི་མིག་ཤེས་ཀྱི་སྤྱོད་ཡུལ་ཞིག་རེད། ཡིན་ནའང་། ངའི་དགའ་ཕྱོགས་ནི་ཁོ་མོ་ཚོའི་དགའ་ཕྱོགས་དང་མི་འདྲ་ཞིང་། ང་རང་དཔེ་ཆ་དང་སྲོག་ཆགས་ལ་དགའ་བོ་ཡོད། ང་རང་གིས་ཕོ་སུ་ཞིག་གི་རྣམ་པ་ཡག་པོ་ཡོད་མེད་ཀྱི་ཐད་ནས་ཁ་བརྡ་བྱེད་རྒྱུ་མི་དགའ། དེར་བརྟེན། ང་ཚོའི་འབྲེལ་བ་ནི་རང་བཞིན་གྱིས་རྒྱང་ཐག་རིང་དུ་འགྲོ་སོང་། ཞེས་བཤད།
འཛིན་གྲྭ་འཚོགས་པའི་སྐབས་སུ། སློབ་མ་རྣམས་རུ་ཁག་ཏུ་བགོས་ཏེ་སློབ་སྦྱོང་བྱེད་ཀྱི་ཡོད། དེ་ནས་སློབ་མ་གཞན་པ་ཚོས་བུ་མོ་མེ་གྷན་པུལ(Megan Paul)དང་ལྷན་དུ་རུ་ཁག་སྒྲིག་འདོད་བྱེད་ཀྱི་མེད། དེར་བརྟེན། དགེ་རྒན་གྱིས་ཁོ་མོར་རོགས་བྱེད་ཀྱི་ཡོད། མཚམས་རེར། ཁོ་མོས་དགེ་རྒན་གྱིས་མིག་དཔེ་ངན་པ་ཞིག་བཞག་ཡོད་པར་ཡང་འདོད་ཀྱི་ཡོད།
ཁོ་མོས་མུ་མཐུད་ནས་བཤད་རྒྱུར། ང་རང་ལ་རོགས་རམ་མཁོ་བའི་སྐབས་སུ་ལག་པ་ཡར་འགྱོག་གི་ཡོད་མོད། འོན་ཀྱང་། དགེ་རྒན་གྱིས་ཁ་ཡ་བྱེད་ཀྱི་མི་འདུག ཡང་ན་ང་རང་ལ་འོས་འཚམ་མིན་པའི་སྐྱོན་བརྗོད་བྱེད་ཡོང་། ལོ་ཚོད་དེའི་སྐབས་སུ། སློབ་མ་རྣམས་ཀྱིས་མི་རྒན་པར་མིག་དཔེ་བལྟས་ཏེ་སློབ་སྦྱོང་མང་པོ་ཞིག་བྱེད་ཀྱི་ཡོད། ཁོ་ཚོས་ཀྱང་དགེ་རྒན་གྱིས་ཇི་ལྟར་ང་ལ་འབྲེལ་འདྲིས་བྱེད་དགོས་པ་ཤེས་ཀྱི་མེད་པ་དེ་ཤེས་ཀྱི་འདུག སྐབས་དེར། ངས་རང་ཉིད་ཀྱི་གནས་སྟངས་ནི་ཧ་ཅང་སྐྱོ་བོ་ཞིག་ཡིན་པར་ཚོར་བྱུང་། ངའི་སེམས་ཁམས་ཀྱི་བདེ་ཐང་ཡང་ཧ་ཅང་ཞན་པར་གྱུར་བྱུང་བས། རང་ཉིད་ཤི་དགོས་ཀྱང་སློབ་གྲྭར་འགྲོ་འདོད་མ་སྐྱེས། ལོ་རིམ་བཅུ་གཅིག་གི་སྐབས་སུ། ཁོ་ཚོས་ང་རང་གིས་ཁྱིམ་ནས་སློབ་སྦྱོང་བྱེད་ཆོག་པར་མོས་མཐུན་གནང་། ཁྱིམ་ནས་བསྡད་ན་སློབ་གྲྭའི་ནང་དུ་ཡོད་པ་དང་འདྲ་བའི་གནོན་ཤུགས་དེ་འདྲ་མི་འདུག་ལ། སློབ་སྦྱོང་བྱེད་ཐབས་ཀྱང་མང་པོ་ཞིག་ཤེས་ཀྱི་འདུག ཅེས་བཤད།
ད་ལྟ། ཁོ་མོས་འབུམ་རམས་པའི་སློབ་གཉེར་བྱེད་ཀྱི་ཡོད་པར་མ་ཟད། འཚོ་བའི་མཐུན་རྐྱེན་ཡང་ཧ་ཅང་བཟང་། འོན་ཀྱང་། ཁོ་མོའི་མིག་གི་ན་ཚ་དེ་ནི་ཁོ་མོའི་ཁེར་རྐྱང་གི་ཚོར་བ་དེའི་རྒྱུ་མཚན་གཙོ་བོ་དེ་རེད།
ཁོ་མོས་མུ་མཐུད་ནས་འདི་ལྟར་བཤད་རྒྱུར། མིག་ལོང་བ་ཞིག་ཡིན་པའི་ཆ་ནས། ང་ཚོས་མིག་བརྡ་དང་ལག་བརྡ་སོགས་ལ་བརྟེན་ནས་གཞན་དང་འབྲེལ་འདྲིས་བྱེད་མི་ཐུབ། དཔེར་ན། མིག་གི་དབང་པོ་ཡག་པོ་ཡོད་མཁན་གྱི་མི་ཞིག་ཁང་པ་ཞིག་གི་ནང་དུ་འགྲོ་བའི་ཆ་བཞག་ན། ཁོས་འཛུམ་དང་བཅས་ཏེ་མི་གཞན་ལ་གོ་བརྡ་སྤྲོད་ཐུབ་ཀྱང་། ང་ཚོས་ཁང་པ་ན་མི་ཡོད་མེད་ཀྱང་མི་ཤེས། དེ་བས། ཁོ་ཚོས་ང་ལ་ཡ་ལན་ཅི་ཡང་མེད་པར་འདོད་ཀྱི་ཡོད། དེ་ནས། མི་གཞན་གྱིས་ཤབ་ཤུབ་ཅིག་བཤད་དུས། ང་རང་གིས་ཧ་ཅང་མི་དེ་ཚོ་དང་ལྷན་དུ་ཁ་བརྡ་བྱེད་ན་འདོད་ཀྱི་འདུག ཡིན་ན་ཡང་། ངས་ཁོ་ཚོ་ཚུར་རང་ཉིད་ཀྱི་གམ་དུ་ཡོང་བར་སྒུག་དགོས་ཀྱི་ཡོད། ངའི་གྲོགས་པོ་ཚོ་ཧ་ཅང་དམིགས་བསལ་ཞིག་ཡིན། ཁོ་ཚོ་ནི་ཞུམ་ཆོག་ཆོག་དེ་འདྲ་ཞིག་མིན། ངའི་ཁོ་ཚོའི་བཀའ་དྲིན་ཚོར་གྱི་ཡོད། ང་ལ་གྲོགས་པོ་མང་པོ་ཞིག་མེད། ཅེས་བཤད།
བུ་མོ་མེ་གྷན་པུལ(Megan Paul)གྱིས་ཐོག་མར་ཁྱི་ལ་བདག་པོ་བྱེད་སྐབས། ཁོ་མོས་མི་མང་པོ་ཞིག་ཁྱི་ལ་དགའ་བ་ཤེས། དེ་ནས་ཁོ་མོས་ཁྱི་དེར་བརྟེན་ནས་མི་གཞན་དང་འབྲེལ་འདྲིས་བྱེད་ཐུབ་མིན་དེ་ཤེས་འདོད་སྐྱེས། ཡིན་ན་ཡང་། ཁོ་མོའི་རེ་བ་ལྟར་གྱི་དོན་དག་དེ་མ་འགྲུབ། དེའི་ཐད་ནས་ཁོ་མོས་འདི་ལྟར་བཤད། མིག་ལོང་བ་ཅན་གྱི་ཁྱིའི་བདག་པོ་ཞིག་ལ་མཚོན་ན། དེ་ནི་མ་གཞི་ནས་ཁེར་རྐྱང་ཞིག་རེད། དེ་ནི་མི་ཚོགས་ཀྱི་ཁྲོད་དུ་གནས་པའི་ཁེར་རྐྱང་ཞིག་རེད། མི་ཁ་ཤས་ཁྱི་ལ་བྱིལ་བྱིལ་བྱེད་དུ་ཡོང་ཞིང་། སྐབས་དེར་ང་རང་གིས་མི་དེ་དང་ལྷན་དུ་ཁ་བརྡ་བྱེད་ན་འདོད་མོད། འོན་ཀྱང་། མི་དེ་མགྱོགས་པོར་བུད་འགྲོངས་རང་ཉིད་ནི་དེ་འདྲའི་ཡིད་དུ་འོང་བ་ཞིག་མིན་པ་ཤེས་ཀྱི་ཡོད་ན་ཡང་། ང་རང་གིས་མི་གཞན་དང་ལྷན་དུ་འབྲེལ་འདྲིས་བྱས་ཏེ་མང་པོ་ཞིག་ཤེས་ན་འདོད་ཀྱི་འདུག ཅེས་བཤད།
ངས་བུ་མོ་མེ་གྷན་པུལ(Megan Paul)ལ་སྔོན་ཆད་འདི་ལྟར་དྲིས་མྱོང་ཡོད། རང་ཉིད་ཀྱི་ཁེར་རྐྱང་གི་སྡུག་བསྔལ་དེ་ཉུང་དུ་གཏོང་ཆེད། སྤྲོ་ཚོགས་དེ་འདྲར་ཞུགས་པར་འབད་རྩོལ་བྱས་ཡོད་དམ་ཞེས་དྲིས་པ་ན། ཁོ་མོས་སྤྲོ་ཚོགས་དེ་འདྲར་ཞུགས་འདོད་ཀྱང་། ཞུགས་རྒྱུ་ཧ་ཅང་དཀའ་མོ་ཞིག་རེད། ཅེས་བཤད་སོང་། དེའི་ཐད་ནས་ཁོ་མོས་འདི་ལྟར་བརྗོད་དོན། སྤྲོ་ཚོགས་སུ་ཞུགས་སྐབས་ཧ་ཅང་སྟབས་མི་བདེ་བ་ཞིག་དང་དོགས་མི་བདེ་བ་ཞིག་རེད། རྒྱུ་མཚན་ནི། མི་ཚོས་ང་དང་ཇི་ལྟར་འབྲེལ་འདྲིས་བྱེད་དགོས་པ་ཤེས་ཀྱི་མི་འདུག ཉེ་ཆར། ང་དང་ངའི་ཁྱི་གཉིས་ཀ་གོམ་འགྲོས་ཚོགས་པ་ཞིག་གི་ནང་དུ་ཞུགས་རྩིས་བྱས་པ་ཡིན། འོན་ཀྱང། ཁོ་ཚོས་ང་ལ་ང་རང་དལ་མོའི་གོམ་འགྲོས་རུ་ཁག་ཅིག་ཏུ་ཞུགས་ན་འོས་པའི་ལན་ཞིག་བསྐུར་སོང་། རྒྱུ་མཚན་ནི་ང་རང་ཅུང་མགྱོགས་པོར་འགྲོ་བཞིན་ཡོད་པས་ཡིན། དེར་བརྟེན། ང་རང་རུ་ཁག་ཅིག་ཏུ་ཞུགས་པ་ཡིན་ན། ང་རང་གྲུ་ཟུར་ཞིག་ནས་ལྷག་སྟེ་མི་རྣམས་ངའི་མཐའ་ལ་སྐོར་བ་བྱེད་ཀྱི་རེད། འོན་ཀྱང་། ང་རང་དེ་འདྲའི་རུ་ཁག་ཏུ་མང་པོ་ཞུགས་ཚེ། གནས་སྟངས་ཇེ་བཟང་དུ་འགྲོ་ངེས་རེད།
དེ་ནས་བུ་མོ་མེ་གྷན་པུལ(Megan Paul)གྱིས་རིམ་གྱིས་རང་ཉིད་ཀྱི་དུས་ཚོད་ལག་ཁྱེར་ཁ་པར་གྱི་སྟེང་དུ་སྤྱད་དེ་རང་ཉིད་ཀྱི་དཀའ་ངལ་བསལ་ཐབས་བྱས། ཁོ་མོས་བཤད་རྒྱུར། ཁྱོད་རང་ནར་སོན་པ་དང་བསྟུན་ནས། ཐབས་ཤེས་མང་པོ་ཞིག་ཤེས་ཡོང་། གལ་ཏེ། ཁྱོད་རང་སེམས་ཁ་མི་སྐྱིད་དུས། མི་གཞན་ལ་འཕྲིན་ཐུང་བཞག་སྟེ། གཞན་ལ་རང་ཉིད་ཀྱི་སྡུག་བསྔལ་བརྗོད་ཆོག དེ་ཡང་རང་ཉིད་ཀྱིས་དང་དུ་བླངས་པའི་སྒོ་ནས་གཞན་དང་འབྲེལ་འདྲིས་བྱེད་ཆོག དེ་ལྟར་རང་གི་སྡུག་བསྔལ་དེ་མེད་པར་འགྱུར་གྱི་ཡོད། གཞོན་སྐྱེས་མང་པོ་ཞིག་ལ་ཁེར་རྐྱང་གི་སྡུག་བསྔལ་འབྱུང་གི་ཡོད་སྟབས། བུ་མོ་མེ་གྷན་པུལ(Megan Paul)གྱིས་དྲ་ཐོག་ནས་ཟིན་བྲིས་ཉར་ཏེ། དབང་པོ་སྐྱོན་ཅན་གྱི་སློབ་མ་ཚོར་བློ་སྒོ་འབྱེད་པའི་རོགས་བྱེད་ཐུབ་ཀྱི་ཡོད། དཔེར་ན། རང་སེམས་རང་གིས་ཇི་ལྟར་གསོ་ཚུལ་དང་། རང་འགུལ་གྱི་སྒོ་ནས་གཞན་ལ་ཇི་ལྟར་འབྲེལ་བ་བྱེད་ཚུལ་བཅས་ཀྱི་སྐོར་ཁོ་མོས་ཟིན་བྲིས་སུ་བཏབས་ཡོད།
དེའི་ཐད་ལ་ཁོ་མོས་འདི་ལྟར་བརྗོད་རྒྱུར། སློབ་གྲྭར་ཡོད་སྐབས་ང་རང་ལ་སུན་སྣང་དང་ཉོབ་སྣང་སྐྱེ་མྱོང་ཞིང་། མི་མང་པོ་ཞིག་ངའི་གམ་དུ་ཡོང་ནའང་ང་ལ་ཁ་བརྡ་མི་བྱེད། ཁ་བརྡ་ཞིག་བྱས་པའི་དབང་དུ་བཏང་ཡང་། བཀའ་དྲིན་ཆེ། བཀྲ་ཤིས་བདེ་ལེགས། ཟེར་བ་ཙམ་ལས་གཞན་ཅང་བཤད་ཀྱི་མེད། སྐབས་དེར། ངས་རང་འགུལ་གྱི་སྒོ་ནས་མི་གཞན་ལ་ཁ་བརྡ་བྱེད་ཐུབ་ཀྱི་མེད། རྒྱུ་མཚན་ནི་ངས་ཁོ་ཚོ་གང་དུ་ཡོད་མེད་ཤེས་ཀྱི་མེད་པས་ཡིན། དེར་བརྟེན། དེ་ནི་རང་གཅུན་རང་སྡོམ་གྱི་ཚོར་སྣང་ཞིག་རེད། ངས་རང་ཉིད་གཞན་ལ་དགོས་མཁོ་ཆེ་བ་ཞིག་ཡིན་པ་ཚོར་བའི་སྐབས་སུ། སེམས་པ་ཧ་ཅང་སྐྱིད་པོ་འདུག ཅེས་བཤད།
བུ་མོ་མེ་གྷན་པུལ(Megan Paul)གྱི་ཐབས་ལམ་གཞན་ཞིག་ནི། དགེ་རྒན་དང་ལྷན་དུ་ཁ་བརྡ་བྱེད་པ་དེ་རེད། ཁོ་མོས་དགེ་རྒན་ནི་དགེ་རྒན་ཙམ་ཞིག་མིན་པར་མི་སྤྱིར་བཏང་བ་ཞིག་ཏུའང་བརྩི་བཞིན་འདུག
ཁོ་མོས་བཤད་རྒྱུར། ལོ་ན་བཅུ་ཡས་མས་ལ་སོན་པའི་བྱིས་པ་ཞིག་ཡིན་ནའང་། ཁེར་རྐྱང་གི་སྣང་བ་ཞིག་བྱུང་སྐབས། ཁ་བརྡ་བྱེད་སའི་མི་དེ་ནི་སུ་ཞིག་ཡིན་མིན་ལ་སྣང་དོགས་མི་བྱེད། སྔོན་ཆད། ང་རང་གིས་དགེ་རྒན་ཞིག་དང་ཁ་བརྡ་བྱས་མྱོང་ཞིང་། སྐབས་དེར་ཁོ་མོས་རང་གི་ཞི་མི་ཡིས་ཞིམ་ཕྲུག་ཅིག་སྐྱེ་ཡོད་སྐོར་བཤད་བྱུང་། སྐབས་དེ་ནི་ཁེར་རྐྱང་གི་སྣང་བ་ཅང་མེད་པའི་དུས་ཚོད་ཅིག་ཡིན། ཞེས་བཤད།
བུ་མོ་མེ་གྷན་པུལ(Megan Paul)བཤད་ཀྱིས་རང་ཉིད་ལོང་བ་ཞིག་ཡིན་སྟབས། མི་གཞན་ལ་འབྲེལ་འདྲིས་ཡག་པོ་བྱེད་ཀྱི་ཡོད་པའི་སྐོར་ནས་འདི་ལྟར་བཤད། མིག་བདེ་ཐང་ཡིན་པའི་མི་རྣམས་རྟག་པར་མིའི་ཕྱི་ཚུལ་ལ་བལྟས་ནས་མི་དེའི་རིན་ཐང་ཐག་གཅོད་བྱེད། འོན་ཀྱང་། ང་རང་གིས་དེ་ལྟར་བྱེད་ཀྱི་མེད། རྒྱུ་མཚན་ནི་ང་རང་གིས་མིའི་ཕྱི་ཚུལ་མཐོང་ཐུབ་ཀྱི་མེད། ཅེས་བཤད།
གཞན་ཡང་། ཁེར་རྐྱང་ཡང་མི་གཞན་ལ་འབྲེལ་བ་ལེགས་པར་བྱེད་པའི་རྒྱུ་མཚན་ཞིག་རེད་འདུག ང་ཚོས་ཤེས་རྟོགས་བྱུང་བ་ལྟར་ན། ནམ་རྒྱུན་སྤྱི་ཚོགས་ཀྱི་ཁྲོད་ན་ཁེར་རྐྱང་དུ་གྱུར་པའི་མི་རྣམས་ཀྱི་གཞན་ལ་བཅངས་པའི་གདུང་སེམས་མཉམ་སྐྱེད་ཀྱི་བློ་ནི་ཤུགས་ཆེན་པོ་ཡོད་པ་དང་། མི་ཞིག་གཞན་གྱིས་དང་ལེན་མ་བྱས་པའི་གནས་སྐབས་སུ་ཁོ་ཚོས་འཕྲལ་དུ་མི་དེའི་དཀའ་ངལ་ཚོར་ཐུབ་ཀྱི་འདུག ཡང་གཅིག་བཤད་ན། དེ་ནི་ཁོ་ཚོས་དངོས་སུ་མྱངས་མྱོང་བའི་འཚོ་བ་ཞིག་ཡིན་པས་ཡིན་སྲིད། ཡིན་ནའང་། གཞན་ལ་ཡིད་ཆེས་བྱེད་པའི་ཐད་ནས། ཞིབ་འཇུག་བྱས་པ་ལྟར་ན། ཁེར་རྐྱང་གི་སྡུག་བསྔལ་ཡོད་པའི་མི་རྣམས་ཀྱིས་མི་གཞན་གྱི་སྡུག་བསྔལ་ཚོེར་སླ་ཡང་། གཞན་ལ་ཡིད་ཆེས་བྱེད་པའི་བློ་ནི་ཧ་ཅང་དམའ་མོ་ཞིག་ལས་མེད་པར་མ་ཟད། སེམས་ཁྲལ་དང་ཞེ་དོགས་ཀྱི་བློ་ཆེན་པོ་ཡོད་སྐོར་བརྗོད། གནད་དོན་འདི་ལ་བརྟེན་ནས་ཁོ་ཚོས་སྤྱི་ཚོགས་སྟེང་ནས་གྲོགས་པོ་མང་པོ་ཞིག་སྒྲིག་ཐུབ་ཀྱི་མི་འདུག
ཡང་བུད་མེད་མད་ཤེལ་ལེ་ལོ་ཌེ(Michelle Lloyd)ཡིས་གནད་དོན་འདིའི་ཐད་ལ་འདི་ལྟར་འགྲེལ་བརྗོད་གནང་དོན། མཚམས་རེར་མི་གཞན་གྱིས་ང་རང་ལ་གདུང་སེམས་མཉམ་སྐྱེད་བྱས་ཏེ། ང་རང་དང་ལྷན་དུ་སྡོད་ཀྱི་ཡོད་པར་འདོད་མོད། འོན་ཀྱང་། མི་དེར་ཡིད་ཆེས་བློས་འགེལ་བྱེད་ཐུབ་མིན་དེ་ནི་ཧ་ཅང་དཀའ་ངལ་ཞིག་རེད་ལ། དེས་སེམས་སུ་དོགས་པ་དང་སེམས་ཁྲལ་སློང་གི་འདུག ཁྱོད་ཀྱིས་ཁེར་རྐྱང་གི་སྡུག་བསྔལ་ཚོར་སྐབས། ཁྱོད་ཀྱིས་མི་གཞན་གྱི་ཀུན་སློང་ལ་དོགས་ཟོན་བྱེད་ཀྱི་ཡོད། མི་གཞན་དེ་ཁྱོད་རང་ལྷན་དུ་སྡོད་འདོད་བྱེད་པ་དང་། ཡང་ན། མི་གཞན་དེ་ཁྱོད་རང་དང་ལྷན་དུ་སྡོད་པར་དོགས་མ་བདེ་བའི་དབང་གིས། ཁྱོད་ཀྱིས་སེམས་སུ་མི་དང་རང་ཉིད་ཀྱི་འབྲེལ་བ་དེར་དོགས་པ་དང་ཡིད་མ་བདེ་བྱེད་ཀྱི་ཡོད་པ་ཚོར་ཡོང་། ཞེས་བཤད། མི་ཁ་ཤས་ཀྱི་བསམ་ཚུལ་ལྟར་ན། ཁེར་རྐྱང་གི་སྡུག་བསྔལ་ཡོད་པའི་མི་རྣམས་ཀྱིས་སྤྱི་ཚོགས་འབྲེལ་འདྲིས་ཀྱི་བྱེད་ཐབས་སྦྱངས་ཏེ་གཞན་དང་མུ་མཐུད་ནས་འབྲེལ་བ་འཛིན་དགོས་ཚུལ་བཤད་ཀྱི་ཡོད། འོན་ཀྱང་། ང་ཚོས་ཤེས་རྟོགས་བྱུང་བ་ལྟར་ན། སྤྱི་ཚོགས་འབྲེལ་འདྲིས་ཀྱི་བྱེད་ཐབས་ཐད་ནས། ཁེར་རྐྱང་གི་སྣང་བ་ཡོད་པའི་མི་དང་རྒྱུན་ལྡན་གྱི་མི་གཉིས་ཀྱི་བར་ན་ཁྱད་པར་ཅང་མི་འདུག དེར་བརྟེན། ཁེར་རྐྱང་གི་སྡུག་བསྔལ་ཡོད་པའི་མི་རྣམས་ལ་མི་རྒྱུས་མེད་དང་ཇི་ལྟར་འབྲེལ་འདྲིས་བྱེད་དགོས་པའི་བྱེད་ཐབས་ཤིག་དགོས་ཀྱི་འདུག
བུད་མེད་མད་ཤེལ་ལེ་ལོ་ཌེ(Michelle Lloyd)དང་། དམག་ཟུར་ཅ་ཁུ་ཁིན(Jake King)གཉིས་ལ་མཚོན་ལ། གཟའ་མཇུག་ནི་ཆེས་འཆོལ་དཀའ་བའི་དུས་ཚོད་ཅིག་རེད་འདུག བུད་མེད་མད་ཤེལ་ལེ་ལོ་ཌེ་ལ་མཚོན་ན། ཕྱི་སོང་ལ་ཟ་མ་ཟ་དགོས་ཚེ། རང་ཉིད་གཅིག་པུར་སོང་ནས་ཟ་དགོས་ཀྱི་འདུག་ ཁོ་མོས་དེའི་ཐད་ནས་འདི་ལྟར་བརྗོད་རྒྱུར། ཁྱོད་ཀྱིས་དེ་ལྟར་བྱེད་ན་ཆོག་ཀྱང་། དེ་ནི་ཧ་ཅང་སུན་སྣང་ལྡན་པ་ཞིག་རེད། རྒྱུ་མཚན་ནི་ཁྱོད་ཀྱིས་གཞན་གྱི་ཟས་ལ་ལོངས་སུ་སྤྱོད་མི་ཐུབ། གནམ་གཤིས་ཡག་པོ་ཡོད་སྐབས་དེ་ལས་སྐྱོ་བ་དགོས་པ་ཞིག་རེད། ཁྱོད་ཀྱིས་མི་གཞན་རྣམས་ཕྱི་རོལ་ན་དགའ་དགའ་སྤྲོ་སྤྲོའི་ངང་ནས་རྩེད་མོ་རྩེ་བཞིན་ཡོད་པ་མཐོང་ཡོང་བར་མ་ཟད། ཁོ་ཚོའི་གྲོས་སུ་མཉམ་ཞུགས་ཀྱང་བྱེད་འདོད་ཡོད། གལ་ཏེ་ཉིན་མ་གང་ཚང་ལ་ཁྱིམ་ནས་བསྡད་ཚེ། ཚ་བ་ཡང་འཕེར་ཡོང་ངེས། དེར་བརྟེན། ང་རང་ཁྲོམ་དུ་འཆམ་འཆམ་ལ་སོང་སྟེ་སྒོར་མོ་གང་འདོད་དུ་བཀོལ་གྱི་ཡོད་ཀྱང་། འདི་ཡང་མི་གཞན་དང་འབྲེལ་འདྲིས་བྱེད་པའི་རྣམ་པ་ཞིག་རེད། དེ་ཡང་མི་ཚོགས་ཀྱི་ཁྲོད་ནས་རང་ཉིད་ལྷོད་པོར་འདུག་ཆོག ཅེས་བཤད།
མུ་འགོད།


text:
༄༅།།སྐུ་འབུམ་བྱམས་པ་གླིང་།
སྐུ་འབུམ་བྱམས་པ་གླིང་ནི་ཟི་ལིང་གྲོང་ཁྱེར་གྱི་ལྷོ་ནུབ་ཏུ་ཡོད་ཅིང་། བར་ཐག་ན་སྤྱི་ལེ་བར་ཉེར་ལྔ་ཡོད་ལ། གནས་ས་ནི་སྐུ་འབུམ་རུ་གསར་གྲོང་གི་པདྨའི་རི་ཞེས་བྱ་བའི་འདབས་ན་བརྗིད་འདུག དགོན་པའི་གྲུབ་ཚུལ་ནི་ལྷ་ཁང་དང་ཚོགས་ཆེན་འདུག་ཁང་། མཆོད་རྟེན། གྲྭ་ཤག་མང་པོས་གྲུབ་སྟེ། ཨར་ལས་དང་བརྐོ་བཟོ། འཇིམ་བཟོ། ལྡེབས་རིས། ཐང་ཀ་གཙགས་དྲུབ་མ། མར་བཟོས་མེ་ཏོག མཆོད་མཇལ་བཅས་ཀྱི་ཕྱོགས་ནས་རིག་རྩལ་གྱི་ཆུ་ཚད་ཧ་ཅང་མཐོན་པོ་ཡོད།
དགོན་པ་འདི་ནི་རང་རྒྱལ་གྱི་ནང་བའི་ཆོས་ལུགས་གྲས་ཀྱི་དགེ་ལུགས་པའི་དགོན་ཆེན་དྲུག་གི་ཡ་གྱལ་ཡིན་ཞིང་། འདིས་མིན་ཆིན་རྒྱལ་རབས་སྐབས་ཀྱི་མཚོ་བོད་ས་ཁུལ་གྱི་དཔལ་འབྱོར་དང་ཆབ་སྲིད། ཆོས་ལུགས། མི་རིགས་ཕན་ཚུན་བར་གྱི་འབྲེལ་བ། རིག་རྩལ། ཚན་རིག་བཅས་ལ་བརྟག་དཔྱད་ཞིབ་འཇུག་བྱེད་པར་དཔེ་དངོས་རིན་པོ་ཆེ་དང་ལོ་རྒྱུས་རང་བཞིག་ལྡན་པའི་རྒྱ་ཆ་རྩ་ཆེན་བཞག་ཡོད་པ་རེད། དེར་བརྟེན། ༡༩༦༡ལོར་རྒྱལ་སྲིད་སྤྱི་ཁྱབ་ཁང་གིས་རྒྱལ་ཡོངས་ཀྱི་གནའ་རྫས་སྲུང་སྐྱོབ་ལས་ཁུངས་གལ་ཆེ་བ་ཁག་དང་པོའི་གྲས་སུ་བཞག་ནས་ཁྱབ་བསྒྲགས་བྱས།
སྐུ་འབུམ་བྱམས་པ་གླིང་ནི་དགེ་ལུགས་བསྟན་པའི་སྲོལ་བཏོན་མཁན་ནམ་ཏཱ་ལའི་བླ་མ་སྐུ་ཕྲེང་དང་པོ་དང་པཎ་ཆེན་སྐུ་ཕྲེང་དང་པོའི་དགེ་རྒན། ཆོས་རྗེ་ཙོང་ཁ་པའི་འཁྲུངས་ཡུལ་ཡིན། རྗེ་ཙོང་ཁ་པ་ནི་(ཁོང་ནི་ཙོང་ཆུའི་འགྲམ་དུ་སྐུ་བལྟམས་པའི་རྐྱེན་གྱིས་ཁོང་གི་བཙུན་སློབ་ཚོས་ཙོང་ཁའི་མཚན་དེ་ཁོང་ལ་གསོལ་པ་རེད།)གོང་མ་ཡོན་ཧོས་ཙུང་རྒྱལ་པོའི་ཁྲི་ལོ་བཅུ་བདུན་(སྤྱི་ལོ་༡༣༥༧)སྐུ་འཁྲུངས་ཤིང་། ཁོང་གི་མཚན་ལ་བློ་བཟང་གྲགས་པ་ཟེར་བ་དང་། དགུང་ལོ་གསུམ་པའི་ཐོག་དགེ་རྒན་བསྟེན་པ། དགུང་ལོ་བདུན་བཞེས་ནས་བྱ་ཁྱུང་དགོན་པར་ཆོས་སློབ་དུ་ཕེབས། དགུང་ལོ་བཅུ་བདུན་བཞེས་ནས་ལྷ་སར་ཕེབས་སོ། །ཁོང་གི་སྐུའི་ཚེ་སྨད་ལ་སངས་རྒྱས་རིག་པར་བྱང་ཆུབ་ཅིང་། མདོ་སྔགས་ལ་ཧ་ཅང་མཁྱེན་འདུག གསུང་འབུམ་གང་མང་བརྩམས་པ་རེད། ཁོང་གིས་ཐོག་མར་མདོ་དང་ཕྱི་མར་སྔགས་ལ་སྦྱོང་བ་དང་། སྒྲུབ་པ་ཉམས་ལེན་གཙོར་བྱེད་པ། སྡོམ་ཁྲིམས་དམ་ཞིང་བཙུན་པ། ཁྱིམ་ཐབ་བྱས་མི་ཆོག་པའི་གྲུབ་མཐའ་ཐུན་མོང་མ་ཡིན་པ་ཞིག་གསར་གཏོད་བྱས་པས། དེ་ལ་དགེ་ལུགས་པ་ཞེས་པའི་མིང་འདོགས་ཤིང་། ཞྭ་སེར་གྱོན་པས་ཞྭ་སེར་བསྟན་པ་ཞེས་ཟེར་སྲོལ་ཡང་འདུག ཞྭ་སེར་པའམ་དགེ་ལུགས་པ་ནི་གྲུབ་མཐའ་གཞན་ལས་ཆེས་ཆེ་བའི་ཕྱོགས་ཁག་ཅིག་ཡིན།
རྗེ་ཙོང་ཁ་པ་ཁོང་ལྷ་སར་ཕེབས་རྗེས་ཕྱིར་ཕ་ཡུལ་དུ་མ་ཕེབས་པས། ཁོང་གི་མ་ཡུམ་ཤིང་བཟའ་ཨ་ཆོས་ལོ་ན་རྒས་ཤིང་ཁོང་དྲན་ཆེ་བས། ཁོང་ལ་འཕྲིན་ཡིག་ཞིག་དང་མོའི་དབུ་སྐྲ་དཀར་པོ་ཅིག་ལྷ་སར་བསྐུར་ཏེ་ཁོང་ཕ་ཡུལ་དུ་ཕེབས་པར་དྲན་སྐུལ་བཏང་ཡང་། ཁོང་གིས་ཆོས་ལུགས་ལ་དག་བཅོས་དང་དམ་ཆོས་སྣ་ཚོགས་ལ་དཔྱད་པ་མཛད་དགོས་པའི་རྐྱེན་གྱིས་ཕྱིར་ཕ་ཡུལ་ལ་ཕེབས་པའི་གོ་སྐབས་ཞིག་མ་མཆིས་སོ། ། དེར་བརྟེན་ཁོང་གིས་ཡིག་ལན་དང་མཉམ་དུ་རང་བྲིས་ཐང་ག་ཞིག་དང་བདེ་གཤེགས་སེང་གེ་ང་རོའི་སྐུ་ཞིག་དང་བཅས་བསྐུར་རོ།། ཁོང་གིས་འཕྲིན་ཡིག་ཏུ་ཁོང་ཉིད་བལྟམས་པའི་གནས་ནས་མཆོད་གདུང་ཞིག་བཞེངས་ཏེ། སེང་གེ་ང་རོའི་སྐུ་དེ་གཟུང་འཇུག་ཏུ་བཞག་ན་ཁོང་རང་ཉིད་ཕེབས་པ་དང་ཁྱད་པར་མེད་བཅས་གསུངས། མ་ཡུམ་གྱིས་ཕྱོགས་སོ་སོ་ནས་གར་ཐིག་བསླངས་པར་བརྟེན་ནས་མཆོད་གདུང་བཞེངས། དེའི་རྗེས་སུ་ཁོང་གི་བཙུན་སློབ་ཚོས་གསེར་གདུང་གི་འཁོར་ཡུག་ཏུ་མཆོད་རྟེན་འགའ་ཞིག་བཞེངས་པ་རེད། མིན་ཅ་ཅིན་ཁྲི་ལོ་སུམ་ཅུ་སོ་དགུ་ལོར་(སྤྱི་ལོ་༡༥༦༠ལོ)རྗེ་ཙོང་ཁ་པའི་བཙུན་སློབ་རིན་ཆེན་བརྩོན་འགྲུས་རྒྱ་མཚོས་རྗེ་བདག་ཉིད་ཆེན་པོར་དྲན་གསོ་བྱེད་ཆེད་གསེར་གདུང་གི་མདུན་དུ་དགོན་ཆུང་ཞིག་བཏབ། སྐབས་དེར་དགེ་འདུན་པ་སུམ་ཅུ་ལྷག་ལས་མེད་ལ། མིས་བན་ལིས་ཁྲི་ལོ་ལྔ་བར་(སྤྱི་ལོ་༡༥༧༧ལོ) ཡང་གསེར་གདུང་གི་མཐའ་འཁོར་དུ་བྱམས་ཁང་བཞེངས་ཏེ། རྒྱལ་བ་བྱམས་པ་གཙོ་འཁོར་བཅུ་གཉིས་བཞེངས་པས། རྗེ་སྐུ་འབུམ་བྱམས་པ་གླིང་ཞེས་བྱ་བའི་མཚན་དེ་བཏགས་སོ།། དགོན་པའི་མཚན་ནི་རྗེ་སྐུ་འབུམ་བྱམས་པ་གླིང་ཞེས་བྱ་སྟེ།གོ་དོན་ནི་ཙན་དན་སྡོང་བོའི་ལོ་མ་འབུམ་གྱི་སྟེང་དུ་སྐུ་གཟུགས་འབུམ་རང་བྱོན་དུ་བབས་པས་དོན་ཏེ། རྒྱའི་སྐད་དུ་ཐཱ་ཨེར་སི་ཞེས་པ་ནི་ཐོག་མར་མཆོད་རྟེན་ཆགས་པ་དང་རྗེས་སུ་དགོན་པ་ཆགས་པའི་དོན་ཡིན། གོང་མ་ཆིན་རྒྱལ་རབས་ཐུང་ཀྲིའི་ཁྲི་ལོ་གཉིས་པར་(སྤྱི་ལོ་༡༨༦༣ལོ)གོང་མས་ཀྱང་ཧྥན་ཙུང་དགོན་ཞེས་པའི་མཚན་བཏགས་སོ།།
སྐུ་འབུམ་བྱམས་པ་གླིང་ནི་ལོ་གང་མང་རིང་ལ་བསྐྱར་བཟོ་དང་རྒྱ་བསྐྱེད་བྱས་ཐོག་འཕེལ་རྒྱས་བྱུང་བ་རེད། ལྷ་ཁང་དང་གསེར་གདུང་། གྲྭ་ཤག་བཅས་བསྡོམས་པས་ཁང་མིག་དགུ་སྟོང་ལྷག་ཡོད་ལ། དེའི་ནང་ན་རིག་རྩལ་དང་ལྡན་པའི་གཙུག་ལག་ཁང་ནི་བརྒྱད་བརྒྱ་ལྷག་ཡོད་ཅིང་། དགེ་འདུན་པ་ནི་ཧ་ཅང་མང་བའི་སྐབས་སུ་མི་གྲངས་སུམ་སྟོང་དྲུག་བརྒྱ་ལྷག་ཏུ་བྱིན་ནོ།།


text:
ཚེ་རིང་དོན་གྲུབ།
[ནང་དོན་གནད་བསྡུས།]དཔྱད་རྩོམ་འདིའི་ནང་དུ་བོད་བཙན་པོའི་རྒྱལ་རབས་སྐབས་ཀྱི་བློན་པོ་དབའས་སྟག་སྒྲ་ཁོང་ལོད་དང་སྟག་སྒྲ་ཀླུ་ཁོང་གཉིས་ཀྱི་རུས་ཁུངས་སམ་མཛད་རྗེས་དང་། ཆོས་ལུགས་དད་མོས་སོགས་ལ་དབྱེ་ཞིབ་བྱས་ཏེ་ལོ་རྒྱུས་ཐོག་གི་མི་སྣ་འདི་གཉིས་ཀྱི་མཛད་རྗེ ས་སྐོར་དང་དེ་ལས་འཕྲོས་པའི་ལོ་རྒྱུས་སྐོར་ལ་དཔྱད་གླེང་བྱས་ཡོད།
[བརྡ་ཆད་གཙོ་བོ།] སྟག་སྒྲ་ཁོང་ལོད། སྟག་སྒྲ་ཀླུ་ཁོང་། མཛད་རྗེས།
[ཀྲུང་གོའི་དཔེ་དེབ་དབྱེ་རྟགས།] K874[ཡིག་ཚང་མཚོན་བྱང་།]A[རྩོམ་གྱི་གོ་རིམ་ཨང་སྒྲིག ]1002 -946X(2013)02 -012 -08
གཅིག དབའས་སྟག་སྒྲ་ཁོང་ལོད་ཀྱི་རུས་ཁུངས་སམ་མཛད་རྗེས་བཤད་པ།
བོད་བཙན་པོའི་རྒྱལ་རབས་སམ་ཡང་ན་དེ་ལས་ཀྱང་སྔ་བའི་དུས་ནས་བཟུང་དབའས་ཀྱི་མི་རྒྱུད་དམ་ཁྱིམ་རྒྱུད་ནང་ནས་བཙན་པོའི་བློན་རབས་སུ་ཚུད་པའི་བློན་པོ་གཙོ་གྲས་མང་པོ་ཞིག་བྱུང་ཡོད་པ་དེ་དག་གིས་བོད་བཙན་པོའི་རྒྱལ་རབས་ཀྱི་མངའ་ཁོངས་རྒྱ་བསྐྱེད་དང་། ཆབ་སྲིད་དང་དཔལ་འབྱོར་སོགས་ཀྱི་ཐད་མཛད་རྗེས་ཆེན་པོ་འཇོག་གནང་མཛད་ཡོད། དབའས་ཀྱི་རུས་རྒྱུད་འདི་ནི་བཙན་པོའི་རྒྱལ་རབས་སྐབས་ཤུགས་རྐྱེན་ཅུང་ཆེ་བའི་གནའ་བོའི་རུས་རྒྱུད་རྙིང་པ་ཞིག་ཡིན་པ་དང་། དེ་ནི་བོད་ཀྱི་རུས་ཆེན་སེ་རྨུ་སྟོང་ལྡོང་བཞི་ལས་རྨུ་(དམུ་)ལས་ཆད་པར་མངོན་ཏེ།“རྨུ་ཚ་ལྒའི་ཆེ་དྲུག་དེ། ཐོས་རུས་སྟག་རུས་སྟོད་ན་ཡོད། བྱ་ཅན་ཁྲབ་ཅན་སྟོད་ན་ཡོད། བྱ་རྗེ་སྤེན་ཐོག་སྟོད་ན་ཡོད། ཆེ་དྲུག་མཚན་གྱི་གཙུག་དྲུག་དེ། ལྒ་ལ་བྱེས་པ་ཡུལ་པ་གཉིས། ལྟག་རུས་ཡུལ་སྟག་འབྲོག་སྟག་གཉིས། དབའས་ལ་ཆེ་སྐོར་ཆུང་སྐོར་གཉིས། ཆེ་བཙུན་སྤེལ་མ་བཅུ་གཉིས་ཡིན། དགེ་དང་(འོ་)” ①ཞེས་པ་ལྟ་བུ་ལས་ཤེས་ཐུབ། དེ་མིན་《བོད་མི་གདོང་དྲུག་གི་རུས་མཛོད་མེ་ཏོག་སྐྱེད་ཚལ་》དུ་“ལྡོང་དང་། འབྲུ་དང་སྦྲ་དང་སྒོ་བཞི་ནི་གཙོ་བོའི་རིགས་རྣམས་ལ་ཐོགས་ཤིང་རུས་ཆེན་དུ་གྲགས་པ་ཡིན་ལ། དེའི་འཕྲོའི་རིགས་ཆེན་བཞི་གའི་ལྷག་མ་དམངས་རིགས་ཐམས་ཅད་པོ་བསྡུས་ཤིང་ཚན་པ་གཉིས་སུ་བགོས་ཏེ། གཅིག་ལ་དཔའ་འམ་དབའ་དང་། གཅིག་ལ་མདའ་འམ་ཟླ་ཞེས་བཏགས་ལ། བོད་མི་གདོང་དྲུག་ཟེར་བ་ནི། མི་བུ་རུས་དྲུག་ཞང་བོ་སྒོ་དང་བདུན་ཞེས་པ་དེ་ཡིན་ལ། དབའ་ཡི་རིགས་ལ་ཐོག་མའི་ཞང་པོ་དང་ཟླ་ཡི་རིགས་ལ་ཚ་བོ་བྱུང་བས། ཚ་ཞང་གཉིས་ཀྱི་རིགས་ཀྱང་ཟེར་བས་ཚ་ཞང་ཡང་གྲགས་སོ། དབའ་ཡི་རིགས་ལ་གཡང་དང་འཕེལ་ཚ་སོགས་རུས་མང་བགྲང་ལས་འདས་པ་དག་བྱུང་” ②ཞེས་པ་ལས་དབའ་ཡི་རུས་ནི་བོད་རུས་ཆེན་དྲུག་གི་ཡ་གྱལ་ཞིག་ཡིན་པ་བསྟན་པ་ལས་དེ་ནི་གནའ་སྔ་མོའི་དུས་ཀྱི་རུས་རྙིང་པ་ཞིག་ཡིན་པ་གསལ་པོར་ཤེས་ཐུབ། ཡང་དབའས་དང་དབའ། དབས་སོགས་འབྲི་སྟངས་ཅི་རིགས་ཤིག་ཡོད་པ་ནི་སྐད་གསར་བཅད་སྐབས་ཡི་གེ་སོར་ཡང་བའི་ཆེད་འ་མཐའ་སྐོར་ཅིག་དོར་བ་དང་མ་དོར་བའི་ཁྱད་པར་ལས་འབྲི་སྟངས་མི་འདྲ་བ་བྱུང་བ་མ་གཏོགས་དེ་དག་རུས་ཁུངས་སོ་སོ་བ་ཞིག་ནི་མ་ཡིན། ཡང་ཏུན་ཧོང་གཏེར་ཡིག་ལས་“ཡུལ་འོ་ཡུལ་གྱི་སྤང་ཀར་ན། རྗེ་འོལ་རྗེའྀ་ཟིན་བྲང་ཚ། བློན་པོ་རྔོ་དང་དབའས་གཉིས་”③ཞེས་པས་རྒྱལ་ཕྲན་སིལ་མའི་དུས་ནས་བཟུང་རུས་དབའས་ཅན་གྱི་བློན་པོ་ཆབ་སྲིད་ཀྱི་གར་སྟེགས་སྟེང་བྱུང་ཡོད་པ་མངོན་ལ། དེ་རྗེས་བཙན་པོའི་རྒྱལ་རབས་སྐབས་སུ་བློན་གཙོ་གྲས་སུ་ཆབ་སྲིད་གར་སྟེགས་སྟེང་ཐོག་མར་བྱོན་མཁན་ནི་དབའས་ཕང་ཏོ་རེ་དབྱི་ཚབ་ཡིན། ཁོང་ནི་སྟག་རི་གཉན་གཟིགས་ཀྱི་དུས་ནས་བཟུང་བཙན་པོའི་རྒྱལ་རབས་དང་འབྲེལ་བ་བྱུང་ཡོད་ལ། གནམ་རི་སྲོང་བཙན་སྐབས་ད་གཟོད་མྱང་དབའས་གནོན་གསུམ་གྱིས་ཟིང་པོ་རྗེའི་སྲིད་བརླགས་ཏེ་སྤུ་རྒྱལ་གྱི་མངའ་ཞབས་སུ་འོངས་པ་ཡིན། དེ་ཡང་ཏུན་ཧོང་ཡིག་རྙིང་ནང་“བཙན་པོ་སློན་མཚན་དང་། སློན་ཀོལ་མཆེད་གཉྀས་ཀྱིས་མྱང་ཙེང་སྐུ་དང་། དབའས་དབྱྀ་ཚབ་དང་། དབའས་མྱེས། སྣང་དང་། དབའས་པུ་ཚུབ་དང་། མནོན་འདྲོན་པོ་དང་། ཚེས་པོང་ནག་སེང་དྲུག བྲོ་སྩལ་པ་འྀ་ཚིག་ནྀ་” ④ཞེས་གསལ་བ་ལས་གནམ་རི་སྲོང་བཙན་དང་མནའ་བོར་བའི་གྲས་སུའང་དབའས་དབྱི་ཚབ་དང་དབའས་མྱེས་སྣང་།དབའས་པུ་ཚབ་ལྟ་བུའི་དབའས་ཀྱི་མི་སྣ་གཙོ་གྲས་གསུམ་ཡོད་པ་དང་། དེ་མཚུངས་གནམ་རི་སྲོང་བཙན་གྱིས་དབའས་དབྱི་ཚབ་ཀྱི་བྱ་དགར། ཟ་གད་གཤེན་གྱི་ཡུལ་དང་མལ་ཏྲོ་ཕྱོགས་ཀྱི་བྲན་ཁྱིམ་སྟོང་ལྔ་བཅས་བསྩལ་ནས་བློན་གཙོ་གྲས་སུ་བཅུག་ཡོད་ལ། སྲོང་བཙན་སྒམ་པོའི་སྐབས་“དབྱི་ཚབ་དངོས་དང་། བུ་བ་སེ་དོ་རེ་ཉ་སྟོ། སྣང་ཏོ་རེ་སུམ་སྣང་། ཁྲྀ་སུམ་རྗེ་ཅུང་། མང་རྗེ་པུ་ཚབ་དང་བདུན་གྱིས་བྲོ་བོར་རོའ། ”⑤ཞེས་བཙན་པོ་དང་དབའས་དབྱི་ཚབ་ཕ་ཚན་བདུན་སོགས་རྗེ་བློན་རྣམས་ཀྱིས་བྲོ་བསྩལ་མནའ་བོར་བ་དང་། དབའས་དབྱི་ཚབ་གུམ་ན་བང་སོ་བརྩིགས་པ་དང་དུར་འཇུག་ཏུ་རྟ་བརྒྱ་ཐམ་པ་བཀུམ་ནས་གཞུང་ནས་དུར་འཇུག་བྱ་རྒྱུ་ཡིན་པ་བཅས་ཀྱི་ཁས་འཆེས་ཡོད། དེ་ལྟར་སྐབས་འདིར་དབའས་ཀྱི་རུས་རྒྱུད་ལ་བོད་བཙན་པོའི་མཐོང་ཆེན་དང་དམིགས་བསལ་གྱི་ཐོབ་ཐང་མང་པོ་གནང་བ་ནི་བློན་པོ་གཞན་སུ་ལས་ཀྱང་ལྷག་པ་དེ་ལས་སྐབས་དེར་བོད་བཙན་པོའི་བློན་གྲས་སུ་དབའས་ཀྱི་རུས་རྒྱུད་ཀྱིས་གོ་གནས་གལ་ཆེན་ཟིན་ཡོད་པ་རྟོགས་ཐུབ། འདིར་གླེང་བར་བྱ་བའི་དབའས་ཀྱི་རུས་རྒྱུད་ལས་བྱུང་བའི་དབའས་སྟག་སྒྲ་ཁོང་ལོད་ནི་བཙན་པོ་ཁྲི་ལྡེ་གཙུག་བརྟན་སྐབས་ཀྱི་བློན་པོ་ཡིན་ལ། ཁོང་གི་མཛད་རྗེས་སྐོར་ལ་ཏུན་ཧོང་གཏེར་ཡིག་ལྟར་ན་“སྟག་གྀ་ལོ་ལ་(སྤྱི་ལོ་༧༢༦).....མདོ་སྨད་ཀྱྀ་དགུན་འདུན་སྟག་སྒྲ་ཁོང་ལོད་གྱྀས། གཙེ་ནམ་ཡོར་དུ་བསྡུས་པར་ལོ་གཅྀག”⑥ཅེས་པ་དང་། ཡང་“ཡོས་བུའྀ་ལོ་ལ་(སྤྱི་ལོ་༧༢༧)བཙན་པོ་དབྱར་ཆབ་སྲྀད་ལ་འ་ཞ་ཡུལ་དུ་གཤེག་སྟེ། ཤུལ་དུ་དབའས་སུམ་པོ་སྐྱེས་བཀའ་གྱོད་ལ་ཆགས། རྒྱའྀ་མཁར་ཀྭ་ཆུ་སྀན་ཅང་ཕབ། བློན་ཆེན་ཕོ་མང་ཞམ་གུམ། དགུན་བཙན་པོ་ཕོ་བྲང་ཇོར་གོང་སྣ་ནའ་བཞུག་སྟེ། འབོན་འ་ཞ་རྗེ་དང་། ཞང་དབོན་གདན་ཚོམ། དབའས་སྟག་སྒྲ་ཁོང་ལོད་བློན་ཆེན་པོར་བཀའ་བསྩལད། འ་ཞ་ཕལ་ཕོ་ཆེ་བྱ་སྒ་སྩལད། བོད་ཡུལ་གྱྀ་དགུན་འདུན་སྐྱི་ལྷས་གང་ཚལ་དུ། ཞང་འབྲྀང་རྪན་ཁྱྀ་བུས་བསྡུས་མདོ་སྨད་གྱྀ་འདུན་མ་འབྲོ་ལྖྀའུ་ལུང་དུ་བློན་ཁྲྀ་གཟིགས་གནང་ཁོང་གྱྀས་བསྡུས་པར་ལོ་གཆྀག”⑦ཅེས་འཁོད་པ་ལས་སྤྱི་ལོ་༧༢༦ལོ་ནས་བཟུང་དབའས་བློན་སྟག་སྒྲ་ཁོང་ལོད་བོད་བཙན་པོའི་ཆབ་སྲིད་གར་སྟེགས་ཐོག་མངོན་ཞིང་། ལོ་འདིར་མདོ་སྨད་ཀྱི་དགུན་འདུན་བསྡུ་བའི་མི་སྣ་གཙོ་གྲས་ཡིན་པ་དང་། ལོ་དེའི་ཕྱི་ལོར་སྟག་སྒྲ་ཁོང་ལོད་བོད་བཙན་པོའི་བློན་ཆེན་དུ་བསྐོ་འཇོག་གནང་བ་དང་། འ་ཞ་ཕལ་མོ་ཆེ་བྱ་དགར་སྩལ་ཡོད། གཞན་ཡང་། དུས་སྐབས་འདིར་“རྒྱལ་པོ་ཁྲི་ལྡེ་གཙུག་བཙན་གྱྀ། རིང་ལ། རྗེད་(རྗེར་)གཤྀན་ཚིས་འཇམ། སྟེ། མྱྀ་ཡོངས་ཀྱིས་སྐྱིད་དོ། ། བློན་ཆེ་སྟག་སྒྲ་ཁོང་ལོད་དང་། རྗེ་བློན་མོལ་ནས། །རྒྱལ་པོ་ཞབས་ཀྱྀས་བཙུགས་ཏེ། །རྒྱ་ལ་ཆབ་སྲིད་མཛད་ན། །རྒྱ་འི་མཁར་ཀྭ་ཅུ་སྩོགས་པ་ཕབ་སྟེ། །དེ་ཙམ་ན་རྒྱ་འི་སྲིད་ཆེ་ནས། །བྱང་ཕྱོགས་ཀྱི་དྲུ་གུ་ཀུན་ཀྱང་འདུས་ལ། ། ཏ་ཟྀག་ལ་ཐུག་པ་མན་ཆད་རྒྱ་འྀ་ཁམས་སུ་གཐོགས་སྟེ། །རྒྱའི་ནོར་མང་པོ་སྟོད་ཕྱོགས་སུ་འདོན་པ་རྣམས། །ཀྭ་ཅུ་ན་ཚོགས་བྱས་པ་ལས། ། ཐམས་ཆད་བོད་ཀྱི་ཕབ་སྟེ་བཞེས་པས། བླར་ཡང་དཀོར་མང་པོ་བརྙེས། ། འབངས་མགོ་ནག་པོས་ཀྱང་། རྒྱ་དར་བཟང་པོ་ཁྱབ་པར་ཐོབ་བོ། །”⑧ཞེས་བཙན་པོ་དང་བློན་སྟག་སྒྲ་ཁོང་ལོད་རྗེ་བློན་མོལ་ནས་ཐང་རྒྱལ་རབས་ལ་དམག་དྲངས་ནས་མཁར་ཀྭ་ཅུ་སོགས་ཕབ་པ་དང་། དེ་བཞིན་རྒྱའི་ཡིག་ཚང་དུའང་“ལོ་དེའི་ཟླ་དགུ་པར། བྷོད་ཀྱི་དམག་དཔོན་ཆེན་མོ་སྟག་སྒྲ་ཁོང་ལོད་དང་། འབྲོ་ལུང་མང་པོ་རྗེ་བྱ་བ་གཉིས་ཀྱིས་བཀྭའ་ཀྲིག་ཏུ་དམག་དྲངས་ཏེ། དེ་གའི་ཚི་ཧྲི་ཐེན་ཡོན་ཞན་དང་ཝང་ཅུན་ཕྲོ་ཡབ་ཝང་ཧྲིག་གཉིས་བཟུང་། མཁར་དུ་ཡོད་པའི་རྒྱུ་ནོར་རྣམས་འཕྲོག་སྟེ་འཁྱེར། མཁར་ཀྱང་བཤིག་སྟེ་ཕྱིར་ལོག་དེ་ནས་བྷོད་དམག་ཡུས་མིན་ཅུན་དང་ཁྲང་ལའོ་ཞན་ལ་དྲངས། ཞན་ལིན་གྱི་ཐབས་ཡོད་པ་ཅ་ཧྲི་ཧྲུན་བྱ་བས་མཁར་སྲུང་ནས་ཉིན་བརྒྱད་ཅུར་འཐབ་པ་ན། བྷོད་དམག་ཕྱིར་ལོག་སོང་”⑨ཞེས་པ་ལས་སྟག་སྒྲ་ཁོང་ལོད་ནི་སྐབས་དེའི་བོད་བཙན་པོའི་ཕྱི་ནང་གཉིས་ཆར་སྤྱོད་སྒོ་ཆེ་བའི་བློན་པོ་གཙོ་བོ་ཞིག་ཡིན་པ་ཤེས་ཐུབ།
གཉིས། ངན་ལམ་སྟག་སྒྲ་ཀླུ་ཁོང་གི་རུས་ཁུངས་སམ་མཛད་རྗེས་བཤད་པ།
སྟག་སྒྲ་ཀླུ་ཁོང་ནི་བཙན་པོའི་རྒྱལ་རབས་སྐབས་ཀྱི་མཛད་རྗེས་ཆེ་བའི་བློན་པོ་ཞིག་ཡིན་ཏེ། ཁོང་གིས་བཙན་པོ་ཁྲི་ལྡེ་གཙུག་བཙན་དང་ཁྲི་སྲོང་ལྡེ་བཙན་ཡབ་སྲས་གཉིས་ཀྱི་རིང་ལ་ཕྱི་ནང་གཉིས་ཀྱི་ཆར་མཛད་རྗེས་མི་དམན་པ་བཞག་གནང་ཡོད། ཁོང་གི་ལོ་རྒྱུས་སྐོར་ལ་《རྗེ་འབངས་རྣམས་ཀྱི་རིགས་རུས་ཀྱི་འབྱུང་ཁུངས་གསལ་བའི་སྒྲོན་མེ་》ལས། “...... རུས་རིགས་བཞི་རུ་དབྱེ་བ་ལས། སེ་དང་། རྨུ། ལྡོང་དང་། སྟོང་བཞིའོ། དེ་ལས་སོ་སོར་ཕྱེ་བ་ལ། སེ་ལས་བྱུས་ལེགས་བུ་བཞི་སྲིད། རྨུ་ལས་ཀོད་ལི་སྲ་བརྒྱད་སྲིད། ལྡོང་ལས་རུས་ཆེན་བཅོ་བརྒྱད་སྲིད།.....རྨུ་ལས་ཀོ་ལེ་ཕྲ་བརྒྱད་སོ་སོར་གྱེས་པས་རིགས་རུས་ཀྱི་མིང་ནི་ངབ་དང་གཞུབ་དང་། བཞུབ་དང་སྨོན། འགར་དང་། དཀར་དང་སྙོས་དང་། ངན་ལམ་སྟེ་བརྒྱད་ཡིན་ནོ།□”⑩ཞེས་པ་ལས་ངན་ལམ་ནི་བོད་གནའ་བོའི་རུས་ཆེན་བཞིའི་ནང་གསེས་རྨུ་ལས་གྱེས་པའི་རུས་རྙིང་པ་ཞིག་ཡིན་པ་དང་། ཁོང་གི་མཛད་རྗེས་སྐོར་ལ་བཙན་པོ་ཁྲི་སྲོང་ལྡེ་བཙན་གྱི་དུས་སུ་བཞེངས་པའི་ཞོལ་རྡོ་རིང་ཕྱི་མའི་ནང་“བློན་སྟག་སྒྲ་ཀླུ་ཁོང་། ནང་བློན་ཆེན་པོ་དང་ཡོ་གལ་འཆོས་པ་ཆེན་པོར། བཀའ་སྩལ། གྱིས་ཀྱང་། བཀའ་ལུང་དང་འདྲ་བར། རྗེས་བླས་དཀའ་དགུ་ཉམསུ་བླངས་ཏེ་ཕྱི་ནང་གཉྀས་གྱི་ཆབ་སྲིད་ཁབ་སོ་□(ལ་)དཔེནད་པ་དང་ཆེ་ཆུང་གཉིས་ལ་དྲང་ཞིང་སྙོམས་ཏེ། བོད་མགོ་ནག་པོའི་སྲིད་ལ་ཕན་པ་ལེགས་དགུ་བྱས་སོ། ” ⑪ཞེས་རྗེ་བོའི་བཀའ་ལུང་ཉམས་སུ་བླངས་ནས་ཕྱི་ནང་གཉིས་ཀྱི་ཆབ་སྲིད་དང་ཁབ་སོ་སོགས་ལ་ཕན་པ་ཆེ་དགུར་བྱས་པ་གཟེངས་སུ་བསྟོད་ཡོད་ཅིང་། ཡང་དེ་ལས། “ངན་ལམ་ཀླུ་ཁོང་གིས། ། གློ་བ་ཉེ་བའི་རྗེ་བླས་བྱས་པ། །འབལ་ལྡོང་ཙབ་དྔ་། ལང་མྱེས་ཟིགས། བློན་པོ་ཆེན་ཕོ་བྱེད་བྱེད་པ་ལས། གློ་བ་རིངྶ་ནས། ། བཙན་ཕོ་ཡབ་ཁྲྀ་ལྡེ་གཙུག་རྩན་གྱི་སྐུ་ལ་དརད་ཏེ་དགུང་དུ་གཤེགས་སོ། ། བཙན་ཕོ་སྲས་ཁྲྀ་སྲོང་ལྡེ་བརྩན་གྱི་སྐུ་ལ་ནི་དར་ད་དུ་ཉེ། ། བོད་མགོ་ནག་པོའི་སྲིད་ནྀ་འཁྲུག་དུ་བྱེད་པ་ལས། ཀླུ་ཁོང་གིས། འབླ་དང་། ལང་གློ་བ་རིངས་པའྀ་གཏྣ་གཙིགས། ། བཙན་ཕོ་སྲས་ཁྲྀ་སྔོ་ལྡེ་བརྩན་གྱི་སྙན་དུ་གསོལད་ནྶ་འབལ་དང་། ལང་གློ་བ་རིངས། བདེན་པར་གྱུརད་ཏེ། ཁོང་ཏ་ནྀ་བཀྱོན་ཕབ་སྟེ། །ཀླུ་ཁོང་གློ་བ་ཉེའོ་” ⑫ཞེས་པ་ལས་སྟག་སྒྲ་ཀླུ་ཁོང་ནི་བཙན་པོ་ལ་བསམ་པ་དཀར་བ་དང་ཁ་ཞེ་གཉིས་མེད་ཡིན་པ་དང་། “ངན་ལམ་ཀླུ་ཁོང་གློ་བ་ཉེ་ལ་བཀའ་གྲོས་ཆེ་ནས། ཐུགས་བརྟནད་ཏེ། ནང་བློན་བཀའ་ལ་གཏོགས་པར་བཅུག་ནས། ། རྒྱའྀ་སྲིད་གྱྀ་ཉམ་དྲོད་རྟོག་ཅིང་། ཁར་ཙན་ཕྱོགས་སུ་ཐོག་མ་དྲངས་པའྀ། དམག་དཔོན་དུ། བཀའ་སྩལད་གྱིས་གྱང་། དགྲའ་ཐབས་མཁས་ལ་གྲོས་གྱིས་སོད་དེ་རྒྱའི་ཁམས་སུ་གཏོགས་པའྀ་འ་ཞ་དང་པོ་བསྡུས། རྒྱ་ལས་མནངས་ཕལ་□ཆེ་བཅད་པས། རྒྱ་སྤ་གོང་སྟེ། །རྒྱའྀ་ཁམས་སུ་གཏོགས་པ་དབྱར་མོ་ཐང་།
□□□□□□ན་དང་། ཙོང་ཀ་ཕྱོགྶ་□
□□□□□□དང་ནས་ལས་སྩོགསྶ□□□□□□དང་ཕོ
གཅལད། ཀླུ་ཁོང་གིས་□□□□□□འཁྲུགས་པའྀ་དགྲ་□□
□□□□ཆབ་སྲིད་ཆེན་ཕོ་མཛྡ་□□□□□□བཀའ་གྲོས་
ཆེན་ཕོ་གསོལྡ་□□□□□□གློ་བ་ཉེ་ཞིང་ཆབ་སྲྀད་ལ་དཔེནད་པའི་
སེམས་དཀའ་ཕ་བྱསོ། ”⑬ཞེས་པ་ལས་སྟག་སྒྲ་ཀླུ་ཁོང་ཐུགས་བརྟན་ལ་བློ་ཁོག་ཆེ་བ། ཆབ་སྲིད་དང་དམག་འཐབ་ལ་མཁས་པ་སོགས་ལས་ནང་བློན་བཀའ་ལ་གཏོགས་པར་བསྐོས་པ་དང་། འ་ཞ་སོགས་འབངས་སུ་བསྡུས་ཏེ་མངའ་ཁོངས་རྒྱ་བསྐྱེད་པ། ཐང་གི་མངའ་ཁོངས་ནས་མི་དང་རྒྱུ་ནོར་འཕྲོག་ནས་ས་ཆ་བཅད་བཟུང་བྱས་པ་དང་། རྒྱའི་མངའ་ཁོངས་སུ་གཏོགས་པའི་མདོ་སྨད་གཡར་མོ་ཐང་དང་ཙོང་ཀ་ཕྱོགས་སུ་དཔྱ་ཁྲལ་དང་པོ་བསྡུས་པ་སོགས་ཀྱི་བཀའ་གྲོས་ཆེན་པོ་བྱས་པ་སོགས་བཙན་པོ་ལ་གློ་བ་ཉེ་བ་དང་། དེ་རྗེས་“རྒྱ་རྗེ་ཧེའུ་འགྀ་ཝང་ཏེ་རྗེ་བློན་སྐྲག་སྟེ། ལོ་གཅྀག་ཅྀང་རྟག་དུ་དཔྱ་དར་ཡུག་ལྔ་ཁྲི་ཕུལ་ཏེ། རྒྱ་དཔྱའ་འཇལ་དུ་བཅུག་གོ། །དེའྀ་འོག་དུ། རྒྱ་རྗེ་ཡབ་ཧེའུ་འགྀ་ཝང་དེ་གྲོངས་སྟེ། རྒྱ་རྗེ་སྲས་ཝང་པེང་ཝང་རྒྱལ་པོར་ཞུགས་ནས། བོད་ལ་དཔྱའ་འཇལ་དུ་མ་རུང་སྟེ། བཙན་ཕོ་ཐུགས་སྙུང་བའྀ་ཚེ་ངན་ལམ་ཀླུ་ཁོང་གིས། རྒྱ་ཡུལ་གྱྀ་ཐིལད། །རྒྱ་རྗེའྀ་ཕོ་བྲང་ཀེང་ཤིར། བོད་གྱྀས་དམག་དྲང་བའི་བཀའ་གྲོས་གྱྀ་མགོ་ཆེན་པོ་གསོལད་ནྶ་ཀེང་ཤིར་དྲང་བའྀ་དམག་དཔོན་ཆེན་ཕོར། ཞང་མཆིམས་རྒྱལ་ཟྀགས་ཤུ་ཐེང་དང་། བློན་སྟག་སྒྲ་ཀླུ་ཁོང་གཉྀས། བཀའ་སྩལད་ཏེ། ཀེང་ཤྀར་དྲངས་ནས། །ཅིའུ་ཅྀར་གྱི་རབ་ངོགས་སུ་རྒྱ་དང་ཐབ་མོ་ཆེན་ཕོ་བྱས་ཏེ། བོད་གྱིས་གཡུླ་བཟློག་ནས། རྒྱ་མང་པོ་བཏུངས་པས། ། རྒྱ་རྗེ་ཀྭང་པེང་ཝང་ཡང་། ཀེང་ཤྀའི་མཁར་ནས་བྱུང་སྟེའ་སྴེམ་ཅིའུར་བྲོས་ནས། ཀོང་ཤྀ་ཕབ་སྟེ་རྒྱ་རྗེའྀ་ནང་བློན་འགྱེའུ་□ན་ཀེང་ལས་སྩོགས་ཏེ་དོང་ཀྭན་དྔ་བོ་ཀན་ཡ་□□□□□□□བཙན་པོའི་འབངས་□□□□□□□བོད་□གང་དང་ཁྲ་□□□□□□□ཏེ་”⑭ཞེས་པ་སོགས་ལས་སྐབས་འདིར་བློན་སྟག་སྒྲ་ཀླུ་ཁོང་གིས་མཛད་རྗེས་ཇི་ལྟ་བུ་ཞིག་བཞག་ཡོད་པ་དང་། བཙན་པོས་སྟག་སྒྲ་ཀླུ་ཁོང་གི་ཕ་མེས་དང་བུ་རབས་ཚ་རྒྱུད་ལའང་མཐོང་ཆེན་ཇི་ལྟ་བུ་ཞིག་གནང་ཡོད་པ་མཐོང་ཐུབ་ལ། དེ་མིན་《ཐང་ཡིག་གསར་རྙིང》ལས་ཀྱང་། “ཀོང་ཏེའི་ཁྲི་ལོ་དང་པོའི་ཟླ་དགུ་པར། བྷོད་དམག་གིས་ཅིན་ཀྲིག་བཟུང་། ཟླ་བཅུ་པར། བྷོད་དམག་པཱིན་ཀྲིག་ལ་དྲངས། ཧྥིན་ཐེན་ཞན་ཡང་བཅོམས་དེར་གོང་མས་ཀྲུང་ཧྲུའུ་ལིན་གྱི་ཐབས་ཡོད་པ་ཀོ་ཙི་དབྱི་བྱ་བ་ནུབ་ཕྱོགས་སུ་བྷོད་དམག་འགོག་པར་མངགས། བྷོད་ཀྱི་འ་ཞ་དང་ཏང་ཞང་གི་འཇང་བ་བསྡོམས་པས་དམག་ཁྲི་ཚོ་ཉི་ཤུ་ལྷག་ཁྲིད་དེ། ལུང་ཀོང་ཏུའུ་ནས་ཤར་ཕྱོགས་སུ་རྒོལ་བར་འོངས། ཀོ་ཙི་དབྱི་ཡིས་དམག་ཕྱིར་དྲངས། གོང་མའང་ཧྲན་ཀྲིག་ཏུ་ཕེབས། རྒྱལ་ས་ཤོར། བྷོད་དུ་མགོ་བཏགས་པའི་དམག་དཔོན་ཀོ་ཧོས་བྱ་བས་སྟོད་དམག་ཁྲིད་དེ་ཧྲང་ཏུའུ་མཁར་དུ་སླེབས། བྷོད་ཀྱི་དམག་དཔོན་ཆེན་པོ་སྟག་སྒྲ་ཀླུ་ཀོང་སོགས་ཀྱིས་པཱིན་ཝང་གི་སྲས་ཀོང་ཝུའུ་ཝང་ལིས་ཁྲིན་ཧོང་བྱ་བ་གོང་མར་བསྐོས། ལོ་རྟགས་བཙུགས། བཙོན་མ་རྣམས་བཙོན་ཐར་གཏོང་རྒྱུའི་བཀའ་ཕབ། དཔོན་རིགས་རྣམས་བསྐོ་འཇོག་བྱས། སི་ཧྥིན་གྱི་ཐབས་ཡོད་པ་ཚོས་ཀོས་བྱ་བ་ལ་སོགས་པ་བློན་ཆེན་དུ་བསྐོས། དེར་ཀོ་ཙི་དབྱི་ནས་དམག་དཔུང་ཕྱིར་དྲངས་ཏེ་ཧྲང་ཀྲིག་སྲུང་། བྷོད་དམག་རྣམས་རྒྱལ་ས་ཁྲང་ཨན་དུ་ཉིན་བཅོ་ལྔ་བསྡད་དེ་ཕྱིར་ལོག ཐང་དམག་གིས་ཧྲང་ཏུའུ་དབང་དུ་བསྡུས། ཀོ་ཙི་དབྱི་བྱ་བ་རྒྱལ་ས་སྲུང་དུ་མངགས་སོ་”⑮ཞེས་དང་། ཏུན་ཧོང་གཏེར་ཡིག་གི་ནང་དུའང་། “་སྟགི་ལོ་ལ་བབསྟེ(སྤྱི་ལོ་༧༦༢)། ...... ཞང་རྒྱལ་ཟྀགས། དང་། བློན་སྟག་སྒྲ་དང་ཞང་སྟོང་རྩན་དང་བཙན་བ། ལས། སྩོགས་པས། ཀེང་ཤྀང་དྲ་མ་དྲངསྟེ། ཀེ་(ཀེང་)ཤྀ་ཕབ། རྒྱ་རྗེ་བྲོས། ནས། རྒྱ་རྗེ་གསར་དུ་བཅུག ནས། དྲ་མ་སླར་ལོག་ནས་” ⑯ཞེས་པས་ཀྱང་ཁོང་གི་གཡུལ་འཐབ་བྱས་རྗེས་སྐོར་བསྟན་ཡོད་ཅིང་། དེ་དང་ཕྱོགས་མཚུངས་《རྒྱ་བོད་ཡིག་ཚང་ཆེན་མོ་》ལས་“དབུ་རྩེ་རིགས་གསུམ་གྱི་ཟུར་གསུམ་གྱི་ཟུར་བཞིའི་མཆོད་རྟེན་ཆེན་པོ་བཞི་ནི། བློན་པོ་ཆེན་པོ་ཤུད་པོ་དཔལ་གྱིས་ངང་མི་རྒྱལ་རེས། དཀར་པོ་བྱང་ཆེན་མཆོད་རྟེན། ཉན་ཐོས་ལུགས། སེང་གེས་བརྒྱན་པ། རྒྱ་ཚ་ལྷ་སྣང་གིས། དམར་པོ། ཆོས་འཁོར་བསྐོར་བའི་མཆོད་རྟེན། བྱང་སེམས་ལུགས། པད་མས་བརྒྱན་པ། སྟག་གྲུ་ཀླུ་གོང་གིས། ནག་པོ། སྐུ་གདུང་མཆོད་རྟེན། དེ་བཞིན་གཤེགས་(༡༣༠བ་)པའི་སྐུ་གདུང་དང་། མཆོད་རྟེན་གྱིས་བརྒྱན་པ། འཆིམས་རྡོ་རྗེ་སྤྲེ་ཆུང་གིས། སྔོན་པོ། ལྷ་བབས་མཆོད་རྟེན། དེ་བཞིན་གཤེགས་པའི་ལུགས། ལྷ་ཁང་སྒོ་བཅུ་དྲུག་གིས་བརྒྱན་པ་རྣམས་བཞེངས་”⑰ཞེས་པས་ཀྱང་སྟག་སྒྲ་ཀླུ་ཁོང་ནི་བསམ་ཡས་དགོན་པའི་མཆོད་རྟེན་རིགས་བཞི་ལས་དེ་བཞིན་གཤེགས་པའི་སྐུ་གདུང་མཆོད་རྟེན་བཞེངས་མཁན་གྱི་མི་སྣ་གཙོ་བོ་ཡིན་པར་བསྟན་ཡོད་ཅིང་། གཞན་ཡང་། ཁྲི་སྲོང་ལྡེ་བཙན་རིང་ཆོས་མི་བསྣུབ་པའི་ཕྱིར་རྗེ་བློན་མནས་བསྒགས་པའི་བཀའ་གཙིགས་སྔ་ཕྱི་གཉིས་ལས་དང་པོའི་མཇུག་ཏུ་མནའ་སྐྱེལ་མཁན་གྱི་བློན་པོ་ཚང་མའི་མིང་བཀོད་པ་དེའི་གྲས་སུ་བློན་སྟག་སྒྲ་ཀླུ་ཁོང་ཞེས་གསལ་པོར་འཁོད་ཡོད་ཅིང་། བཀའ་གཙིགས་དང་པོ་དང་གཉིས་པ་ནི་བསམ་ཡས་གཙུག་ལག་ཁང་བཞེངས་ཚར་བའི་རྗེས་ཀྱི་ལུག་གི་ལོ་བོད་ཟླ་བཞི་པའི་ཚེས་བཅུ་བདུན་ཉིན་བཀོད་པ་དང་། བཀའ་གཙུགས་འདིའི་མ་དཔེ་ཁག་བཅུ་གསུམ་བཤུས་ནས་ཡིག་མཛོད་ཁང་དང་། ར་ས་འཕྲུལ་སྣང་གཙུག་ལག་ཁང་། ཁྲ་འབྲུག བྲུ་ཤ་ཡུལ་དང་ཞང་ཞུང་། མདོ་སྨད་སོགས་སུ་བཀྲམ་ཡོད་པ་ལས་བློན་སྟག་སྒྲ་ཀླུ་ཁོང་ནི་མཐའ་གཅིག་ཏུ་སངས་རྒྱས་ཆོས་ལུགས་ལ་དད་ཅིང་རྒྱབ་སྐྱོར་བྱེད་མཁན་ཞིག་ཡིན་པ་རྟོགས་ཐུབ་རུང་། བོད་ཀྱི་ལོ་རྒྱུས་དེབ་ཐེར་《སྦ་བཞེད》ཁག་མི་འདྲ་བ་དང་། དེ་བཞིན་《གླེང་གཞི་བསྟན་པོའི་འབྱུང་ཁུངས་》སམ་《བསྒྲགས་པ་རིན་པོ་ཆེའི་གླིང་གྲགས་》《ལེགས་བཤད་མཛོད་》སོགས་བན་བོན་གཉིས་ཀྱི་ལོ་རྒྱུས་དེབ་ཐར་ཁག་གཅིག་ནང་མ་དག་རྒྱུན་འབྱམས་སུ་སོང་བའི་འདོད་ཚུལ་སྐོར་འཁོད་འདུག་ན་ངེས་པར་ཡིད་གཟབ་བྱ་དགོས།
གསུམ། སྐབས་དེའི་ལོ་རྒྱུས་ལས་འཕྲོས་པའི་གཏམ།
དེ་ཡང་སྟག་སྒྲ་ཁོང་ལོད་དང་སྟག་སྒྲ་ཀླུ་ཁོང་གཉིས་ལས་དབའས་སྟག་སྒྲ་ཁོང་ལོད་ནི་ཁྲི་ལྡེ་གཙུག་བརྟན་དུས་ཀྱི་དམག་འཐབ་ཐད་བྱས་རྗེས་ཆེ་བའི་བློན་པོ་ཡིན་པ་དང་། ངན་ལམ་སྟག་སྒྲ་ཀླུ་ཁོང་ནི་ཡབ་ཁྲི་ལྡེ་གཙུག་བརྟན་གྱི་སྐུ་ཚེའི་སྨད་ལ་བློན་པོའི་གྲས་དང་།
སྲས་ཁྲི་སྲོང་ལྡེ་བཙན་དུས་སུ་བློན་པོ་གཙོ་བོར་གྱུར་བ་ཞིག་ཡིན།
ཁྲི་སྲོང་ལྡེ་བཙན་གྱི་དུས་སྐབས་ལ་བཞེངས་པའི་རྡོ་རིང་ཡི་གེ་དང་ཏུན་ཧོང་ཡིག་རྙིང་ལས་སྟག་སྒྲ་ཀླུ་ཁོང་ལ་མཛད་རྗེས་ལས་བཀྱོན་ཕབ་པའི་སྐོར་འཁོད་པ་མི་སྣང་རུང་། 《བཀའ་ཐང་སྡེ་ལྔ་》ལས། “ཁྲི་སྲོང་ལྡེ་བཙན་སྐབས་སུ་བན་བོན་རྩོད་པ་ན། །བློན་པོ་ངན་ལམ་རྟ་ར་ཀླུ་གོང་གིས།
།རྣམ་པ་དག་པ་བོན་གྱི་ཁ་བཟུང་ནས། ། བོན་བཟུང་བསྟན་པ་གསེར་གྱི་སྡོང་པོ་ལྔ། ། རང་གིས་མྱོང་པ་གཞན་ལ་སྤེལ་བའི་བློན།
། ” ⑱ཞེས་དང་། 《སྦ་བཞེད་》ཀྱི་ནང་“དེ་ལ་བློན་རྟ་ར་ཀླུ་གོང་ཆོས་ལ་གནག་པས།
སྤ་ལྕག་ས་ལ་བརྡབས་ནས་ལྷ་ཁང་རྩིག་པ་དེ་ཆོས་ཡིན་པས་ང་མི་དགའ།
ངེད་རང་བོན་བྱ་བ་ཟེར་བས།
རྗེའི་ཞལ་ནས་ངའི་བཀའ་གཅོག་པ་རྟ་ར་ཀླུ་གོང་བྱང་དུ་སྤྱུགས་ཅིག་ཅེས་གསུངས་པས། འབངས་རྒན་མི་གཉིས་ཀྱིས་རྩ་ཐག་གིས་བཏགས་ཏེ་ཚར་ལྕག་གིས་བྲབ་ཅིང་བྱང་དུ་སྤྱུགས་སོ།
དེ་ལ་ཀུན་བྲེད་ནས་ཅང་མི་ཟེར་” ⑲ཞེས་པ་སོགས།
སྦ་བཞེད་གཙོ་བྱས་པའམ་དེའི་རྗེས་སུ་འབྲངས་པའི་དེབ་ཐེར་མི་ཉུང་བ་ཞིག་གི་ནང་བློན་སྟག་སྒྲ་ཀླུ་ཁོང་ནི་བོན་ལ་དད་ཅིང་སངས་རྒྱས་ཆོས་ལུགས་ཀྱི་ཁ་གཏད་དུ་ལངས་པའི་མི་སྣ་གཙོ་བོ་ཞིག་ལ་ངོས་བཟུང་ནས་མཐར་བྱང་དུ་སྤྱུགས་པའི་སྐོར་འཁོད་ཡོད་ལ། ཡང་སྦ་བཞེད་དེ་རང་གི་ནང་དུ་“མཆོད་རྟེན་ནག་པོ་དེ་བཞིན་གཤེགས་པའི་སྐུ་གདུང་གིས་བརྒྱན་པ་སངས་རྒྱས་ཀྱི་ལུགས། ངན་ལམ་སྟག་ར་ཀླུ་གོང་གིས་བཞེངས།
ཆོས་སྐྱོང་གནོད་སྦྱིན་ལྕགས་ཀྱི་མཆུ་ཅན་ལ་གཏད་” ⑳ཅེས་ཆོས་ལ་དད་མཁན་ཞིག་ཡིན་པའི་སྐོར་བཀོད་ཡོད། དེ་ལྟར་བོད་ཀྱི་ཆོས་འབྱུང་ལོ་རྒྱུས་མང་པོའི་ཁྲོད་ཁྲི་སྲོང་ལྡེ་བཙན་གྱིས་《
རྒྱལ་བཞེད་》བརྩམས་པ་དང་།
བླ་ཆེན་དགོངས་པ་རབ་གསལ་གྱིས་《བླ་བཞེད་》བརྩམས་པ། 《སྦ་བཞེད་》ཅེས་པ་ནི་སྦ་གསལ་སྣང་གི་བཞེད་པ་ཡིན་པར་གྲགས་ཡོད།
གཞན་ཡང་ཆོས་འབྱུང་ལོ་རྒྱུས་རྩོམ་པ་པོ་ཡོངས་གྲགས་ཀྱི་ལུགས་ལ་བསྟན་པ་ཕྱི་དར་དུས་སུ་ཁུ་སྟོན་བརྩོན་འགྲུས་གཡུང་དྲུང་གིས་《ལོ་རྒྱུས་ཆེན་མོ་》དང་《ཡུལ་བྲིས་ཆེན་མོ་》ཞེས་པ་བརྩམས་པ་ནས་བཟུང་ཕལ་ཆེར་《སྦ་བཞེད་》དག་མ་དག་ཚང་མ་ཆོས་འབྱུང་སྨྲ་བ་ཚོའི་ཁྲོད་དུ་དར་ཁྱབ་ཆེ་རུ་ཕྱིན་ནས་བན་བོན་གཉིས་ཀྱི་ཆོས་འབྱུང་ལོ་རྒྱུས་མང་པོར་སྦ་བཞེད་ཀྱི་ཤན་ཞུགས་ཆེན་པོ་ཐེབས་ཡོད། ལྷག་པར་དུ་《ཆོས་འབྱུང་མཁས་པའི་དགའ་སྟོན་》
དུའང་ར་མགོ་ཅན་གྱི་རྦ་བཞེད་ཆེ་བ་དང་། རྦ་བཞེད་འབྲིང་བ། རྦ་བཞེད་ཆུང་བ། རྦ་བཞེད། རྦ་བཞེད་གཙང་མ་སོགས་ཀྱི་མིང་མཐོང་རྒྱུ་ཡོད་པ་དང་། 《དགག་ལན་ངེས་དོན་འབྲུག་སྒྲ་》ཞེས་པའི་ནང་། “བླ་བཞེད་སྦ་བཞེད་གཉིས་ཀྱི་ལོ་རྒྱུས་དེའང་བླ་བཞེད་ནི།
བླ་ཆེན་པོས་སྦ་བཞེད་ལྟར་དུ་བྲིས་པ་ཡིན་ལ།
སྦ་བཞེད་རིམ་པ་གསུམ་བྱས་ནས། གཅིག་རྗེའི་ཕྱག་སྦལ་དུ་བཞག གཅིག་དབོན་སྲས་ལ་བཞག གཅིག་བོད་ཀྱི་རབ་ཏུ་བྱུང་བ་རྣམས་ལ་བཞག་གོ། ཞེས་པའི་ཚུལ་འདི་སྡིག་བློན་རྣམས་ཀྱི་ངོར་བྱས་པ་ཡིན་ཅིང་། འདི་ལ་རྙིང་མ་བ་རྒྱུས་མེད་ཁ་ཅིག
སྦ་ཡེ་ཤེས་དབང་པོ་སློབ་དཔོན་པདྨ་ལ་མི་དད་པས་དེ་ལྟར་བཅོས་པ་ཡིན།
ཕྱིས་སློབ་དཔོན་གྱིས་རྗེས་སུ་བཟུང་བས་དེ་ལྟ་མ་ཡིན་ཞེས་ཟེར་ཏེ་མ་གོ་བ་ཡིན་ཅིང་། སྦ་བཞེད་ནི་སྡིག་བློན་རྣམས་ཀྱི་ངོར་རྒྱལ་བློན་རྣམས་ཀྱིས་བསྒྲིགས་པ་ཡིན་ལ། ཡེ་ཤེས་དབང་པོས་བྱས་པ་མ་ཡིན་ནོ།
དེ་ལ་སོགས་པའི་གོ་བ་ལོངས་ན་རྙིང་མའི་ལོ་རྒྱུས་དང་སྦ་བཞེད་མི་མཐུན་པ་མི་འབྱུང་ངོ་" 21ཞེས་པ་ལས་ཀྱང་སྐབས་དེར་ཆོས་ལུགས་ཀྱི་འཐེན་འཁྱེར་དབང་གིས་སྦ་བཞེད་ཀྱི་ནང་དོན་ཐད་བཅོས་སྒྲིག་མང་པོ་བྱས་ཡོད་པའི་རྣམ་པ་ཕྱིར་མངོན་ཡོད་ལ།
《སྦ་བཞེད་ཕྱོགས་བསྒྲིགས་》
ཞེས་པའི་ནང་ད་ཡོད་ལག་ཏུ་སོན་པའི་སྦ་བཞེད་ཀྱི་ཡིག་ཆ་ཀུན་ལས་སྔ་ཤོས་སུ་འདོད་པ་《དབའ་བཞེད་》ཅེས་པ་དེའང་ཞབས་བཏགས་མར་མཐོང་བ་དང་། འདིར་བཀོད་པའི་《ཆོས་འབྱུང་ཡི་གེ་ཞིབ་མོ་》
མཚན་གཞན་ལ་《བསམ་ཡས་རྩིགས་ཀྱི་ཡི་གེ་རྦ་བཞེད་ཅེས་བྱ་བ་བསྟན་པ་སྔ་དར་གྱི་ཆོས་འབྱུང་དང་ཕྱི་དར་གྱི་འཕྲོས་ཅུང་སྲིད་དང་བཅས་པ་རྣལ་འབྱོར་བ་ཀུན་བློ་》
ཞེས་མཛད་པ་པོའི་མཚན་ཟུར་དུ་བསྟན་ཡོད།《རྦ་བཞེད་ཞབས་བཏགས་མ་》འདི་ད་ལྟའི་ཆར་དཔལ་ས་སྐྱའི་གཙུག་ལག་ཁང་དུ་བཞུགས་པ་དང་། 《བཙན་པོ་ཁྲི་སྲོང་ལྡེ་བཙན་དང་མཁན་པོ་སློབ་དཔོན་པདྨའི་དུས་མདོ་སྔགས་སོ་སོར་མཛད་པའི་སྦ་བཞེད་ཞབས་བཏགས་མ་ཞེས་བྱ་བ་བཞུགས་སོ》ཞེས་བྱ་བའི་སྦ་བཞེད་ཞབས་བཏགས་མ་འདི་ཡི་ནང་བསམ་ཡས་ཇི་ལྟར་བཞེངས་པའི་ལོ་རྒྱུས་སྐོར་《རྦ་བཞེད་ཞབས་བཏགས་མ་》
གཞན་དང་བསྡུར་ཚེ་གསལ་པོར་བཀོད་ཡོད་པ་ལ་བརྟགས་ན་དེ་མཛད་པ་པོ་ནི་ཁུ་སྟོན་བརྩོན་འགྲུས་གཡུང་དྲུང་མིན་ནམ་སྙམ་སྟེ།
རྒྱུ་མཚན་ནི་ཆོས་འབྱུང་ལོ་རྒྱུས་སྨྲ་བ་ཚོས་ཁུ་སྟོན་བརྩོན་འགྲུས་གཡུང་དྲུང་གིས་མཛད་པའི་《བསམ་ཡས་དཀར་ཆག་ཆེན་མོའམ་རྦ་བཞེད་ཞབས་བཏགས་མ་》ཞིག་ཡོད་པར་ཁས་ལེན་པའི་ཕྱིར། འོན་ཏེ་ལོ་རྒྱུས་སྨྲ་བས་དེབ་འདི་ཉིད་དུ་འདོད་པའི་ཟིན་ཐོ་ཞིག་ད་བར་མ་མཐོང་བས་ད་དུང་མུ་མཐུད་དུ་དཔྱད་པར་འཚལ། གཞན་ཁོ་བོའི་ལག་རྩེར་མ་སོན་པ་སྒེར་གྱིས་ཉར་ཚགས་གནང་བའི《རྦ་བཞེད་ཞབས་བཏགས་མ་》གཉིས་དང་། དཔལ་འབྲས་སྤུངས་གནས་བཅུ་ལྷ་ཁང་དུ་བཞུགས་པ་《སྦ་བཞེད་ལེགས་པར་བཞུགས་པ་འདི་ནི་སྦ་བཞེད་ཞབས་བཏགས་མའོ་》(ལག་བྲིས་མ་ཤོག་ངོས་༡༧བཞུགས་)ཟེར་བ་དང་《བསམ་ཡས་དཀར་ཆག་སྦ་གསལ་སྣང་གི་བཞེད་པའོ་》(ལག་བྲིས་མ་ཤོག་ངོས་༣༨བཞུགས་)ཟེར་བའང་སྣང་བས་དཔྱད་ཡིག་འཚོལ་སྡུད་ཐད་དོ་སྣང་ཡོད་མཁན་ཚོས་རྗེས་སུ་ཁ་སྐོང་ཡོད་པར་འཚལ། དེ་མིན་དབུས་པ་བློ་གསལ་གྱིས་བརྩམས་པའི་《རྦ་བཞེད་》ཟེར་བའི་ལག་བྲིས་མ་ཞིག་ཀྱང་ཁོ་བོས་ལག་རྩེར་སོན་པ་ད་མུས་དག་བསྒྲིགས་བྱེད་པའི་སྒང་ཡིན་པ་དང་དབུས་པ་བློ་གསལ་གྱིས་བརྩམས་པའི་《རྦ་བཞེད་》འདིའི་མཚན་དངོས་སམ་མཚན་གཞན་ལ་《སངས་རྒྱས་བསྟན་པ་བོད་དུ་བྱུང་ཚུལ་སྐོར་ལེ་ཚན་གཉིས་དང་གླང་དར་མས་བསྟན་པ་བསྣུབས་རྗེས་སླར་ཡང་བསྟན་པ་དར་ཚུལ་》ཟེར་བ་མིན་ནམ་སྙམ་པས་བརྟག” 22ཅེས་པ་ལས་སྦ་བཞེད་ལ་རིགས་མི་གཅིག་པའམ་པར་གཞི་མི་གཅིག་པ་མང་པོ་ཞིག་ཡོད་པ་མ་ཟད་ཞབས་བཏགས་མར་སྨྲ་བའང་མི་ཉུང་བ་ཞིག་གནས་ལ། འདི་དག་ལས་མང་པོ་ཞིག་ནི་བསྟན་པ་ཕྱི་དར་གྱི་དུས་སམ་དུས་རབས་བཅུ་གཅིག་པའི་མཇུག་ཏུ་བྲིས་པ་ཞིག་ཡིན་པ་ནི་དེའི་ནང་ལྷ་བླ་མ་ཡེ་ཤེས་འོད་དང་།
ལྷ་བཙུན་བྱང་ཆུབ་འོད། ལོ་ཙཱ་བ་རིན་ཆེན་བཟང་པོ་གསུམ་གྱི་མིང་བྱུང་བ་མ་ཟད་དུས་འཁོར་གྱི་རྩིས་ཞེས་པའི་མིང་ཚིག་འབྱུང་བ་ལས་ཤེས་ཐུབ།
དེར་བརྟེན་“ལོ་རྒྱུས་འདི་ཡིག་ཆ་དང་ངག་རྒྱུན་རྙིང་པ་བཅས་ལ་བརྟེན་ནས་བྲིས་པ་ཡིན་ངེས་ཀྱང་བཙན་པོ་ཁྲི་དར་མ་འདས་ནས་ཕལ་ཆེར་ལོ་ཉིས་བརྒྱ་ལྔ་བཅུ་ཙམ་གྱི་རྗེས་སུ་བྲིས་པའི་ལོ་རྒྱུས་ཤིག་རེད། ལྷག་པར་དུ་དབའམ་སྦའི་རུས་རྒྱུད་ལ་ཞེན་པ་ཆེ་བ་ཞིག་གིས་བྲིས་བར་སྙམ་” 23ཞེས་པ་ལ་རྒྱུ་མཚན་ཆེན་པོ་ལྡན་པར་སེམས། གཞན་ཡང་། སྦ་བཞེད་ཞབས་བཏགས་མ་ལྷད་སྐྱོན་མ་ཞུགས་པའི་ཆོས་སྲིད་གཉིས་ཀྱི་ལོ་རྒྱུས་གཙོ་བོར་སྟོན་པ་ཁུངས་ཐུབ་ཅིག་ཡོད་ངེས་ནའང་དུས་འགྱུར་སོགས་ཀྱི་དབང་དང་དེ་བས་ཁྲི་སྲོང་ལྡེ་བཙན་ཡབ་སྲས་གཉིས་ཀྱི་རིང་ལ་བོད་ཀྱི་ཕྱིའི་ཆབ་སྲིད་གནས་བབས་དང་། ནང་གི་ཆོས་ལུགས་གྲུབ་མཐའི་ཕྱོགས་ལྷུང་གི་འགལ་བས་སྦ་བཞེད་ལ་ལྷད་སྐྱོན་མང་པོ་ཞུགས་སྲིད་ལ།
བསྟན་པ་ཕྱི་དར་གྱི་དུས་སུ་བྱུང་བའི་ཆོས་འབྱུང་ལོ་རྒྱུས་ནང་དབའས་སྟག་སྒྲ་ཁོང་ལོད་དང་ངན་ལམ་སྟག་སྒྲ་ཀླུ་ཁོང་གི་མིང་གཉིས་ནོར་ནས་མི་གཅིག་ཏུ་ངོས་བཟུང་བས།
ནོར་འཁྲུལ་དེ་ཉིད་རྒྱུན་འབྱམས་སུ་སོང་ནས་ལོ་རྒྱུས་དེབ་ཐེར་དུ་བཀོད་སྟབས་མི་རྣམས་སོམ་ཉིའི་དྲ་བར་ཚུད་དགོས་བྱུང་བ་ནི་མཁས་དབང་དུང་དཀར་བློ་བཟང་འཕྲིན་ལས་མཆོག་གིས་“བློན་པོ་སྟག་སྒྲ་ཀླུ་གོང་སྔ་རྗེས་གཉིས་བྱུང་བ་ཡིན་ནམ། གང་ལྟར་《རྦ་བཞེད་》ཀྱི་ནང་། བསམ་ཡས་གཙུག་ལག་ཁང་བཞེངས་པའི་གྲ་སྒྲིག་བྱེད་དུས་བློན་པོ་སྟག་སྒྲ་ཀླུ་གོང་བྱང་ལ་རྒྱང་འབུད་བཏང་ཞེས་འཁོད་པ་དེར་དོགས་གཞི་ཆེན་པོ་ཞིག་འདུག” 24ཅེས་པའང་རྒྱུ་རྐྱེན་འདི་ལ་ཐུག་པས་ཡིན།
དེ་བཞིན་དུ་《དེབ་ཐེར་དཔྱིད་ཀྱི་རྒྱལ་མོའི་གླུ་དབྱངས》ལས། “སྦ་ཁྲི་གཟུགས་ཀྱིས་རབ་ཏུ་བྱུང་བར་བཤད་པ་སོགས་ནི་ལྷད་ཞུགས་པའི་བླུན་ཚིག་སྟེ།
དེ་ལྟར་ན་སྦ་བཞེད་དུ་གཙུག་ལག་ཁང་ཡོས་ནས་ཡོས་ལ་བརྩིགས་གྲུབ་པར་བཤད། དགའ་སྟོན་ལོ་བཅུ་གཉིས་ཀྱི་བར་དུ་བྱས་པས།
ཡོས་ནས་སྟག་གི་བར་དུ་དུས་སྟོན་གྱིས་ཡེངས་པས་དེ་ལ་བརྟེན་ནས་སྦས་རབ་ཏུ་བྱུང་བའི་རྒྱུ་མཚན་གྱིས། ཐམས་ཅད་ཡོད་སྨྲའི་དགེ་སློང་ཡོས་ཀྱི་ལོ་ལ་གདན་འདྲེན་དགོས་པར། ལུག་ཏུ་བྱས་ན་ལོ་བཞི་ཙམ་གྱི་འཁྱམས་རྒྱུག་པས།
བསྟན་བཅོས་ཀྱི་འགོར་བྲིས་པའི་ལོ་ཚིགས་རྣམས་ལ་བསམ་བློ་མ་བཏང་བའི་གཏམ་ཡིན་ཞིང་” 25ཞེས་དང་། ཡང་དེའི་གཤམ་དུ་“ཆོས་སྲིད་ཀྱི་བྱ་བ་མཐའ་དག་ཡལ་བར་འདོར་བའི་རྣམ་པ་ཆོས་ཀྱི་རྒྱལ་པོ་དེ་དག་ལ་འཆར་བའི་ཚིག་འདི་རྣམས་ལ་བརྟགས་ན། མཁས་པ་ཕལ་ཆེར་གྱི་སྦ་བཞེད་ལ་ཁུངས་སུ་མཛད་ཀྱང་བསླད་པ་མ་ཞུགས་པའི་ཁུངས་ཐུབ་པ་ཞིག་དཀའ་བར་སྣང་ངོ་” 26ཞེས་རྒྱལ་དབང་ལྔ་པ་སོགས་བོད་ཀྱི་མཁས་པ་མང་པོ་ཞིག་གིས་སྔོན་ནས་སྦ་བཞེད་ལ་ལྷད་སྐྱོན་ཞུགས་པར་ཁས་འཆེས་པ་དང་དོགས་སེལ་གནང་ཡོད་པ་ཧ་ཅང་གསལ། དེ་བཞིན་དུ་རྒན་བུ་བཞི་བསམ་པའི་དོན་གྲུབ་ཀྱིས་《སྦ་བཞེད་》ནང་གོང་འོག་མི་མཚུངས་པར་ནང་འགལ་བྱུང་ཡོད་པ་དང་དེབ་ཐེར་གཞན་དུའང་དེ་ལ་དོགས་སློང་བྱས་ཚུལ་སྤྱི་བསྡོམས་བགྱིས་ཡོད་པ་འདི་ལྟ་སྟེ། “(༡)རྒྱལ་རབས་གཅིག་གི་བློན་པོ་ཡིས་བྲིས་པའི་ཡིག་ཚང་ལས་རང་གི་རྒྱལ་པོ་ཁྲི་སྲོང་ལྡེ་བཙན་རྒྱ་བཟའ་དང་སྣ་ནམ་བཟའ་གཉིས་ཀྱི་གང་ལ་འཁྲུངས་པར་མི་གསལ་བའི་ནང་འགལ། (༢) དེ་ནས་བཙན་པོ་ལྷ་སྲས་ཀྱི་ཞལ་ནས། ཧྭ་ཤང་གི་ཆོས་སྟོན་མིན་པ་ཅིག་ཆར་འཇུག་ཅེས་ཟེར་བ་ནི་ཆོས་རྣམ་བཅུ་ལ་སྐྱོན་བཀལ་ཏེ་མི་བགྱིད།། ཞེས་སྟོན་མིན་ཅིག་ཆར་ཡིན་པ་ཤེས་བཞིན་དུ་ངག་སྒོ་གཞན་གཞན་དུ་བཙན་པོས་རྒྱའི་སྟོན་པའི་ཆོས་འདི་བག་ཙམ་མནམ་བ་མིན་ནམ་བྱས་པས་སྟོན་མིན་པ་བྱ་བར་གྲགས། (༣)《དེབ་ཐེར་དཔྱིད་ཀྱི་རྒྱལ་མོའི་གླུ་དབྱངས་》སུ། སྦ་བཞེད་དུ། བཙན་པོས་རྒྱའི་ཆོས་འདི་མིན་ནམ་བྱས་པས་ཏྭོན་མུན་དང་།
ལུས་ལ་མེ་གཏོང་བའི་བརྩེ་བ་དེ་ཆོས་མིན་ནམ་བྱས་པས་བརྩེ་མིན་པར་གྲགས་པར་བཤད་པ་ནི་ལྷད་ཞུགས་པའི་བླུན་ཚིག་གི་རྟོགས་བཏགས་ལས་རྒྱུ་མཚན་མེད་ཅིང་།
ཏྭོན་མུན་དང་རྩེན་མིན་པེས་པ་རྒྱ་ནག་གི་སྐད་དེ། བོད་སྐད་དུ་ཅིག་ཅར་བ་དང་རིམ་གྱིས་པར་འགྱུར་ཞེས་མཁས་པའི་དབང་པོ་བུ་སྟོན་ཞབས་གསུངས་བ་ལེགས་སོ། རྒྱལ་པོ་ན་རེ། ལུས་ལ་མེ་གཏོང་བའི་བརྩེ་བ་དེ་ཡང་ཆོས་མིན་ནམ་བྱས་པས་བརྩེ་མིན་པ་བྱ་བར་གྲགས་སོགས་顿渐གཉིས་ཀྱང་ཧ་མི་གོ་བར་འདོད་པ་ཤིན་ཏུ་བླུན་པའི་ཚིག་དང་ནང་འགལ་ཡིན། (༤) སྦ་གསལ་སྣང་ཚེ་ལས་འདས་ཟིན་པའི་རྗེས་སོར་ད་དུང་སྦ་གསལ་སྣང་གི་ངག་སྒོ་ལས་ལོ་རྒྱུས་མུ་མཐུད་དུ་བཤད་པའི་གནས་ཚུལ་མང་། (༥)རྒྱ་བཟའ་དང་སྣ་ནམ་བཟའ་གཉིས་ཁྲི་སྲོང་ལྡེ་བཙན་རྩོད་པ་ན་བུ་བུག་གར་བཞག་ནས་ཕྱོགས་གཉིས་ནས་སུ་ཐོབ་འཐེན་པའི་གཏམ་རྒྱུད་འདི་རྒྱ་གར་དམངས་ཁྲོད་གཏམ་རྒྱུད་དང་སྟོན་པའི་འཁྲུངས་རབས་གཏམ་རྒྱུད་དང་ཆ་འདྲ་བ་བྱུང་བས་དམངས་སྒྲུང་གི་རྣམ་པ་ཡིན་པ། (༦)ཁྲི་སྲོང་ལྡེ་བཙན་ལོ་གཅིག་ལོན་པའི་ཞབས་འཛུགས་དགའ་སྟོན་དུ་རྗེ་བློན་ཀུན་གྱིས་ད་དུང་ཕ་མ་ངོས་མ་ཟིན་པ་དང་། (༧)ལོ་གཅིག་ཅན་གྱི་བྱིས་པའི་ངག་ལས་ཁྲི་སྲོང་ལྡེ་བཙན་རྒྱ་ཚ་ལགས།
སྣ་ནམ་ཞང་གིས་ཅི་འཚལ། ཞེས་སྙན་ངག་གི་ཚིག་སྦྱོར་དང་ཉེ་བའི་ངག་སྨྲ་བ་སོགས་གཏམ་རྒྱུད་ངོ་མཚར་བྱུང་ཞིང་། (༨) མ་ཞང་དྲོན་པ་སྐྱེས་གསོན་དུར་དུ་སྦས་པའི་གོ་རིམ་རྣམས་ལ་ཞིབ་ཏུ་དཔྱད་པས་དམངས་ཁྲོད་ངག་རྒྱུན་ནམ་གཏམ་རྒྱུད་ཀྱི་རྣམ་པ་མང་དུ་མཐོང་། (༩) སྦ་བཞེད་རང་གི་ནང་དུ་གོང་དུ་དེར་རྒྱ་ནག་མཁན་པོ་མགོ་ལ་ཡིད་མུག་ཏེ་རང་གི་གནས་སུ་སོང་ངོ་། ཞེས་དང་ཐིག་ཕྲེང་འགའི་འོག་ཏུ་དེར་རྒྱ་ནག་མཁན་པོ་མགོ་ལ་མེ་སྦར་ཏེ་ནུབ་ཕྱོགས་བདེ་བ་ཅན་དུ་ཁ་གཏད་དེ་འདས་ཞེས་དང་དེའི་འོག་ཏུ་ཐིག་ཕྲེང་འགའི་འཕྲོར་དེ་ནས་ཧ་ཤང་མ་ཧྭ་ཡ་ནས་གཙུག་ལག་ཁང་གཅིག་བཞེངས་ནས་སླར་རྒྱ་ནག་ཏུ་གཤེགས་སོགས་ཤོག་ངོས་གཅིག་ཏུ་ནང་འགལ་བ་མང་པོ་བྱུང་” 27ཞེས་འཁོད་པ་ལྟར་རོ། དེ་ལྟར་བསྟན་པ་ཕྱི་དར་སྐབས་སུ་ཡང་ལོ་རྒྱུས་ཀྱི་ངག་རྒྱུན་མང་པོ་དེབ་ཐེར་དུ་བཀོལ་པའི་གོ་རིམ་ཁྲོད་ཆོས་ལུགས་དང་འབྲེལ་བའི་ལོ་རྒྱུས་སྲོག་ཤིང་བྱས་པ་དང་སྲིད་དོན་ལོ་རྒྱུས་ལ་གཙིགས་ཆེན་མ་བྱས་སྟབས་མཛད་རྗེས་ཆེ་བའི་བློན་སྟག་སྒྲ་ཀླུ་ཁོང་གི་ལོ་རྒྱུས་མཛད་རྗེས་སྐོར་ལ་ལྷད་ཞུགས་བྱུང་བར་སྙམ། །
དཔྱད་གཞིའི་ཡིག་ཆ་དང་མཆན་འགྲེལ།
①⑰《རྒྱ་བོད་ཡིག་ཚང་ཆེན་མོ》དཔལ་འབྱོར་བཟང་པོས་བརྩམས། སི་ཁྲོན་མི་རིགས་དཔེ་སྐྲུན་ཁང་། P14 P182
②《བོད་མི་གདུང་དྲུག་གི་རུས་མཛོད་མེ་ཏོག་སྐྱེད་ཚལ་ཞེས་བྱ་བ་བཞུགས་སོ།》གྱི་ལིང་བཀྲ་ཤིས་རྒྱ་མཚོ་དང་ཐུགས་མཆོག་རྡོ་རྗེས་བརྩམས། 1994ལོ། མཚོ་སྔོན་མི་རིགས་དཔེ་སྐྲུན་ཁང་། P119
③④⑤⑥⑦⑧⑯《བོད་ཀྱི་བརྡ་རྙིང་ཡིག་ཆ་རྩ་ཆེན་བདམས་བསྒྲིགས་རྣམས་ཀྱི་ཚིག་དོན་ཀུན་ནས་ཁྲོལ་བར་བྱས་པ་རབ་གསལ་མེ་ལོང་》 གཉའ་གོང་དཀོན་མཆོག་ཚེ་བརྟན་གྱིས་བརྩམས། ཀན་སུའུ་མི་རིགས་དཔེ་སྐྲུན་ཁང་། P3 P37 P47 P90 P80 P82 P113
⑨⑮《ཐང་ཡིག་གསར་རྙིང་ལས་བྱུང་བའི་བོད་ཆེན་པོའི་སྲིད་ལུགས། 》 དོན་གྲུབ་རྒྱལ་དང་ཁྲུན་ཆེན་དབྱིན་གཉིས་ཀྱིས་བསྒྱུར། མཚོ་སྔོན་མི་རིགས་དཔེ་སྐྲུན་ཁང་། P159 P183
⑩《བོད་ཀྱི་ལོ་རྒྱུས་རིག་གནས་དཔྱད་གཞིའི་རྒྱུ་ཆ་བདམས་བསྒྲིགས》སྤྱིའི་འདོན་ཐེངས་10པ། 《རྗེ་འབངས་རྣམས་ཀྱི་རིགས་རུས་ཀྱི་འབྱུང་ཁུངས་གསལ་བའི་སྒྲོན་མེ་(མོན་ཆོས་འབྱུང་)ཞེས་བྱ་བ་བཞུགས་སོ་》P12
⑪⑫⑬⑭《བོད་ཀྱི་རྡོ་རིང་ཡི་གེ་དང་དྲིལ་བུའི་ཁ་བྱང་》མི་རིགས་དཔེ་སྐྲུན་ཁང་། 1984ལོ། P63- 67
⑱《བཀའ་ཐང་སྡེ་ལྔ་》གུ་རུ་ཨུ་རྒྱན་གླིང་པས་ཡར་ཀླུངས་ཤེལ་གྱི་བྲག་ཕུག་ནས་བཏོན་པ། མི་རིགས་དཔེ་སྐྲུན་ཁང་། 1997ལོའི་ཟླ་5 P490
⑲⑳2122《རྦ་བཞེད་ཕྱོགས་བསྒྲིགས་》བདེ་སྐྱིད་ཀྱིས་བསྒྲིགས། མི་རིགས་དཔེ་སྐྲུན་ཁང་། P114 P127 P3 P4
23《མདའ་དང་འཕང》ཀྲུང་གོའི་བོད་རིག་པ་དཔེ་སྐྲུན་ཁང་། 2010ལོ། P9
24《དུང་དཀར་བློ་བཟང་འཕྲིན་ལས་ཀྱི་གསུང་རྩོམ་ཕྱོགས་བསྒྲིགས་》ཀྲུང་གོའི་བོད་ཀྱི་ཤེས་རིག་དཔེ་སྐྲུན་ཁང་། 1997ལོ། P508
25 26《དེབ་ཐེར་དཔྱིད་ཀྱི་རྒྱལ་མོའི་གླུ་དབྱངས་》རྒྱལ་དབང་ལྔ་པས་བརྩམས། མི་རིགས་དཔེ་སྐྲུན་ཁང་། 1988ལོ། P62 P63
27《བུ་བཞི་དོན་གྲུབ་ཀྱི་ཆེད་རྩོམ་ཕྱོགས་བསྒྲིགས་》ཀྲུང་གོའི་བོད་རིག་པ་དཔེ་སྐྲུན་ཁང་། 2008ལོ། P460 -462
(རྩོམ་སྒྲིག་འགན་ཁུར་བ་ལྷག་པ་ཚེ་རིང་།)ཚེ་རིང་དོན་གྲུབ། ནུབ་བྱང་མི་རིགས་སློབ་གྲྭ་ཆེན་མོའི་གེ་སར་རིག་པའི་སློབ་གླིང་གི་བྷོ་ཧྲི་ཞིབ་འཇུག་སློབ་མ།


text:
དེང་གི་དུས་སུ་ཏང་གི་སྲིད་ཇུས་བཟང་པོའི་དྲིན་ལས་སྲོལ་རྒྱུན་གྱི་རིག་གནས་མང་པོ་རིམ་བཞིན་སླར་གསོ་ཐུབ་ནས་བརྩོན་སེམས་ཅན་གྱི་རྗེས་རབས་པ་རྣམས་ལ་སྦྱངས་བརྩོན་གྱི་དོ་ར་ལེགས་པོ་ཞིག་བསྐྲུན་ཡོད། ལྷག་དོན་དུ་བསླབ་གཞི་གསར་པའི་སྒྱུར་བཅོས་ཀྱི་ཚ་རླབས་དང་ཚན་རྩལ་གོང་དུ་འཕེལ་བའི་དེང་གི་དུས་འདིར། རིག་པའི་གནས་དེ་དག་རྒྱུན་འཛིན་པ་རྣམས་སློབ་ཁྲིད་བྱ་བར་གཞོལ་མཁན་དག་ལ་སྟབས་བདེ་བའི་ཐབས་ལམ་མང་དག་ཅིག་སློབ་གསོ་སློབ་ཁྲིད་ཀྱི་ལག་ལེན་དངོས་ནང་བཀོལ་སྤྱོད་བྱེད་བཞིན་མཆིས། དེ་དག་ལས་PPTནི་སློབ་གྲྭ་ཆེ་འབྲིང་ཆུང་གསུམ་གྱིས་གཙོས་པའི་སློབ་གསོའི་བྱ་གཞག་གི་དོ་ར་ཡོད་ཚད་ན་བཀོལ་སྤྱོད་བྱེད་ཀྱི་ཡོད་པ་ནི་ཀུན་གྱི་མཐོང་ཆོས་སུ་གྱུར། རྩོམ་འདིར་ཡང་ལོ་འགའི་སློབ་ཁྲིད་མྱོང་བ་དངོས་དང་འབྲེལ་PPTབཀོལ་སྤྱོད་བྱས་པ་ལས་བོད་སྐད་ཡིག་སློབ་ཁྲིད་ཁྲོད་ཐོན་པའི་དགེ་མཚན་སྐོར་གླེང་ནས། ཕྱིས་འབྱུང་PPTབཀོལ་སྤྱོད་བྱེད་སྐབས་ཇི་ལྟར་སྐྱོན་སྤངས་དགེ་སྐྱོང་གིས་རྗེས་རབས་པ་གསོ་སྐྱོང་ལ་རམ་འདེགས་བྱེད་པའི་སྐོར་ལ་རང་བློས་རགས་ཙམ་དཔྱད་པ་ཡིན།
དང་པོ། བསླབ་གཞིའི་ནང་དོན་དང་སྒྲ་བརྙན་ཟུང་དུ་འབྲེལ་བས་དགེ་མཚན་ཆེན་པོ་ལྡན་པ།
བསླབ་གཞི་གསར་པའི་སྒྱུར་བཅོས་ཀྱི་ཚ་རླབས་འོག གོང་རིམ་གྱི་འགན་འཁུར་ཚན་ཁག་ནས་དགེ་རྒན་གྱི་ཆེད་ལས་ཡོན་ཚད་ལ་མཐོང་ཆེན་བྱེད་པ་དང་ཆབས་ཅིག ད་ལྟའི་སློབ་ཁྲིད་ཀྱི་དགོས་མཁོ་དང་བསྟུན་ནས་གློག་ཀླད་སྤྱོད་སྟངས་སྦྱོང་བརྡར་ཐེངས་མང་བྱས་པས། ད་ཆ་དགེ་རྒན་མང་པོས་PPTབཀོལ་སྤྱོད་ལེགས་པོ་བྱེད་ཐུབ་ལ། PPTཡི་ལམ་ནས་བསླབ་གཞིའི་ནང་དོན་དང་སྒྲ་བརྙན་ཟུང་འབྲེལ་གྱིས་ཁྲིད་བྱའི་གཙོ་གནད་ཁག་ཁ་གསལ་ཞིང་གསོན་ཉམས་དོད་པོས་ཉན་པ་པོར་བརྒྱུད་སྤྲོད་ཐུབ་པ་མ་ཟད། སློབ་མའི་བློ་ཡུལ་དུའང་བརྟན་པོར་འཇགས་ཐུབ། དེ་བཞིན་སློབ་ཁྲིད་ཀྱི་སྐབས་སུ་མིང་དང་ཐ་སྙད་འགར་ཡིག་ཐོག་ནས་གསལ་འགྲེལ་ཇི་ལྟར་བྱས་ཀྱང་སློབ་མས་ད་དུང་གོ་དོན་རྟོགས་ཐུབ་ཀྱི་མེད། ལྷག་པར་དུ་ཐ་སྙད་འགའ་ཤས་རྒྱུན་ལྡན་གྱི་འཚོ་བའི་ཁྲོད་དུ་སྤྱོད་ཉུང་བས་སློབ་མ་ཚོས་སྣང་ངོར་འཆར་དཀའ་བར་གྱུར། PPTལས་ཐ་སྙད་གང་དེའི་དངོས་པོའི་གཟུགས་དབྱིབས་དང་ཁྱད་ཆོས་སོགས་ཇི་མར་བསྟན་ཆོག་ལ། ཡིག་རིགས་གསལ་བྱེད་སོགས་བརྒྱུད་ནས་སློབ་མར་སྟོན་ཐུབ་པས། སློབ་མའི་བག་ཆགས་ཟབ་ཏུ་གཏོང་བ་ཙམ་མ་ཟད། ཡི་གེ་རྐྱང་པར་བརྟེན་དྲགས་ནས་སློབ་མའི་སློབ་སྦྱོང་གི་སྤྲོ་བ་ཉམས་པའི་སྐྱོན་ཆའང་ཚད་ངེས་ཅན་ཞིག་སྤོང་ཐུབ།
གཉིས་པ། སློབ་མའི་རང་སྦྱོང་གི་འདུ་ཤེས་དང་བསམ་གཞིག་གི་ནུས་པ་གསོ་སྐྱོང་ཐུབ་པ།
སློབ་ཁྲིད་སྐབས་སུ་དགེ་རྒན་གྱི་གང་ཁྲིད་པ་ཆ་ཚང་སློབ་མ་ཚོའི་ཡིད་ལ་ངེས་དཀའ་བ་མ་ཟད། ཟིན་བྲིས་སུའང་ཇི་བཞིན་འགོད་དཀའ་བས། སློབ་ཚན་གྲོལ་རྗེས་སེམས་སུ་ངེས་ཚད་ཀྱང་མཐོ་པོ་མེད་ལ། སྐབས་འགར་གང་ཞིག་གཙོ་གནད་དང་ངེས་པར་དུ་ཡིད་ལ་འཛིན་དགོས་པའི་སྐོར་ཡང་རབ་རིབ་ཏུ་གྱུར་པ་རེད། དེ་བས་སློབ་ཚན་གྲོལ་རྗེས་སློབ་མས་སློབ་ཁྲིད་ཀྱི་ནང་དོན་ཆ་ཚང་ཡིད་ལ་མ་ངེས་པས། རང་སྦྱོང་གི་འདུ་ཤེས་དང་བསམ་གཞིག་གི་ནུས་པའང་བསྐྱེད་དཀའ་བར་གྱུར། ད་ཆ་བསླབ་གཞི་གསར་པའི་སྒྱུར་བཅོས་ཀྱི་ཚ་རླབས་དང་ཚན་རྩལ་གོང་དུ་འཕེལ་བའི་དུས་བཟང་སྨིན་པས། PPTསོགས་སློབ་གསོ་སློབ་ཁྲིད་ཀྱི་ཐབས་ལམ་གསར་པ་གང་མང་མང་བཀོལ་སྤྱོད་བྱེད་ཐུབ་པ་དང་། PPTལམ་ནས་ཚོགས་ཐུན་གཅིག་གི་གནད་འགག་དག་སློབ་མར་གསོན་ཉམས་དོད་པོས་མཚམས་སྦྱོར་བྱེད་ཐུབ་པ་མ་ཟད། ཚོགས་ཐུན་རྗེས་མའི་སློབ་ཁྲིད་ཀྱི་ནང་དོན་དང་། དཀའ་གནད། འབྲེལ་ཡོད་ཀྱི་ལྟ་ཀློག་སོགས་ཀྱང་གསལ་པོར་འགོད་ཆོག་པས། སློབ་མའི་རང་སྦྱོང་དང་བསམ་གཞིག་གི་གོམས་གཤིས་བཟང་པོ་སྐྱེད་སྲིང་ཐུབ།
གསུམ་པ། PPTདང་དགེ་རྒན་གྱི་སློབ་ཁྲིད་ཟུང་འབྲེལ་བྱེད་པ།
PPTལས་དགེ་རྒན་གྱིས་ཁྲིད་རྐྱང་དང་སློབ་ཕྲུག་གིས་ཉན་རྐྱང་བྱེད་པའི་སྔར་སོང་གི་ཞན་ཆ་མི་ཉུང་བ་ཞིག་ལེགས་བཅོས་ཐུབ་ཀྱང་། དེར་བརྟེན་དྲགས་ན་སྐབས་འགར་ཡང་དགེ་མཚན་ལས་སྐྱོན་ཆ་མང་དུ་འགྲོ་སྲིད་དེ། སྐབས་འགར་དགེ་རྒན་ཚོས་སློབ་ཁྲིད་ཀྱི་ནང་དོན་ཆ་ཚང་PPTརུ་བཀོད་ནས་སློབ་ཁྲིད་སྐབས་སུ་བསྟན་རྗེས། ཞིབ་ཆ་ལྡན་པ་དང་ཡང་ནས་ཡང་དུ་རྣལ་མོར་མི་བཤད་པ་དང་། སློབ་མས་བསམ་བློ་གང་ཡང་མི་གཏོང་བར་ཟིན་བྲིས་སུ་ཇི་མ་ཇི་བཞིན་འདེབས་ལ། དགེ་རྒན་གྱི་ངག་ནས་ཁྲིད་པའི་ནང་དོན་ལ་སྣང་བ་ཆེར་མི་བྱེད་པས། སློབ་ཚན་སྐབས་ཀྱི་འཁྲུག་ཆ་དང་དགེ་སློབ་དབར་གྱི་བགྲོ་གླེང་སོགས་ཀྱང་ཅུང་ཉམས་པར་འགྱུར་སྲིད། PPTནི་བརྗོད་གཞི་ཞིག་གི་ནང་དོན་དང་། བརྒྱུད་རིམ། གལ་ཆེ་བའི་གནད་སོགས་དམིགས་སུ་བཏོན་ཏེ་འཆད་ཁྲིད་པའམ་གཏམ་བཤད་པ། ཡང་ན་དགེ་རྒན་སོགས་གང་རུང་གིས་རེ་རེ་བཞིན་ངག་ནས་གསལ་འགྲེལ་བྱས་ནས། ཉན་པ་པོ་དང་སློབ་མའི་རྒྱུད་ལ་འཇགས་པར་བྱེད་པའི་ཐབས་ལམ་ཅིག་ཡིན་ཏེ། དེར་ཡིག་ཚོགས་ཉུང་ལ་བསྟན་བྱའི་དོན་བསྡུས་པ། པར་རིས་དང་བརྙན་ལམ་སོགས་འདུས་པའི་ཁྱད་ཆོས་ལྡན་པ་རེད། ཡིན་ཡང་འདམ་གསེས་ཅི་ཡང་མ་བྱས་པར་ཆ་ཚང་PPTརུ་བཅུག་ནས་སྟོན་པ་དང་། དགེ་རྒན་གྱི་གསལ་འགྲེལ་ཞིབ་མོ་མི་བྱེད་པ་ནི་སློབ་ཁྲིད་ཀྱི་ཕན་ཡོན་དང་སློབ་མའི་རྟོགས་ཚད་སོགས་གང་གི་ཆ་ནས་ཀྱང་དགེ་སྐྱོན་གཉིས་སུ་སྐྱོན་མང་དུ་མཐོང་བས། PPTའོས་འཚམ་གྱིས་སྤྱོད་དགོས་པ་མ་ཟད། PPTདང་དགེ་རྒན་གྱི་སློབ་ཁྲིད་གཉིས་ཟུང་འབྲེལ་ལེགས་པོ་བྱེད་དགོས།
(ལྷ་ས་པེ་ཅིང་ཚོད་ལྟའི་སློབ་འབྲིང་གི་བློ་བཟང་རྡོ་རྗེ)


text:
ཨ་མདོ
རྒྱ་ཡིག་ཏུ་安多ཟེར་བ་དང་དབྱིན་ཡིག་ཏུ་Amdoཞེས་བརྗོད། བོད་ཆོལ་ཁའི་གསུམ་གྱི་ཡ་གྱལ་ཞིག་ཡིན། ཆོལ་ཁ་གཞན་གཉིས་ནི་ཁམས་དང་དབུས་གཙང་བཅས་ཡིན། ཨ་མདོའི་ཁྱབ་ཡུལ་ཤིན་ཏུ་ཆེ་ཞིང་། ཀན་ལྷོ་རྨ་ཆུ་རྫོང་ནས་འབྲུ་ཆུ་བར་ཡིན། རྒྱ་ནག་ཧན་རྒྱལ་རབས༼སྤྱི་ལོ་སྔོན་༢༠༢ནས་སྤྱི་ལོ་༢༢༩ལོ་བར༽་ཀྱི་སྐབས་ལ་མཚོ་སྔོན་པོ་ཀྱང་ནུབ་མཚོ་ཞེས་བརྗོད་སྲོལ་འདུག
བོད་འབྲི་ཆུའི་སེ་བོ་ལུང་རིང་བརྒལ་བའི་བ་ཡན་ཧ་རའི་ཤར་ངོས་ཨ་ཆེན་གངས་རྒྱབ་ཀྱི་རི་དང་། མདོ་ལ་གཉིས་ཀྱི་མིང་་བསྡོམས་པའི་ས་མིང་ཞིག་སྟེ། དེ་མན་ཆད་ལ་ཨ་མདོ་ཟེར། མདོ་སྨད་ཅེས་པའི་མདོ་སྔོན་འཇུག་སྒྲ་དག་པོར་ཀློག་སྐབས་ཨ་སྒྲ་ཞིག་སྔོན་ལ་རང་ཤུགས་ཀྱི་ཐོན་པ་ཙམ་ཡིན་ལ། གནའ་རབས་སུ་ཨ་མདོའི་ལུང་པ་སྤྱི་ལ་ཙོང་ཁ་བདེ་ཁམས་ཟེར། དེ་ལ་ཡང་ད་ལྟའི་ཟི་ལིང་ཕྱོགས་ཀྱི་ལུང་པའི་ཆ་ཤས་ལ་ཙོང་ཁ་དང་། དེའི་ལྷག་མའི་ཡུལ་ལ་ཙོང་ཁ་ཆེན་པོར་འབོད་ཀྱི་ཡོད་པ་ནི་རྩེ་པོ་ཏ་ལའི་རྡོ་རིང་ཕྱི་མའི་ཐོག་གི་ཡི་གེའི་ནང་ལ་ཡང་མིང་དེ་འདྲ་གསལ་བ་མ་ཟད། ལི་ཡུལ་ནས་རྙེད་པའི་རྒྱལ་རབས་དེར་ཡང་། ཁྱིའི་ལོ་ལ་བབས་ཏེ་བཙན་པོ་བྱང་རོལ་དུ་གཤེགས། དགུང་བློན་ཆེན་པོ་ཁྲི་འབྲིང་གྱིས་བཙོང་ཀ་ཆེ་ཆུང་དུ་དམག་དྲངས། རྒྱའི་དམག་དཔོན་ཐུག་པུ་ཤི་བཟུང་ཟེར་བ་སོགས་གསལ། རྒྱ་དང་བོད་དམག་འཁྲུག་བྱུང་སའི་ས་ཆ་མང་ཆེ་བ་ནི་ཨ་མདོའི་ལུང་པའི་རྒྱུད་དུ་ཡིན་ཏེ། རྨ་ཆུ་བྱང་རྒྱུད་ཀྱི་ས་ཆ་འགའ་ཤས་ལ་རྒྱ་ཁྲག་ཐང་དང་། རྒྱ་དུར་ཐང་ཟེར་བ་སོགས་གྱི་མིང་ཆགས་པའི་ས་མིང་མང་པོ་ཡོད་ཅིང་། ས་ཆ་དེ་ཚོར་རྒྱ་དང་དམག་འཐབ་བྱེད་པའི་གཏམ་རྒྱུད་ཀྱང་ཡོད་པ་མ་ཟད། ཨ་མདོའི་རིགས་དེ་ཕལ་ཆེ་བ་ནི་སྔོན་གྱི་དམག་མི་ས་ཕྱོགས་དེར་སླེབས་པ་ལས་འཕེལ་རྒྱས་བྱུང་བར་མངོན་ཅིང་། གནའ་དུས་ཀྱི་དབུས་གཙང་གི་རུས་རྙིང་སྐྱི་དང་། ཁྱུང་པོ་ལ་སོགས་པའི་མིང་ཅན་གྱི་མི་སྡེ་མང་པོ་ཡང་ཡོད་ལ། ཅོ་ནེ་པ་རྣམས་སྲོང་བཙན་སྒམ་པོའི་སྐབས་ཀྱི་དམག་མི་ཡིན་པ་སོགས་ཀྱི་བཤད་སྲོལ་ཡང་འདུག
དཔྱད་གཞི་ཡིག་ཆ[རྩོམ་སྒྲིག]
- དུང་དཀར་ཚིག་མཛོད་ཆེན་མོ


text:
Terdzo-TI-033
ཐུགས་སྒྲུབ་བར་ཆད་ཀུན་སེལ་ལས། བཀའ་སྲུང་ཚེ་རིང་མཆེད་ལྔའི་ཐུན་མོང་གཏོར་མའི་དབང་བསྐུར་བཀྲ་ཤིས་བཅུད་འབེབ་
by འཇམ་མགོན་ཀོང་སྤྲུལ་ (Jamgön Kongtrul)
revealed by མཆོག་གྱུར་གླིང་པ་ (Chogyur Lingpa)
in cycle བླ་མའི་ཐུགས་སྒྲུབ་བར་ཆད་ཀུན་སེལ་ (Bla ma'i thugs sgrub bar chad kun sel)
Volume 39 (ཏི) / Pages 573-581 / Folios 1a1 to 5a4
༄༅། །ཐུགས་སྒྲུབ་བར་ཆད་ཀུན་སེལ་ལས། བཀའ་སྲུང་ཚེ་རིང་མཆེད་ལྔའི་ཐུན་མོང་གཏོར་མའི་དབང་བསྐུར་བཀྲ་ཤིས་བཅུད་འབེབ་ཅེས་བྱ་བ་བཞུགས་སོ།། ན་མོ་གུ་ར་བེ། ལྷན་སྐྱེས་བདེ་སྟེར་ཌཱ་ཀིའི་གཙོ། །ཞིང་སྐྱོང་ཚུལ་འཛིན་མཆེད་ལྔ་ལ། །དང་བས་བཏུད་ནས་ཐུན་མོང་གི །སྨིན་བྱེད་མཚམས་སྦྱོར་རྣམ་གསལ་དགོད། །འདི་ལ་ཐུན་མོང་རིག་གཏད་དང་། ཐུན་མིན་སྲོག་དབང་གཉིས་སུ་བཞུགས་པའི་ཕྱི་མ་ནི་བཀའ་རྒྱ་དམ་པས་བརྒྱུད་འཛིན་རེ་རེ་ཙམ་ལས་སྤེལ་བར་བྱ་བ་མིན་ལ། སྔ་མའི་སྐབས་སུ། སྦྱོར་བ་གོང་དུ་ཐུགས་སྒྲུབ་ཀྱི་གཏོར་མཆོད་སྐབས་དང་འབྲེལ་པར་བཤམས་པའི་མདུན་དུ་སྟེགས་བུ་དཀར་པོ་གཙང་མ་ལ་འབྲུ་དཀར་གྱི་ཚོམ་བུ་ལྔ་བཀོད། དེ་སྟེང་རིན་པོ་ཆེའི་སྣོད་དུ་གཏོར་མ་གདན་བུམ་གཟུགས་ཁར་ཟླུམ་གཏོར་བརྗིད་ལྡན་བཞག །ཕྱོགས་བཞིར་ཟླུམ་གཏོར་བཞི་དང་མཐེབ་ཀྱུས་བསྐོར། ཐམས་ཅད་མདོག་དཀར་པོ་རྒྱན་སྤྲོས་དང་དར་གདུགས་དཀར་པོ་ཕུབ། མདུན་དུ་མཆོད་གཏོར་དཀར་པོ་ལྔ་ཚོམ། སྨན་རཀ །དཀར་སྐྱེམས། ཉེར་སྤྱོད་བཤམ། དེ་ནས་རྩ་དབང་རྒྱས་བསྡུས་རྣམས་ཀྱི་ཞར་བྱུང་ལྟ་བུ་ཡིན་ན་སྒྲུབ་ཚུལ་དེ་འབྲེལ་བྱ། འདི་ཉིད་སྒེར་དུ་བྱེད་སྐབས་ལས་བྱང་འབྲིང་བསྡུས་གང་རུང་བཟླས་པ་གྲུབ་པའི་བར་བཏང་། དེ་ནས་མཆོད་གཏོར་བྱིན་རླབས་སྤྱི་ལྟར་བྱས་ལ་འདི་ཉིད་ཀྱི་བསྐྱེད་ཆོག་ནས་གཟུང་མཐར་ཆགས་སུ་གཏང་ལ། བཟླས་པ་ཅི་འགྲུབ་མཐར་གཏོར་འབུལ་བསྟོད་པ་རྣམས་དང་། ཐུགས་སྒྲུབ་ཀྱི་ཚོགས་ཐ་མའི་བར་སོང་ནས་ལོང་ཡོད་ན་འདིའི་སྐོང་བའང་བཏང་ལ་སློབ་མ་རྗེས་འཛིན་གྱི་གནང་བ་ནོད་དོ། །དངོས་གཞི་སློབ་མ་ལ་ཁྲུས་བྱ་ཞིང་བགེགས་བསྐྲད་སྲུང་འཁོར་ལས་བྱང་ལྟར་སོང་ནས་མཚམས་སྦྱོར་བྱེ་བྲག་ཏུ། དེ་ལ་འདིར་སྐབས་སུ་བབས་པའི་འཆད་བྱ། བོད་ཁམས་དཀར་ཕྱོགས་སྐྱོང་བའི་ལྷ་གཉན་ཡོངས་ཀྱི་གཙོ་མོ་བཀྲ་ཤིས་ཚེ་རིང་མ་མཆེད་ལྔ་པོ་འདི་ནི། ངེས་པའི་དོན་དུ་དབྱིངས་ཕྱུག་རིགས་ཀྱི་ཡུམ་ལྔ་ལས་གཞན་དོན་དུ་སྤྲུལ་པའི་ཆོ་འཕྲུལ་རིགས་ལྔ་ཌཱ་ཀིའི་རྣམ་རོལ་སྣ་ཚོགས་སུ་ཤར་ཏེ་གནས་ཡུལ་དུར་ཁྲོད་ཀུན་གྱི་བདག་མོར་མཛད་ཅིང་གསང་ཆེན་བཀའི་འབྱུང་གནས་སུ་གྱུར་པ་ལས། གངས་ཅན་གྱི་ལྗོངས་སུ་སྨན་བཙུན་མཆེད་ལྔའི་ཚུལ་དུ་སྤྲུལ་ཏེ་དཔལ་ཆེན་ཧེ་རུ་ཀ །བཅོམ་ལྡན་ཤཱཀྱའི་རྒྱལ་པོ། གསང་བའི་བདག་པོ། མཁའ་འགྲོ་སེང་གེའི་གདོང་ཅན། སློབ་དཔོན་པདྨ་ཐོད་ཕྲེང་སོགས་ལ་སངས་རྒྱས་ཀྱི་བསྟན་པ་རིན་པོ་ཆེ་སྐྱོང་བའི་ཐ་ཚིག་ཕུལ། སྣང་སྲིད་མ་མོ་ཡོངས་ལ་མངའ་དབང་སྒྱུར་ཅིང་ཕྲིན་ལས་རྣམ་བཞིའི་འདུལ་ཐབས་བསམ་གྱིས་མི་ཁྱབ་པ་སྟོན། མཆོག་དང་ཐུན་མོང་གི་དངོས་གྲུབ་སྩོལ་བ་ལ་ཐོགས་པ་མེད་པ་འདི་ཉིད་ཀྱི་སྒྲུབ་ཐབས་ལས་ཚོགས་དང་བཅས་པའི་གདམས་སྐོར་རྒྱས་བསྡུས་མང་པོ་ཞིག །ཨོ་རྒྱན་སློབ་དཔོན་ཆེན་པོ་ཡབ་ཡུམ་གྱིས་མཛད་ནས་ཕྱི་རབས་སྙིང་པོའི་བསྟན་པ་སྤེལ་བའི་བཙས་སུ་གཏེར་ཁ་རྣམས་སུ་ཅི་རིགས་པར་སྦས་པ། སྤྲུལ་སྐུ་ར་ཤག་ཆེན་པོའི་ཟབ་གཏེར་རྗེ་བཙུན་མི་ལ་རས་པ་ལ་ཕུལ་བར་གྲགས་པས་མཚོན་སྔ་ཕྱིའི་གཏེར་ཁ་འགའ་ཞིག་བྱོན་པ་ལས། འདིར་ཨོ་རྒྱན་མཆོག་གྱུར་གླིང་པས་ཟླ་ཉིན་ཁ་ལ་རོང་སྒོ་ནས་སྤྱན་དྲངས་པའི་ཐུགས་སྒྲུབ་བར་ཆད་ཀུན་སེལ་གྱི་བཀའ་སྲུང་གདམས་སྐོར་ཟབ་ལ་འདྲིལ་བར་བྱོན་པ་འདི་ཉིད་ཀྱི་རིག་པ་གཏད་པ་གཏོར་མ་ལ་བརྟེན་ཏེ་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་དུ་གཞུག །སློབ་དཔོན་སྣང་སྲིད་ཟིལ་གནོན་པདྨ་ཐོད་ཕྲེང་དངོས་སུ་གསལ་བ་ལ་དད་གུས་དྲག་པོས་ཐལ་མོ་མེ་ཏོག་དང་བཅས་ཏེ་གསོལ་བ་འདེབས་པ་འདིའི་རྗེས་ཟློས། བླ་མ་དམ་པ་དགོངས་སུ་གསོལ༔ བདག་ནི་ཁྱོད་ཀྱི་བརྒྱུད་འཛིན་ཏེ༔ ཟབ་མོའི་བསྟན་པ་སྐྱོང་བའི་ཕྱིར༔ བཀའ་ཡི་སྲུང་མ་བསྩལ་དུ་གསོལ༔ ལན་གསུམ། སློབ་དཔོན་གྱིས། བུ་ཁྱོད་བདག་གི་བརྒྱུད་འཛིན་ན༔ སྤྱི་དང་ཁྱད་པར་ལྷག་པ་ཡི༔ དམ་ཚིག་སྡོམ་པ་ཚུལ་བཞིན་སྲུངས༔ བསྟན་སྲུང་མཆོད་གསོལ་རྒྱུན་དུ་མཛོད༔ ཅེས་གདམས་ཏེ་རྗེས་སུ་གནང་བ་ལ་སྤྲོ་ཞིང་གུས་པ་ཆེན་པོས་ལན་གསོལ་བ་འདིའི་རྗེས་ཟློས། བླ་མའི་བཀའ་བསྒྲུབ་སྲུང་མ་ཡི༔ དམ་ཚིག་མི་འདའ་སྲོག་བཞིན་གཟུང༔ ལན་གཅིག་ཞུ། རྒྱུད་དག་པར་བྱ་བའི་སླད་དུ། སློབ་དཔོན་རིགས་ཀུན་ཁྱབ་བདག་པདྨ་ཐོད་ཕྲེང་རྩལ་རབ་འབྱམས་རྩ་གསུམ་རྒྱ་མཚོའི་ཚོགས་ཀྱིས་བསྐོར་ནས་བཞུགས་པ་ལ། བདག་སོགས་མཁའ་ཁྱབ་ཀྱི་སེམས་ཅན་ཐམས་ཅད་དེང་ནས་བྱང་ཆུབ་སྙིང་པོ་ལ་མཆིས་ཀྱི་བར་དུ་སྐྱབས་སུ་འགྲོ་བ་དང་། སྨོན་འཇུག་དོན་དམ་པའི་བདག་ཉིད་ཅན་གྱི་བྱང་ཆུབ་མཆོག་ཏུ་སེམས་བསྐྱེད་པ་འདིའི་རྗེས་ཟློས། ན་མོ་བདག་དང་མཁའ་མཉམ་སོགས་ལས་བྱང་འབྲིང་བསྡུས་གང་ཡིན་གྱི་སྐྱབས་སེམས་ལན་གསུམ། ཞིང་མཆོག་ཁྱད་པར་ཅན་དེ་རྣམས་ཀྱི་སྤྱན་སྔར་ཡན་ལག་བདུན་པའི་སྒོ་ནས་གསག་སྦྱོང་ཚུལ་བཞིན་བྱ་བའི་འདུན་པས་དམིགས་པའི་རྣམ་པ་རེ་རེ་བཞིན་གསལ་ཐོབས་ལ་རྗེས་ཟློས། ཨོཾ་ཨཱཿཧཱུྃ་ཧྲཱི༔ རིག་འཛིན་པདྨ་འབྱུང་གནས་སོགས། དེ་ནས་ཁྱེད་རང་རྣམས་གཉེན་པོ་སྟོབས་ཀྱི་ལྷ་དམ་ཚིག་པར་གསལ་གདབ་ཅིང་ཡེ་ཤེས་པ་དབབ་པ་ཡིན་པས་ཡིད་རྩེ་གཅིག་པས་དམིགས་པ་འདི་ལྟར་དུ་སྒོམས་ཤིག །སྟོང་པའི་ངང་ལས་པདྨ་དང་ཟླ་བའི་གདན་ལ་ཁྱེད་རང་སྣང་སྲིད་ཟིལ་གནོན་པདྨ་ཐོད་ཕྲེང་དཀར་ལ་དམར་བའི་མདངས་ཅན་ཁྲོ་ཞིང་འཛུམ་པ། ཕྱག་གཡས་པས་གསེར་གྱི་རྡོ་རྗེ་ནམ་མཁར་གདེངས་ཤིང་གཡོན་མཉམ་གཞག་བདུད་རྩིའི་ཐོད་ཞལ་ཚེ་བུམ་དང་བཅས་པ་འཛིན་པ། གྲུ་མོ་གཡོན་ན་ཁ་ཊྭཱཾ་ག་བསྟེན་ཅིང་དབུ་ལ་པདྨའི་མཉེན་ཞུ་དང་སྐུ་ལ་གསང་གོས་ཕོད་ཀ་ཆོས་གོས་ཟ་འོག་གི་བེར་སྨུག་རྣམས་བརྩེགས་མར་གསོལ་བ། ཞབས་རྒྱལ་པོ་རོལ་པའི་སྟབས་ཀྱིས་འཇའ་ཟེར་འོད་ཕུང་འཁྱིལ་བའི་ཀློང་ན་བཞུགས་པ། གནས་གསུམ་འབྲུ་གསུམ་གྱིས་མཚན་པ་དང་སློབ་དཔོན་གྱིས་ཐུགས་ཀ་ནས་ཀྱང་འོད་ཟེར་ནམ་མཁའ་གང་བ་འཕྲོས་པས། ལྷོ་ནུབ་པདྨ་འོད་ཀྱི་ཕོ་བྲང་སོགས་སྐུ་གསུམ་དག་པའི་ཞིང་ཁམས་རབ་འབྱམས་ནས་ཡེ་ཤེས་པ་དཔག་ཏུ་མེད་པ་སྤྱན་དྲངས་ཏེ་ཁྱེད་རང་གི་སྒོ་གསུམ་ལ་དབྱེར་མེད་དུ་ཐིམ་པར་མོས་ཤིག །ཧཱུྃ་ཧྲཱི༔ ཡུལ་གྱི་མིང་ནི་སོགས་དང་། ཐོད་ཕྲེང་རྩལ་གྱི་ཛཔ྄་སྔགས་བརྗོད་ལ་བྱིན་ཕབ། ཡེ་ཤེས་པ་བརྟན་པར་གྱུར་ཅིག་ཏིཥྛ་བཛྲ། ཞེས་རྡོ་རྗེ་མགོར་བཞག །དེ་ནས་མདུན་གྱི་གཏོར་མ་སླར་ཡང་བསྒྲུབ་པ་ཡིན་པས་ཚིག་རིས་དང་མཐུན་པར་སོ་སོའི་དམིགས་པ་རྩེ་གཅིག་ཏུ་མཛད་འཚལ། ཧྲཱི༔ འོད་གསལ་སྟོང་ཉིད་ངང་ལས་སོགས་ཀྱིས་ལྷ་མོ་འཁོར་བཅས་བསྐྱེད། སྤྱན་འདྲེན་དམ་བཞག །མཆོད་པ་སྔགས་བཅས། འོག་གི །ཀྱེ༔ ཡེ་ཤེས་སྐྱེད་མཛད་སོགས་ཀྱིས་བསྟོད་པ་བཅས་བཏང་ལ། བླ་མས་ནང་མཆོད་ཀྱི་བདུད་རྩི་གཏོར་མ་ལ་བྲན་ཅིང་སློབ་མར་ཡང་སྦྱིན། རྡོ་རྗེ་གདེངས་ལ། ཧོ༔ འདི་ནི་གསང་བའི་བདུད་རྩི་སྟེ༔ དམ་ཚིག་བསྲུངས་ན་མཆོག་དངོས་འགྲུབ༔ ཉམས་ན་བསྲེག་པར་འགྱུར་བ་ཡིན༔ དེ་ཕྱིར་བུ་དང་སྲུང་མ་གཉིས༔ ཕན་ཚུན་དམ་ལས་མ་འདའ་ཞིག༔ ཨོཾ་བཛྲ་ས་མ་ཡ་ཧཱུྃ་རཀྵནྟུ། ཞེས་དམ་ཚིག་བསྒྲག །གཏོར་མ་ཐོགས་ལ། རྟེན་གཏོར་ཞིང་སྐྱོང་མཁའ་འགྲོའི་དབང་ཕྱུག་བཀྲ་ཤིས་ཚེ་རིང་མཆེད་ལྔ་འཁོར་སྲིད་པ་གསུམ་གྱི་སྨན་མོ་འབུམ་ཕྲག་ཡངས་པའི་ཚོགས་དང་བཅས་པ་དངོས་སུ་གསལ་བ། ཁྱེད་རང་ལ་གཏད་ཅིང་བཀའ་བསྒོས་པ་ཙམ་གྱིས་ཇི་ལྟར་བཅོལ་བའི་ཕྲིན་ལས་ཐམས་ཅད་རྟག་ཏུ་གཡེལ་བ་མེད་པར་སྒྲུབ་པར་དགྱེས་བཞིན་ཞལ་གྱིས་བཞེས་པར་མོས་ཤིག །ཧཱུྃ༔ འཇིག་རྟེན་སྨན་མོ་ཀུན་གྱི་གཙོ༔ བཀྲ་ཤིས་ཚེ་ཡི་དབང་ཕྱུག་མ༔ འཁོར་དང་བཅས་པས་བུ་འདི་སྲུངས༔ རྟག་ཏུ་ཕྲིན་ལས་མ་གཡེལ་ཅིག༔ ཅེས་ལག་ཏུ་གཏད། སྤྲོ་ན། དཔལ་ཞིང་ལས་སྐྱེས་པའི་དྷཱ་ཀིའི་དབང་ཕྱུག་མ༔ དབྱིངས་ཆོས་སྐུ་སྤྲོས་པ་དང་བྲལ་བ་ལས་མ་གཡོས་བཞིན་དུ༔ རིག་པ་རང་སྣང་ལོངས་སྐུ་ཡེ་ཤེས་མཁའ་འགྲོ་རྣམ་པ་ལྔ་ཡི་ཚུལ་དུ་བཞེངས་ཏེ༔ སྤྲུལ་སྐུ་སྨན་མོའི་ཚུལ་གྱིས་སངས་རྒྱས་ཀྱི་བསྟན་པ་སྲུང་བར་མཛད་པ་ཇོ་མོ་བཀྲ་ཤིས་ཚེ་ཡི་དབང་ཕྱུག་མ༔ མཐིང་གི་ཞལ་བཟང་མ༔ མི་གཡོ་གླང་བཟང་མ༔ ཅོད་པན་མགྲིན་བཟང་མ༔ ཏལ་དཀར་འགྲོ་བཟང་མ༔ འཁོར་སྲིད་པ་གསུམ་གྱི་སྨན་མོ་འབུམ་ཕྲག་ཡངས་པའི་ཚོགས་དང་བཅས་པ་ཁྱེད་རྣམས་ཀྱིས་སྔོན་དཔལ་ཆེན་ཧེ་རུ་ཀ །བཅོམ་ལྡན་ཤཱཀྱའི་རྒྱལ་པོ། གསང་བདག་ཕྱག་ན་རྡོ་རྗེ། ཡེ་ཤེས་ཌཱ་ཀི་སེང་གེའི་གདོང་པ་ཅན། སློབ་དཔོན་པདྨ་ཐོད་ཕྲེང་རྩལ་རྣམས་ཀྱི་སྤྱན་སྔར་སྙིང་པོའི་བསྟན་པ་དང་སྒྲུབ་པའི་རྣལ་འབྱོར་སྐྱོང་བར་ཞལ་གྱིས་བཞེས་པའི་གཡར་དམ་མ་གཡེལ་བར། དམ་ལྡན་རྡོ་རྗེའི་སློབ་མ་འདི་ལ་དགྱེས་པའི་ཞལ་སྟོན༔ འཛུམ་པའི་མདངས་ཕྱུངས༔ ལུས་དང་གྲིབ་མ་བཞིན་དུ་མི་འབྲལ་བར་འགྲོགས་ཏེ་ཆོས་དང་མཐུན་པའི་ལོངས་སྤྱོད་རྒྱ་ཆེན་པོ་བསྩལ་བ་དང༔ རྒྱལ་པོའི་ཆད་པའི་འཇིགས་པ་སོགས་འཕྲལ་རྐྱེན་ངན་པ་ཐམས་ཅད་ཞི་བ་དང༔ ཅི་བསམ་པའི་དོན་ཐམས་ཅད་ཆོས་དང་མཐུན་པར་ཡིད་བཞིན་དུ་འགྲུབ་པར་མཛད་དུ་གསོལ༔ ཨོཾ་བཛྲ་དྷཱ་ཀི་ནཱི་ཨཱ་ཡུ་ཥེ་ཤྭ་རཱི་ས་མ་ཡ་ཛ༔ ཨཱ་ཡུར་པུཎྱེ་པུཥྚིཾ་ཀུ་རུ་སྭཱ་ཧཱ༔ ཨོཾ་ཛྙཱ་ན་དྷཱ་ཀི་ནཱི་མཾ་ལཾ་ཨཾ་ཏཾ་སརྦ་སིདྡྷི་ཧཱུྃ་ཧཱུྃ༔ ཞེས་བརྗོད་ལ་ལྟ་བའི་གདིང་དང་བསྐྱེད་པའི་གསལ་སྣང་གིས་གཟིར། རྗེས་མེ་ཏོག་འཐོར་ཞིང་ཤིས་བརྗོད་རྒྱས་པར་སྤེལ་ལ་རོལ་མོ་བསྒྲག །དེ་ལྟར་ཡང་རྩ་གཞུང་ལས། ཐུན་མོང་རིག་པ་གཏད་ཙམ་གྱིས༔ ལྷ་མོ་བསྙེན་པའི་མོད་ལ་འཁོར༔ ཅེས་གསུངས་པ་ཉིད་ལེགས་པར་གྲུབ་པ་ཡིན་པས་སྤྱི་དང་ཁྱད་པར་གྱིས་བསྡུས་པའི་དམ་ཚིག་མཐའ་དག་ཚུལ་བཞིན་བསྲུང་བར་བགྱི་སྙམ་པས་འདིའི་རྗེས་ཟློས། གཙོ་བོས་ཇི་ལྟར་དང་གཏང་རག་མཎྜལ་སོགས་སྤྱི་ལྟར་བྱ། སློབ་དཔོན་གྱིས་ཚོགས་ལ་རོལ་ཅིང་ལྷག་མ་གཏང་། མཆོད་གཏོར་ཁ་གསོས། སྔགས་ཙམ་གྱིས་བྱིན་བརླབས་ལ་སླར་ཡང་གཏོར་འབུལ་ཕྲིན་བཅོལ་དང་བཅས་པ་བྱ། རྗེས་མཆོད་བསྟོད་ནོངས་བཤགས། གཤེགས་བསྟིམ་རྟེན་དང་བསྟུན་ལ་བདག་བསྐྱེད་བསྡུ་ལྡང་བསྔོ་སྨོན་དང་བཀྲ་ཤིས་བཅས་ཀྱིས་མཐའ་རྒྱས་སུ་བྱས་པས་འགྲུབ་བོ། །གདམས་ཟབ་མཆོག་འདིས་ཀུན་ལ་ཁྱབ། །སྙིང་པོའི་བསྟན་དང་བསྟན་འཛིན་གྱི། །དགེ་ལེགས་དཔལ་འབྱོར་ཡར་ཟླ་ལྟར། །འཕེལ་ཞིང་རྒྱས་པའི་བཙས་གྱུར་ཅིག །ཅེས་བློ་དམན་ལ་ཕན་པའི་སེམས་ཀྱིས་གཏེར་གཞུང་ལས་ཁོལ་ཕྱུང་མཚམས་སྦྱོར་གྱིས་བརྒྱན་ཏེ་པདྨ་གར་དབང་བློ་གྲོས་མཐའ་ཡས་པའི་སྡེས་རྫོང་ཤོད་བདེ་གཤེགས་འདུས་པའི་ཕོ་བྲང་ཆེན་པོར་བགྱིས་པ་དགེ་ལེགས་འཕེལ།། །།
TSAGLI image gallery goes here


text:
Wylie:Jo bo mnyam med gser gling pa dang mjal ba'i rnam thar
ཇོ་བོ་མཉམ་མེད་གསེར་གླིང་པ་དང་མཇལ་བའི་རྣམ་ཐར་བཞུགས་སོ། །
རྗེ་བཙུན་བྱམས་པ་དང་སྤྱན་རས་གཟིགས་ལ་ཕྱག་འཚལ་ལོ། དགེ་སློང་དཱི་པཾ་ཀ་ར་ཤྲཱི་ཛྙཱ་ན་བདག་གིས་ཟླ་བ་བཅུ་གསུམ་གྱི་བར་དུ་གཟིངས་ཀྱི་ནང་དུ་ཞུགས་ནས། བླ་མ་གསེར་གླིང་པའི་དྲུང་དུ་ཕྱིན་པ་ན། །ཟླ་བ་ལྔ་ཙམ་འདས་པའི་དུས་སུ་ལྷའི་བུ་དབང་ཕྱུག་ཆེན་པོས་ཁོ་བོའི་བྱང་ཆུབ་ཀྱི་སེམས་ཀྱི་བར་དུ་གཅོད་པའི་ཕྱིར་མི་མཐུན་པའི་རླུང་དམར་ཆེན་པོ་གཡོས། ཆུ་སྲིན་ཉ་མིད་ཆེན་པོར་བྱས་ཏེ་མདུན་བཀག །ནམ་མཁའ་ནས་ཁོ་བོའི་སྟེང་དུ་ཐོག་ཕབ་སྟེ། དེའི་དུས་སུ་ཁོ་བོས་བྱམས་པ་དང་སྙིང་རྗེ་ཁྱད་པར་ཅན་གཅིག་བསྒོམས་པ་ལ་བརྟེན་ནས། རླུང་དམར་ཆེན་པོ་ཞི་ནས་ཐོག་ཆེན་པོ་དྲུག་ནམ་མཁའ་ལ་ཆགས་འདུག་པ་མཐོང༌། འོན་ཀྱང་ཆུ་སྲིན་དེས་མདུན་བཀག་པ་དང༌། རླུང་ཆེན་པོ་དེས་རྒྱ་མཚོའི་ཁ་འཁྱམས་པའི་སྟོབས་ཀྱིས། །གཟིངས་དེ་ཡང་དར་པོ་ཆེ་རླུང་གིས་བསྐྱོད་པ་བཞིན་དུ་འདར་བ་དང༌། འཕྱར་བ་དང༌། རེས་འགའ་ནམ་མཁའ་ལ་ཁྱེར་བ་དང༌། རེས་འགའ་རྒྱ་མཚོའི་གཏིང་དུ་རྡེབས་པ་དང༌། ཕྱོགས་ཀྱི་བ་དན་ཆེན་པོ་བཞི་བསྙལ། ཁྲོ་ཆུའི་ཕ་བོང་བཞི་རྒྱ་མཚོའི་གཏིང་དུ་བསྐྱུར་ཀྱང༌། ཕྱོགས་བཞི་ནས་རྔ་ཆེན་པོ་བཞི་བརྡུངས་པ་ལྟར་འུར་སྒྲ་དང༌། ཆོམ་སྒྲ་དང༌། འོད་དང༌། སྐམ་གློག་ཆེན་པོ་བྱུང་བ་ལ་བརྟེན་ཏེ། འཁོར་ཐམས་ཅད་ཀྱང་ཤིན་ཏུ་སྐྲག་སྟེ། རབ་ཏུ་འདར་ཞིང་ཡོད་པ་ལ། ཡང་
བྱམས་པ་དང་སྙིང་རྗེའི་ཏིང་ངེ་འཛིན་ལ་མཉམ་པར་བཞག་པ་དང༌། པཎྜི་ཏ་སའི་སྙིང་པོས་བླ་མ་ལ་གསོལ་བ་འདི་བཏབ་བོ། །བཞེངས་ཤིག་བཞེངས་ཤིག་བླ་མ་ཐུགས་རྗེ་ཅན། །ཁྱེད་ལ་ས་སྟེང་འདི་ན་འགྲན་ཟླ་མ་མཆིས་ན། །དིང་སང་ནག་པོའི་ཕྱོགས་ཀྱིས་འཇིགས་ཤིང་གཙེ་བ་འདི། །ཁྱེད་ཀྱི་ཐུགས་རྗེ་ཆེན་པོས་ཞི་བར་མཛད་དུ་གསོལ། །འགྲོ་བ་ཐམས་ཅད་སྲིད་པའི་མཚོ་ལས་སྒྲོལ་བྱེད་ན། །དིང་སང་ནག་པོའི་ཕྱོགས་ཀྱིས་འདིར་ནི་མཐོ་མཚམས་སོ། །ཨེ་མ་རླུང་དམར་གཡོས་ཤིང་གནམ་ལྕགས་རབ་ཏུ་ཕབ། །ཉ་མིད་ཆེན་པོས་མདུན་དུ་འཇིགས་པ་བྱས། །རྗེ་བཙུན་འཇིགས་པ་འདི་ལས་བསྐྱབ་ཏུ་གསོལ། །རྒྱ་མཚོ་རླུང་གིས་བསྐྱོད་ཅིང་རྦ་རླབས་མཁའ་ལ་འཕྱོ། །མི་སྙན་ཤུགས་སྒྲ་འདོན་ཅིང་གློག་དམར་འོད་དུ་གཡོས། །གཟིངས་ཀྱང་འདར་འདར་ཤིག་ཤིག་རབ་ཏུ་གཡོས། །མཁའ་ལ་ལིང་ལིང་འཕྱར་ཞིང་གཏིང་དུ་རྡེབ། །རྗེ་བཙུན་ད་ནི་འཇིགས་པ་འདི་ལས་བསྐྱབ་ཏུ་གསོལ། །ཁྱོད་ཀྱི་ཡོན་ཏན་ནམ་མཁའ་ལྟ་བུ་ལ། །བཀའ་སྡོད་ཆོས་སྲུང་ཚོགས་རྣམས་མཁའ་ལྡིང་ལྟར། །ལིང་ལིང་བསྐོར་ཞིང་བར་ཆད་སེལ་བྱེད་ན། །དེང་སང་འདི་ལྟར་བར་ཆད་ལྷགས་ཀྱང་མི་སྐྱོབ་པར། །དབེན་པའི་དབྱིངས་ན་བཞུགས་པ་ཐུགས་རྗེ་ཅི་ལྟར་ཆུང༌། །དེ་ནི་གསང་སྔགས་ཕྱི་ནང་མཁའ་འགྲོ་ཆོས་སྐྱོང་དང༌། །དགྲ་
བཅོམ་དཔའ་བོ་དཔའ་མོ་ཡེ་ཤེས་ལྷ་ཚོགས་རྣམས། །དཀར་པོའི་ཕྱོགས་ལ་དགའ་བའི་ལྷ་ཚོགས་ཐམས་ཅད་ཀྱིས། །ཀུན་ནས་བསྐོར་ཞིང་དེང་སང་རྒྱ་མཚོ་ཆེན་པོ་འདིར། །བླ་མ་ཁྱེད་ཀྱིས་ཐུགས་རྗེའི་དཔུང་གིས་བཟློག་ཏུ་གསོལ། །གཞན་གྱིས་མི་ཐུབ་བཅོམ་ལྡན་གཤིན་རྗེ་གཤེད་དམར་ལ། །གཤིན་རྗེ་འཇིགས་པར་བྱེད་པའི་འཁོར་གྱིས་ཡོངས་སུ་བསྐོར། །མི་གཡོ་མགོན་པོ་ཁྲོ་བོ་བཅུ་ཡི་ཚོགས་དང་བཅས། །འཇིགས་པ་བརྒྱད་སྐྱོབ་ལྷ་མོ་བཀྲ་ཤིས་དཔལ་འབར་མ། །ཆོས་རྒྱལ་བླ་མ་ཁྱེད་ཀྱིས་དཔུང་གིས་བཟློག་ཏུ་གསོལ། །བསྟན་པའི་བདག་པོ་རྗེ་བཙུན་སངས་རྒྱས་བཅོམ་ལྡན་འདས། །རྗེ་བཙུན་སྤྱན་རས་གཟིགས་དབང་དྲི་མེད་དཀྱིལ་འཁོར་ཅན། །འགྲོ་བའི་སྡུག་བསྔལ་སེལ་བའི་ཆོས་རྒྱལ་ཡབ་སྲས་གཉིས། །དུས་ལ་བབས་སོ་ཐུགས་རྗེའི་ཕ་ཚན་དཔུང་དུ་སྐྱེད། །ཟག་མེད་བྱིན་རླབས་ཆུ་རྒྱུན་ཡུན་དུ་བསྲིང་དུ་གསོལ། །ཞེས་གསོལ་བ་ཁྱད་པར་ཅན་ལྷང་ལྷང་འདེབས་པ་ཁོ་བོས་ལེགས་པར་ཐོས་པ་དང༌། ཁོ་བོ་ཡང་བཅོམ་ལྡན་འདས་གཤིན་རྗེའི་གཤེད་སྐུ་མདོག་དམར་ནག་གསུས་ཁྱིམ་ཆེ་བ། །རལ་པ་ཁམ་ནག་གྱེན་དུ་བརྫེས་པ་མིག་དམར་ལ་སྡང་མིག་ཕྱོགས་བཅུར་བསྒྲད་པ། དེ་མཐོང་ཙ་ན་ཁྲོ་བོ་གཞན་གྱི་ལག་ཆ་བྲུལ་བ་གཅིག་ཏུ་མཛད་དེ། རྡོ་རྗེ་བེ་ཅོན་ནམ་མཁའ་ལ་འཕྱར་ཞིང༌། གཡོན་སྡིགས་མཛུབ་དང་ཞགས་པ་ཀླད་ལ་བསྐོར་ནས་རྡོ་རྗེ་བེ་ཅོན་གྱིས་བརྒྱབ་པས། རི་རབ་ལ་ཕོག་ནས་རི་རབ་ཚལ་པར་གཤག་ནས་རི་རབ་ཀྱི་འོག་གསེར་གྱི་ས་གཞིའི་གཏིང་ལ་ཐུག་པར་མཚམས་ཕྱེ་སྟེ། །ཡར་ལོག་རྒྱ་མཚོ་ཆེན་པོ་དཀྲུགས་པས་ཁྲག་ཏུ་ཁོལ་ནས་ཆུ་སྲིན་ཉ་མིད་དེ་རུས་པ་དཀར་སངས་ཀྱིས་སོང་བའི་མོད་ལས། བྱིས་པ་གཞོན་ནུ་ཤ་མེད་པ་གཅིག་ཏུ་བྱས་ཏེ་གཟིངས་ཀྱི་ནང་དུ་བྱུང་ཕྱག་འཚལ་ཞིང་ཐལ་མོ་སྦྱར་ཏེ། །ཁྲོ་བོའི་རྒྱལ་པོ་ཤིན་ཏུ་མཐུ་སྟོབས་ཅན། །ཐུགས་རྗེ་ཆེན་པོ་འགྲོ་བའི་སྐྱབས་
གཅིག་པོ། །བདག་ནི་འཇིགས་པས་ཤིན་ཏུ་ནོངས་མོད་ཀྱི། །ད་ནི་ཁྱེད་ཀྱི་ཐུགས་རྗེས་བསྐྱབ་ཏུ་གསོལ། །ཞེས་ཟེར་བ་དང༌། བདག་གིས་ཀྱང་བེ་ཅོན་ལག་ཏུ་བླངས་ནས། ཧཱུྃ། །ང་ནི་སྐྱེ་འགྲོའི་སྲོག་བདག་ཆེན་པོ་ཡིན། །ཐུགས་རྗེ་ཆེན་པོའི་དབང་གིས་ནི། །སྙིང་རྗེས་ཁྱོད་ནི་མ་བསྒྲལ་ལོ། །ད་ནི་བདག་གིས་གདུལ་བྱ་ལ། །མུ་སྟེགས་ཆོས་ལོག་མ་བསྟན་ཅིག །མོ་བོན་རྫུན་ཆོས་མ་བཤད་ཅིག །ཁྱོད་ཀྱི་ཚེ་སྲོག་ང་དབང་ངོ༌། །ཞེས་སྨྲས་པ་དང༌། །ཁོས་སྙན་པའི་ཚིག་ཕུལ་བ། །ཐུགས་རྗེ་ཆེན་པོ་དགོངས་སུ་གསོལ། །ཁྱོད་ཀྱི་གདུལ་བྱ་རྗེས་འབྲང་ལ། །ལོག་ཆོས་གང་ཡང་མི་བསྟན་གྱི། །ཁྱོད་ཀྱིས་བདག་ལ་བརྩེ་བར་དགོངས། །ཁྱེད་ནི་བདག་གི་སྲོག་བདག་ལགས། །ཞེས་སྐད་དོ། །དེ་ནས་མེ་ཐབ་ཀྱི་རྩ་ནས་མི་དཀར་པོ་གཅིག་ལངས་བྱུང་ནས། །ཁ་བ་ཅན་དུ་ཁྱོད་མ་འགྲེམ། །བལ་པོའི་གཟིངས་ལ་ས་བཅད་གྱིས། །ཟངས་གླིང་ལ་སོགས་གླིང་ཕྲན་དུ། །མ་འགྲིམ་ཆུ་ཡིས་བར་མཚམས་ཕྱེ། བྷཱུཾ་ཧྲཱིཿརཀྴ་ཞེས་པ་ཐོས། དེ་ནས་རླུང་དམར་ཐམས་ཅད་ཞི། མཚོ་རླབས་དང་སྒྲ་འོད་རྣམས་ཞི། གཟིངས་ཆེན་པོ་ཡང་རྣལ་དུ་ཕེབས་ནས། དེ་ནས་ཐམས་ཅད་དབུགས་རང་སར་ཕྱིན་ནས། ཕན་ཚུན་དགའ་བའི་གླེང་སློང་ཁྲོལ་ལེ་བྱུང་བ་དང༌། ཡང་ཁྲོ་བོ་གཤིན་རྗེའི་གཤེད་ཀྱི་བསྐྱེད་རིམ་མ་བཤིག་པར། གཟིངས་ཀྱི་ཁ་ཁྱེར་ལ་ས་འཇའ་ཡི་བཞག་ནས། །རྡོ་རྗེ་བེ་ཅོན་མཁར་བར་བཙུག་ན་འདུག་པ་ལ། དེ་ནས་གཟིངས་ཆེན་པོ་ཕྲག་ཁྲིག་ཙམ་ཡང་མེད་པར་གནས་གཞི་ཆེན་པོ་བཞིན་དུ་འདུག་པ་ལ་ཅི་ཡིན་སྙམ་ནས་བལྟས་པ་དང༌། བུ་མོ་གཞོན་ནུ་མ་ཁ་ཅིག་བཞད་གང་ཟེར་བ་ཐོས་ནས། དེ་ལྟར་བལྟས་ཙ་ན་ཁྲོ་བོའི་རྒྱལ་པོ་མི་གཡོ་བ་འདི་པུས་མོ་མན་ཆད་རྒྱ་མཚོའི་གཏིང་བཟླས་པར་བྱས་ཏེ། སྐྱེས་པ་དར་མས་གཞོང་བཟུང་བ་
བཞིན་དུ་གཟིངས་ཀྱི་ཤར་ནུབ་གཉིས་ནས་བཅུས་ཏེ། དབུ་མའི་ཅོད་པན་སྤྲིན་གྱི་གསེབ་ནས་ལྷག་གེ་འདུག །གཟིངས་ཀྱི་ཁ་ཁྱེར་ནས་ཕར་ལ་བུ་མོ་ཉི་ཤུ་རྩ་གཅིག་ཁ་ཕྱིར་བསྟན་ནས། འོ་སྐོལ་མིང་སྲིད་རྣམས་མིན་ན་དེ་རིང་ཁ་རྗེ་ཆེ་ཨང་གསུང་གིན་འདུག །དེ་ནས་ཁོ་བོས། འཇིགས་པ་བརྒྱད་སྐྱོབ་མ་ལ་ཕྱག་འཚལ་ལོ། །བཀྲ་ཤིས་དཔལ་འབར་མ་ལ་ཕྱག་འཚལ་ལོ། །ངན་སོང་སྒོ་འགེགས་མ་ལ་ཕྱག་འཚལ་ལོ། །མཐོ་རིས་ལམ་འདྲེན་མ་ལ་ཕྱག་འཚལ་ལོ། །རྟག་ཏུ་ཁྱེད་ཀྱིས་སྟོང་གྲོགས་བྱས། །ད་དུང་ཐུགས་རྗེས་བསྐྱབ་ཏུ་གསོལ། །ཞེས་གསོལ་བ་བཏབ་པ་དང༌། །བུད་མེད་ཀུན་ན་རེ། །བུ་ས་ཡི་སྙིང་པོ་འདི་མིན་ན། མུ་སྟེགས་ཀྱི་གྲོང་ཁྱེར་སྭོ་བ་ན་ཐ་འདི་ཐལ་བར་རློག་ཅིག་སྙམ་ན་གསོལ་བ་འདེབས་པའི་སྒྲ་དེ་ཐོས་པ་དང༌། ཨ་པ་སེམས་ཅན་ཀུན་གྱི་མཆོག་ཀྱང་སེམས་དཔའ་ཆེན་པོ་འདི་ཡིན། ངེད་རྣམས་ཀྱིས་ཀྱང་འདི་དྲང་བའི་ཕྱིར་འདིར་འོང༌། །ལར་བྱིས་པ་ཁ་སྔོན་པོ་འདི་བྲག་ན་གཞུ་འཚག་ཟེར་ཞིང་བྱིས་པ་ཁོ་དེ་ཉི་མ་དེ་རིང་ཕན་ཆད་ནས་བལ་པོའི་གཟིངས་ཕར་བསྒྲོལ་ཅིག །ས་ཡི་སྙིང་པོ་ལ་བོས་ནས་ཚེ་དང་ལྡན་པ་ཁྱོད་རང་ནམ་མཁའི་མེ་ཏོག་འདི་སྭོ་བ་ན་ཐར་རྒྱོབ་ལ་ཐོང་སྐྱབས་འགྲོ་སེམས་བསྐྱེད་ཀྱི་ཁབ་ཁོ་བོ་ཅག་རྣམས་ཀྱིས་ལེན་གསུངས་པ། པཎྜི་ཏ་སའི་སྙིང་པོས་ཀྱང༌། ཐོག་གཅིག་སྡིགས་མཛུབ་ལ་བླངས་ཏེ་བསྐོར་ནས་མུ་སྟེགས་ཀྱི་གྲོང་ཁྱེར་སྭོ་བ་ན་ཐའི་བྱང་ཕྱོགས་ན་ལྷ་མོ་ཙ་རྩི་ཀ་ཡོད་པའི་སྟེང་དུ་རྒྱབ་པས། མུ་སྟེགས་ཀྱི་ལྷ་ཁང་ལྷ་མོ་དང་བཅས་པ་བརླག་པར་བྱེད། །ཡང་གཅིག་འཕངས་པས་དབང་ཕྱུག་ཆེན་པོ་ཉིད་ཀྱི་རྟེན་ལ་རྒྱབ་སྟེ་ཚལ་པར་གས་ནས། དེའི་ཟེར་གཅིག་མུ་སྟེགས་ཀྱི་རྒྱལ་པོ་ལ་ཕོག་སྟེ་གཞོག་གཡས་པ་ཆག་ཟེར། གཅིག་མཐའ་དུ་རུ་ཀའི་ཕོ་བྲང་ལ་བརྒྱབ་པས་ལོ་བཅུ་གསུམ་དུ་སོག་པོའི་
འགྲིམ་འགྲུལ་ཆད་ཟེར། །གཅིག་ཞང་ཞུང་རྒྱལ་པོ་གུར་ནག་གི་ཕོ་བྲང་ལ་རྒྱབ་ནས། བོན་གྱི་བསྟན་པ་བསྣུབས། རེ་རེ་གཉིས་གཉིས་ཡོད་པ་བྲེད་ནས་རི་བོ་གངས་ཅན་གྱི་རྒྱུད་དུ་བྲོས་ཟེར། །གཅིག་ལྷོ་ཕྱོགས་ཀྱི་དུག་མཚོ་ནག་པོ་ལ་བརྒྱབ་པས། །ཀླུ་བདུད་ནག་པོའི་ཕོ་བྲང་བཤིག །མཛེ་ལ་སོགས་པའི་ནད་རྒྱུན་ཆད་ཟེར། །གཅིག་ཡུལ་ལངྐར་བརྒྱབ་པས་སིན་པོའི་རྒྱལ་པོ་ལངྐ་པུ་རིའི་ཕོ་བྲང་ཐལ་བར་བརླག་སྟེ། སྲིན་པོ་མི་ཟན་གྱི་རབས་ཆད། དེ་ནས་ང་རྒྱལ་གྱི་ཚིག་སྨྲས་པ། ས་ཡི་དཀྱིལ་འཁོར་འདི་ཡི་བདག་པོ་ང་ཡིན་གྱིས། །ནག་པོའི་ཕྱོགས་རྣམས་བྱེར་ཅིག་བྱེར་ཅིག་ཐལ་བར་རློག །དཔའ་བོ་ཆེན་པོ་ང་ནི་ས་ཡི་སྙིང་པོ་ཡིན། །ཨུ་རྒྱན་ཡུལ་ན་རྟ་མགྲིན་རྒྱལ་པོ་རྟ་སྐད་འཚེར། །རློག་ཅིག་རློག་ཅིག་དབང་ཕྱུག་ཆེན་པོ་རྡུལ་དུ་རློག །བོན་པོའི་ལྷ་རྣམས་ངོ་བོའི་ནུས་པ་བརླག་པར་གྱིས། ཨོཾ་པདྨནྟ་ཀྲྀ་ཏ་ཤྭ་ཏ་ཧ་ཡ་གྷྲྀ་ཝ་ཧུ་ལུ་ཧུ་ལུ་ཧཱུྃ་ཕཊ་ཅེས་ཟེར་བ་ཐོས་སོ། །དེ་ནས་ཁྲོ་བོའི་རྒྱལ་པོ་མི་གཡོ་བ་དང༌། བཅོམ་ལྡན་འདས་ཉིད་ཀྱང་ཡུད་ཙམ་ལས་མི་སྣང་ངོ༌། །ཁོ་བོ་ཡང་རང་ཉིད་དགེ་སློང་གི་རྣམ་པར་སྟན་ལ་འདུག་སྟེ་གདའ་འོ། །རང་གི་རྗེས་སུ་འབྲང་བའི་འཁོར་ཐམས་ཅད་ཀྱང་ཡི་རངས་ཏེ། ལྷུན་གྱིས་གྲུབ་ཅིང་མ་བཅོས་པའི། །ཆོས་རྒྱལ་རིན་ཆེན་ལྷུན་པོ་འདྲ། །མཚན་རབ་ཡེ་ཤེས་མངའ་བ་དེས། །བདག་ཅག་ཐམས་ཅད་ཚིམ་པར་བྱས། །ཨེ་མ་ཧོ་མགོན་པོ་མཐུ་དཔལ་ཅན། །དེ་བཞིན་སྲིད་པའི་རྒྱ་མཚོ་ལས། །བདག་ཅག་འཇིགས་པས་ཉེན་པ་ན། །ཁྱོད་ཀྱི་ཐུགས་རྗེའི་སྐྱབས་འོག་ནས། །འཆུགས་པ་མེད་པར་བསྐྱབ་ཏུ་གསོལ། །ཞེས་ཟེར་ཏེ། ཞག་ཉི་ཤུ་རྩ་གཅིག་བར་དུ་གར་ཡང་ཕྱིན་པར་མ་ནུས་ནས་འཇིགས་པ་ལས་སྒྲོལ་མ་ཐག་ཏུ་ཕྱོགས་བཞིར་རླུང་གི་བ་དན་བཞི་ཕྱར་ཁྲོ་ཆུའི་ཕ་བོང་བཞི་སྟེང་དུ་དྲངས། མཐུན་པའི་རླུང་དང་སྦྱར་ཏེ་ཟླ་བ་ཕྱེད་དང་
གཉིས་ཀྱི་བར་དུ་ཉིན་མཚན་མེད་པར་རྒྱ་མཚོ་ཆེན་པོ་ལ་ཞུགས་ཏེ་ཕྱིན་པས་ཟླ་བ་བདུན་ལྷག་ཙམ་ན་ཡང་མདུན་དུ་རླུང་དམར་ལངས་ཏེ་སྔར་བཏང་བའི་ཉིན་ལམ་ཙམ་རླུང་གིས་ཁྱེར་ཡང༌། །བླ་མ་དཀོན་མཆོག་དང་མཁའ་འགྲོ་ཆོས་སྐྱོང་ལ་གསོལ་བ་བཏབ་པས་རླུང་དམར་རང་ཞི་ཡང༌། མཐུན་པའི་རླུང་ཆེན་པོ་ཙམ་ཡང་མ་བྱུང་པས་སེམས་ཅན་གྱི་བསོད་ནམས་ལ་བརྟེན་ནས་ཟླ་བ་ཕྱེད་ཀྱི་བར་ལུས། །དེ་བཞིན་དུ་བྱམས་པ་དང་སྙིང་རྗེ་བྱང་ཆུབ་ཀྱི་སེམས་བསྒོམ་ཞིང་མཐུན་པའི་རླུང་དང་སྦྱར་ནས་ཕྱིན་པས་ཟླ་བ་གཉིས་དང་ཞག་ཉི་ཤུ་རྩ་དྲུག་ནས་རྒྱ་མཚོའི་ཕ་རོལ་དུ་ཕྱིན་པར་གྱུར་ཏེ། བླ་མ་བཙལ་བའི་ཕྱིར་དཀའ་བ་ཇི་ལྟར་སྤྱད་པའི་རྣམ་པར་བཞག་པ་ལས་རྒྱ་མཚོར་ལྷ་དབང་ཕྱུག་ཆེན་པོ་ཕམ་པར་བྱས་པའི་ལོ་རྒྱུས་ཀྱི་རྣམ་པར་བཞག་པ་རྫོགས་སོ། །ངོ་མཚར་བ་ལགས་སོ། ༈ །རྗེ་བཙུན་བྱམས་པ་དང་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། །དེ་ནས་རྒྱ་མཚོ་ཆེན་པོ་བསྒྲལ་མ་ཐག་ཏུ། །གསེར་གླིང་གི་ལྗོན་ཤིང་གི་ནུབ་ཕྱོགས། བདེ་ལྡན་པདྨའི་ལྷོ་ཕྱོགས་དམ་ཤིང་འདམ་བུའི་ཚལ་གྱི་བྱང་ཕྱོགས། ཆུ་སྲིན་ཀེ་ཀེ་རུའི་ཤར་ཕྱོགས། བོད་ཀྱི་རྒྱལ་པོས་བཞེངས་པའི་བདེ་གཤེགས་གསེར་གྱི་མཆོད་རྟེན་གྱི་དྲུང་དུ། བླ་མ་གསེར་གླིང་པའི་སློབ་མ་དགེ་བཤེས་བསམ་གཏན་པ་དྲུག་ཡོད་པའི་སར། བླ་མ་གསེར་གླིང་པའི་རྣམ་པར་ཐར་པ་རྣམས་རྩད་གཅོད་པ་ལ་ཞག་བཅུ་བཞིའི་བར་བསྡད་པས། །དེ་ལ་བླ་མའི་ཐུགས་དམ་གྱི་རིམ་པ་གང་ལ་མཛད་པ་དང༌། བརྒྱུད་པ་ཁུང་བཙུན་པ་གང་ནས་འདེད་པ་དང༌། གཞུང་ལུགས་ཇི་ཙམ་གཅིག་ཐུགས་ལ་མངའ་བ། ལུང་དང་རིག་པ་མན་ངག་དུ་ཙམ་གྱི་བདག་པོ་ཡིན་པ། ཐུགས་རྒྱུད་འབྱོངས་པ། རྟོགས་པའི་ཚད་དང་ཡོན་ཏན་ཅི་ཙམ་མངའ་བ་ཐམས་ཅད་བསམ་གཏན་པ་ཀུན་ལ་ཞུས་ཤིང་བསམ་གཏན་པ་ཀུན་གྱིས་ཀྱང་བླ་མའི་རྣམ་པར་ཐར་པ་བསྣོན་འཕྲི་མེད་པར་
བཤད་པ་ལ་བརྟེན་ནས་ས་ཐོབ་པ་ཙམ་གྱི་དགའ་བ་སྐྱེས། བསམ་གཏན་པ་དག་གིས་ཀྱང༌། པཎྜི་ཏ་ས་ཡི་སྙིང་པོ་ལ་སོགས་པ་རྣམས་ལ་རྣམ་པར་ཐར་པ་དྲིས་པས་དེ་རྣམས་ཀྱིས་ཀྱང་རྒྱལ་སྲིད་སྤངས་ནས་ཐར་པ་སྒྲུབ་ལུགས། བླ་མ་དཔག་ཏུ་མེད་པ་བརྟེན་ལུགས། གཙུག་ལག་ཁང་དཔག་ཏུ་མེད་པའི་བདག་པོ་བྱས་ལུགས། ཡོན་ཏན་རྒྱ་ཆེན་པོ་མངའ་ལུགས་བཤད་པ་ལ་བསྟེན་ནས་བསམ་གཏན་པ་ཀུན་ན་རེ། འོ་ན་པཎྜི་ཏ་ཆེན་པོ་འདི་རྒྱ་གར་གྱི་མཁན་པོ་དཱི་པཾ་ཀ་ར་ཤྲཱི་ཛྙཱ་ན་བྱ་བ་ཡོད་ཟེར་བ་དེ་ཅང་མིན་ནམ་ཟེར། སའི་སྙིང་པོས་སྨྲས་པ། །རྒྱལ་བ་གཉིས་པར་འཇིག་རྟེན་ཡོངས་ན་གྲགས། །ལྔ་བཅུ་རྩ་གཉིས་པཎ་ཆེན་ཡོངས་ཀྱིས་བསྐོར། །ཐེག་པ་ཆེ་ཆུང་ཡོངས་ཀྱིས་བསྔགས་པ་དེ། །རྒྱ་གར་མཁས་པ་ཆེན་པོར་ཡོངས་སུ་གྲགས། །བསམ་གཏན་པ་ཀུན་གྱིས་སྨྲས་པ། ས་ཡི་བདག་པོ་གནས་འདིར་ལྷགས་པ་ལེགས། །ཐོས་པས་སྙན་པ་རྒྱང་ནས་སྐྱེ་ན་ཡང༌། །དེ་རིང་བདག་ཅག་བསོད་ནམས་སྐལ་པར་ལྡན། །མཁས་པ་ཆེན་པོ་གཟིངས་ལ་བྱོན་པ་ལེགས། །བར་དུ་བདུད་ཀྱིས་བགག་པར་མ་གྱུར་ཏམ། །ཉ་མིད་རླུང་གི་བར་ཆད་མ་མཆིས་སམ། །ཡུན་རིང་འཚེ་བས་ཉེན་པར་མ་གྱུར་ཏམ། །ས་ཡི་སྙིང་པོས་ལན་སྨྲས་པ། །ཟླ་བ་བཅུ་གཉིས་གཟིངས་སུ་ཞུགས་ནས་འོང༌། །དབང་ཕྱུག་ཆེན་པོས་ཉ་མིད་རླུང་དམར་གཡོས། །དེ་ནས་གཟིངས་ལ་སླར་ཡང་འོང་པ་ན། །རྗེ་བཙུན་ནམ་མཁའ་མཛོད་ལ་མངའ་བརྙེས་པས། །བརྒྱ་དང་ཉེར་ལྔ་འཕོངས་ཤིང་དུབ་པར་གྱུར། །མི་མཐུན་ཕྱོགས་རྣམས་བདེན་པའི་ཚིག་གིས་ཞི། །ས་ཡི་སྙིང་པོས་ཚིག་དེ་སྨྲས་པ་དང༌། །བསམ་གཏན་པ་རྣམས་དགའ་ཞིང་རབ་ཏུ་དགྱེས་ཏེ་ཁོ་བོས་ཕྱོགས་གཅིག་ཏུ་འདུག་པའི་དྲུང་དུ་འོང་སྟེ་གུས་པས་འདི་སྐད་དོ། །ཁྱོད་ཀྱི་སྙན་པ་རྒྱང་ནས་ཐོས་པ་ན། །དགའ་བའི་སེམས་ཀྱིས་
མཐོང་ན་ཡིད་སྨོན་ཤོར། །ད་འདིར་མཁས་པ་ཆེན་པོ་ལྷག་པ་ན། །མི་ཤེས་མུན་པའི་སྒྲིབ་པས་ནོན་པར་གྱུར། །ད་ནི་ལུས་དང་ངག་དང་ཡིད་དག་གིས། །རབ་ཏུ་གུས་པས་ཁྱེད་ལ་ཕྱག་འཚལ་ལོ། །ཁོ་བོའི་དྲུང་དུ་ཕྱག་འཚལ་བ་དང༌། །ཁོ་བོ་སླར་ཁེངས་པ་སྤངས་ཏེ་གུས་པས་ཕྱག་བགྱིས་སོ། །ཡིད་བསམ་གཏན་པ་ཀུན་གྱིས་སྨྲས་པ། སྐྱེས་བུ་དམ་པ་གླིང་འདིར་ལྷག་པ་ཡི། །ཆེད་དུ་བྱ་བ་གང་ལགས་བཤད་དུ་གསོལ། །གུས་པར་ཁྱེད་ཀྱི་བྱ་བ་བདག་གིས་བྱ། །ཅི་འཚལ་བདག་ལ་ལེགས་པར་བཀའ་སྩོལ་ཞིག །ཁོ་བོས་ལན་སྨྲས་པ། །བདག་ནི་གསེར་གླིང་བླ་མའི་དྲུང་དུ་འོང༌། །དལ་འབྱོར་ལུས་ལ་སྙིང་པོ་ལེན་དུ་འོང༌། །ཁྱེད་ཅག་མྱུར་དུ་བླ་མའི་དྲུང་དུ་སོང༌། །ཞུས་ལ་བདག་གི་འདོད་པའི་སྐབས་དབྱེ་ཞིག །དེ་ནས་བསམ་གཏན་པ་དག་གིས་བླ་མ་གསེར་གླིང་པའི་དྲུང་དུ་ཕྱིན་ནས། །ཀྱེ་མ་དམ་པ་གསན་དུ་གསོལ། དེང་སང་གླིང་འདིར་རྒྱ་གར་གྱི་མཁན་པ་དཱི་པཾ་ཀ་ར་ཤྲཱི་ཛྙཱ་ན་བྱ་བ་དེ་སློབ་མ་བརྒྱ་དང་ཉེར་ལྔའི་ཚོགས་དང་བཅས་ཏེ་ལྷན་ཅིག་ཏུ་རྒྱ་མཚོ་ཆེན་པོ་ལ་ཟླ་བ་བཅུ་གཉིས་ཀྱི་བར་དུ་བདུད་དང་མུ་སྟེགས་ཀྱི་ལྷ་དབང་ཕྱུག་ཆེན་པོ་བྱམས་པ་དང་སྙིང་རྗེས་བཅིངས་ཤིང་སྐུ་གསུང་ཐུགས་མདངས་མ་ཤོར་བར་བདག་ཕྱོགས་གང་ན་བདེར་ལྷགས་སོ། །དེ་ལ་ཞག་བཅུ་བཞིའི་བར་དུ་ཆོས་ཀྱི་གཏམ་སྦྲེལ་པོར་མཛད་པས་བདག་ཅག་སེམས་རངས་ཤིང་ཚིམས་པར་གྱུར་ཏོ། །ད་ནི་སྐབས་ཀྱི་དོན་ལ་མཁས་པ་ཆེན་པོ་དེ་ཁྱེད་ཀྱི་དྲུང་དུ་འོང་སྟེ། དུས་གསུམ་གྱི་རྒྱལ་བ་ཐམས་ཅད་སྐྱེད་པར་བྱེད་པའི་ཡུམ་གཙོ་བོར་ཉན་པ་དང༌། སྨོན་འཇུག་བྱང་ཆུབ་ཀྱི་མཆོག་ཏུ་སེམས་བསྐྱེད་དེ། ཐེག་པ་ཆེན་པོའི་བློ་སྦྱོངས་བར་བགྱི། གཞན་ཡང་བླ་མའི་གཞུང་ལུགས་རྒྱ་མཚོ་ལྟ་བུ་ཉིན་མཚན་དུ་སྤྱོད་པར་འདོད་པ་གདའ་བས་ཐུགས་རྗེ་ཆེན་པོས་སྐབས་དབྱེ་ཞིག་ཅེས་ཞུས་པ་དང༌། །ཚིག་དེ་གསན་མ་ཐག་
ཏུ་བླ་མའི་ཞལ་ནས། །ས་ཡི་བདག་པོ་བྱོན་པ་ལེགས། །དཔའ་བོ་ཆེན་པོ་བྱོན་པ་ལེགས། །འཁོར་དང་བཅས་ཏེ་བྱོན་པ་ལེགས། །དགའ་བ་ཆེན་པོ་སྤྱད་པ་ལེགས། །དབང་ཕྱུག་ནག་པོ་བཏུལ་བ་ལེགས། །མི་མཐུན་ཕྱོགས་ལས་རྒྱལ་བ་ལེགས། །སྙན་པའི་བ་དན་སྒྲོགས་པ་ལེགས། །ཉེས་སྐྱོན་མེད་པར་སླེབས་པ་ལེགས། །དགེ་སློང་ཐམས་ཅད་ཆོས་གོས་གསོལ། །དམ་པ་དེ་ལ་བསུ་བ་གྱིས། །དགེ་སློང་ཆོས་གོས་གསུམ་ཁ་དོག་མཐུན་པར་གསོལ་བ། ཐམས་ཅད་མཐུན་པར་རིལ་བ་སྤྱི་བླུགས་འཛིན་པ། ཐམས་ཅད་ཀྱང་འཁར་བསིལ་མཛེས་པར་བསྣམས་པ། ཤིན་ཏུ་དང་བ་འདྲེན་པའི་དགྲ་བཅོམ་པ་ལྟ་བུ་ལྔ་བརྒྱ་དང་སུམ་ཅུ་རྩ་ལྔའི་སྣ་བླ་མ་གསེར་གླིང་པས་དྲངས་ནས། །དགེ་ཚུལ་དྲུག་ཅུ་རྩ་གཉིས་ཀྱིས་བརྟེན་ཏེ། མདོར་ན་རབ་ཏུ་བྱུང་བ་ལྔ་བརྒྱ་དང་བདུན་ཅུ་རྩ་གཉིས་ཀྱིས་རྒྱང་རིང་པོ་ནས་བསུ་བའི་ཕྱིར་ནར་གྱིས་བྱུང་བ་མཐོང་ངོ༌། །དེ་མ་ཐག་ཏུ་བཅོམ་ལྡན་འདས་ཞལ་བཞུགས་པའི་དུས་ན་དགྲ་བཅོམ་པ་རྣམས་ཀྱིས་བསྐོར་བ་ལྟར་ཤིན་ཏུ་དང་བ་འདྲེན་ཅིང་ཤེས་པ་ཉམས་དགའ་བའི་མཐར་ཐུག་པར་གྱུར་ཏེ། དེའི་ཚེ་ཁོ་བོས་ཀྱང་གླང་པོ་ཆེ་གཉིས་ལ་མཐུན་པའི་རྐྱེན་རྣམ་ལ་བཀལ་ཏེ་དགེ་བསྙེན་བཞིས་ཡོ་བྱད་མགོ་འདོན་དུ་བཅུག་གོ །བླ་མ་ལ་ངོམས་པར་བྱ་བའི་ཕྱིར་རིག་པའི་གནས་ལྔ་ལ་མཁས་པའི་པཎྜི་ཏ་དང༌། སྡེ་སྣོད་གསུམ་ལ་མཁས་པའི་དགེ་སློང་གཅིག་ཡན་ཆད་ཆག་ལྷྭམ་འབྲེང་མིག་མ་གསོལ་བ། ཁ་ཆེ་གུར་གུམ་གྱིས་ལེགས་པར་ཁ་བསྒྱུར་བའི་གོས་རྣམ་གསུམ་ཐོག་མ་བབས་པ་ཕལ་ཆེན་སྡེ་པས་ལེགས་པར་བསྔགས་པ་མཛེས་པར་གསོལ་བ། དེ་ཐམས་ཅད་རྟེན་འབྲེལ་གྱི་ཆེ་བས་ལྕགས་ཀྱི་ལྷུང་བཟེད་རབ་ཚད་རྡོལ་བུག་མེད་པ་བསྣམས་པ། ཟངས་ཀྱི་རིལ་བ་སྤྱི་བླུགས་མ་ག་དྷའི་བྲེ་གང་ཤོང་བ། བསྟན་པའི་བདག་པོས་
རབ་ཏུ་བསྔགས་པ་འཁར་གསིལ་ལ་སོགས་པ་སྡེ་ཚན་ཐམས་ཅད་ལེགས་པར་ཚང་བར་ཡོད་པ། ཐམས་ཅད་ཀྱང་པཎྜི་ཏའི་ཞྭ་ང་རྒྱལ་མེད་པར་གསོལ་བ། རྔ་ཡབ་དཀར་པོ་རེ་ཕྱག་ན་བསྣམས་པ། དེ་ཡང་པཎྜི་ཏ་ཆེན་པོ་འགྲོ་བ་བཟང་པོ། །ཆོས་ཀྱི་བཤེས་གཉེན། དགེ་བའི་འབྱུང་གནས། དཔའ་བོ་རྡོ་རྗེ། ལྷ་ཡི་བློ་གྲོས། ཉི་མ་སྦས་པ། ས་ཡི་སྙིང་པོ། ཡེ་ཤེས་སྙིང་པོ། ངག་གི་དབང་ཕྱུག །དྷ་ན་ཤྲཱི་མི་ཏྲ། ཤེས་རབ་བཟང་པོ། ཟླ་བ་བཟང་པོ། ཀུན་ཏུ་བཟང་པོ། གསང་བའི་སྙིང་པོ། བློ་གྲོས་མཐའ་ཡས། རྒྱ་མཚོ་རྦ་རླབས། རི་རབ་རྒྱལ་པོ། དཔའ་བོ་རོལ་པ་ལ་སོགས་པའི་པཎྜི་ཏ་ཆེན་པོ་རྣམས་དང༌། སྡེ་སྣོད་གསུམ་ལ་མཁས་པའི་དགེ་སློང་བརྒྱ་དང་བརྒྱད། དགེ་ཚུལ་བཅུ་གསུམ། དགེ་སློང་ཆེན་པོ་བཞི་སྟེ་བརྒྱ་དང་ཉི་ཤུ་རྩ་ལྔས་ཁྲོ་བོའི་རྗེས་སུ་ལམ་བར་དུ་མི་རེ་ཤོང་བ་ཙམ་དུ་མ་འབྱོར་བར་རྒྱང་ཆེས་མ་དྲག་པ། བར་མ་ཆད་པ་འཇའ་ཚོན་སྣ་ལྔའི་གུར་བཞིན་དུ་མགོན་པོ་གསེར་གླིང་པ་ག་ལ་དེར་བཞུགས་པ་དེར་ཕྱིན་པ་དང༌། ཐམས་ཅད་ཕུན་སུམ་ཚོགས་པ་ཤ་སྟག་ཏུ་གྱུར་པ་དང༌། ལྷ་རྣམས་ཀྱིས་མེ་ཏོག་གི་ཆར་ཕབས་སོ། །སྔར་འཁོར་བ་ཐོག་མ་མེད་པ་ནས་བླ་མ་དང་ཉེ་བར་འབྲེལ་ཡང༌། འདིར་སྔར་གདམས་པ་མ་ཐོབ་པ་དང༌། ཁོ་བོའི་རྗེས་སུ་པཎྜི་ཏ་ཆེ་ལ་མང་བ་དང༌། བདག་ཅག་གིས་ཕྱག་གི་མཆོད་པའི་རྗེས་སུ་བླ་མའི་སྐུ་འཁོར་དང་བཅས་པ་ཐམས་ཅད་ཀྱིས་ཀྱང་ཁོ་བོ་དང་ཁོ་བོའི་སློབ་མ་ཆེན་པོ་རྣམས་ཀྱི་གཟི་བརྗིད་མ་ཐུབ་པར། ཐམས་ཅད་ཀྱང་སོ་ཐར་སྡོམ་པ་ནས་ཡོན་ཏན་ཐམས་ཅད་ཁོ་བོས་ཚང་བར་བྱས་པས་སྙིང་གཅིག་ཏུ་ཡོད་པ་དང༌། ཐམས་ཅད་ཀྱང་ལྟ་སྤྱོད་མཐུན་པ་དང༌། ཐམས་ཅད་ཀྱང་ཁོ་བོའི་རྗེས་སུ་སློབ་པ་ཤ་སྟག་ཡོད་པས་ལན་དུ་ཕྱག་ལན་གྱང་འགྱེལ་བ་བཞིན་དུ་མཛད་དོ། །དེས་རབ་ཏུ་གནས་པ་མཛད་ནས་ཕྱིས་ཀྱང་ཁོ་བོ་རྒྱ་བོད་ཐམས་ཅད་ཀྱིས་བསྐུར་བར་
གྱུར་ཏོ། །དེའི་ཚེ་བདག་གིས་རིན་པོ་ཆེའི་བུམ་པ་ལྟོ་བ་ཆེ་ལ་ལྷུན་གྱིས་གྲུབ་པ། རྩ་བ་བརྟན་ལ་མགྲིན་པ་རིང་བ། ཁ་གཡེལ་བ་མཆུ་དྲང་བ་ནང་ན་དངོས་པོ་ཅི་ཡོད་ཕྱི་ན་གསལ་བ་གཅིག་རིན་པོ་ཆེ་དང༌། གསེར་དང༌། །དངུལ་དང༌། མུ་ཏིག་དང༌། བྱི་རུ་དང༌། བཻཌཱུརྻས་བཀང་སྟེ་བླ་མའི་ཕྱག་ཏུ་ཕུལ་ལོ། །གཞན་ཐམས་ཅད་ཀྱིས་ཀྱང་གསེར་གྱི་སྦྲམ་བུ་ཞོ་རེ་ཡོད་པ་རེ་ཕུལ་ལོ། །བླ་མ་དམ་པ་གསེར་གླིང་པས་ཚིགས་སུ་བཅད་པའི་སྒོ་ནས་ལམ་གྱི་བར་ཆད་དྲིས་པ་འདི་ལྟར་ཏེ། །འདུལ་བ་འཛིན་པ་བྱོན་པ་ལེགས། །ཚུལ་ཁྲིམས་གོས་ཅན་བྱོན་ལགས་སམ། །སྙིང་རྗེ་ཆེན་པོ་བྱོན་ལགས་སམ། །ཆོས་ཀྱི་རྒྱལ་པོ་འདིར་ལྷགས་སམ། །ཁྱོད་ཀྱི་སྙན་པ་རྒྱབ་ན་ཆེ། །མཐོང་བས་དགའ་ཁྱོད་བྱོན་ལགས་སམ། །རྒྱ་གར་ཆོས་ཀྱི་ཕོ་བྲང་དུ། །རྒྱ་ཆེན་སྤྱོད་པས་འགྲོ་བ་ལ། །ཕྱོགས་རིས་མེད་པའི་སྙིང་རྗེ་ཡིས། །མགོན་སྐྱབས་དཔུང་གཉེན་མཛད་ལགས་སམ། །མཁས་པ་ཁུངས་ནས་བཙུན་ལགས་སམ། །བླ་མ་མང་པོས་བསྐྱངས་ལགས་སམ། །མཁས་པ་མང་པོས་ཁུར་ལགས་སམ། །དེང་སོང་གནས་འདིར་བྱོན་པ་ལེགས། །སྐྱེ་རྒུའི་བདག་པོ་རྒྱ་མཚོ་ལས། །ཟླ་བ་བཅུ་གསུམ་བྱོན་ཞེས་ཐོས། །དཀའ་བ་སྤྱད་པ་ངོ་མཚར་ཆེ། །དབང་ཕྱུག་ནག་པོ་བཏུལ་ཞེས་ཐོས། །སྙན་པའི་གྲགས་པ་ངོ་མཚར་ཆེ། །མཁས་པ་ཤུལ་ཐག་རིང་པོ་ལ། །ལུས་སེམས་དུབ་པར་མ་གྱུར་ཏམ། །ནག་པོའི་ཕྱོགས་ཀྱི་ཕྲག་དོག་ལ། །སྙིང་རྗེས་སྐྱོ་བར་མ་གྱུར་ཏམ། །སྐྱེས་བུ་ཆེན་པོ་བྱོན་པ་ལེགས། །གནས་ན་ཁ་འཐོར་ཙམ་གཅིག་མཆིས། །དེ་དག་ཐོས་བསམ་ལས་ལ་ཞུགས། །གཞན་རྣམས་ཁྱེད་ཀྱི་མདུན་དུ་འོང༌། །ད་འདིར་མཇལ་བ་སྐལ་པ་ཟང༌། །ད་ནི་གཙུག་ལག་ཁང་དུ་གཤེགས། །འདུས་པའི་ཀུན་དགའ་ར་བར་གཤེགས། །ཕེབས་པའི་གསུང་གླེང་རིམ་གྱིས་བསྙད། །ཆོས་དང་
མཐུན་པར་འགྲོ་བར་བྱ། །ཞེས་པ་དང༌། བདག་གིས་འདི་སྐད་ཞུས་པ། འོངས་ལགས་རྒྱ་གར་དབུས་ནས་འོང༌། །བར་ཆད་ཆོས་དང་བྲལ་ཏེ་འོང༌། །དཀོན་མཆོག་ཐུགས་རྗེས་དཔལ་གྱིས་བལྟམས། །དབང་ཕྱུག་ནག་པོ་ལས་ཀྱིས་ཕམ། །སྒོ་གསུམ་ནག་པོའི་ཕྱོགས་ལས་རྒྱལ། །ཉམས་པར་མ་གྱུར་བདེ་བར་སླེབས། །སྐྱེ་དགུའི་དོན་ལས་མ་ཉམ་པར། །རྒྱལ་བ་ལྷམ་མེར་བཞུགས་ལགས་སམ། །གཞུང་ལུགས་རྒྱ་མཚོ་རབ་འབྱེད་ཅིང༌། །མདངས་དང་ལྡན་པ་བཞུགས་ལགས་སམ། །བདུད་སྡེ་ཐམས་ཅད་འཇོམས་མཛད་ཅིང༌། །ཤེས་རབ་རྒྱ་མཚོར་བཞུགས་ལགས་སམ། །གསེར་གླིང་འདི་ན་མཁས་པ་ཁྱེད། །འགྲོ་བའི་དོན་ལ་ཉིན་མཚན་དུ། །བྱམས་དང་སྙིང་རྗེས་རབ་གཟིགས་ཤིང༌། །བསྟན་པའི་བདག་པོར་བཞུགས་ཞེས་ཐོས། །དེ་ཕྱིར་ཐམས་ཅད་མཁྱེན་པ་ཁྱེད། །བདག་གི་བླ་མར་གསོལ་འདེབས་ཀྱིས། །ཤེས་བྱའི་དཀྱིལ་འཁོར་ཡངས་པ་ལ། །བདག་གི་ཤེས་རབ་སྤེལ་དུ་གསོལ། །ཞེས་ཞུས་པ་དང༌། དགེ་སློང་ཐམས་ཅད་ཀྱང་ངག་མཐུན་པར། །སྐྱེས་བུའི་དམ་པ་བྱོན་པ་ཤིན་ཏུ་ལེགས། །བདག་ཅག་རྣམས་དང་ཁྱེད་དང་ལྷན་ཅིག་ཏུ། །དམ་པའི་ཆོས་ཀྱི་བདེ་བས་ཚིམ་པར་བྱ། །ཞེས་གསུངས་ནས་གཞི་བྱེས་ལྷན་ཅིག་ཏུ་དགེ་འདུན་ཀུན་གྱི་ཀུན་དགའ་ར་བར་བྱོན་པ་དང༌། དེ་ན་གནས་བརྟན་ཡང་བསྒྲེས་པ་གཅིག་དགེ་འདུན་འགའ་ཞིག་ལ་ཆོས་གསུང་གིན་འདུག་པ་ལ་ཁོ་བོས་ཕྱག་བཙལ་ཏེ་གནས་བརྟན་དེས་དེའི་ལན་ཏུ་ཕྱག་ལན་མ་མཛད། དེ་ནས་བླ་མའི་གཟིམ་ཁང་ཕོ་བྲང་དངུལ་གདུགས་ཅན་གྱི་ནང་དུ་བྱོན་ཏེ་སྟན་ལ་འཁོད་པ་ན། །གནས་བརྟན་དེ་ཡང་ཆོས་ཐུན་བཏང་ནས་བྱུང་སྟེ་ཁོ་བོ་ལ་ཆོས་དང་མཐུན་པའི་ཕྱག་བྱས་ཤིང་བདག་ལ་འདི་སྐད་གསུངས། །སྐྱེས་བུ་དམ་པ་གནས་འདིར་བྱོན་པ་ལ་བསུ་བ་མ་བྱས། འོན་ཀྱང་ང་རྒྱལ་
མེད་གང་ཡང་སྐྱེས་བུ་དམ་པ་མཉེས་པ་ནི། ཆོས་ལ་བྱ་བ་བྱས་པ་ཡིན་བསམ་མོ། །གསུང་དེ་ཐོས་པ་དང་ཁོ་བོ་ཡང་ཡི་རངས་ཏེ་ཆོས་དང་གང་ཟག་ལ་ཆེ་བ་འདོན་པ་ངོ་མཚར་ཆེ་སྙམ་མོ། །དེ་ནས་གཞི་ལེགས་པར་ཕེབས་པ་དང༌། བླ་མས་རྟེན་ཅིར་འབྲེལ་བར་འབྱུང་བའི་ཆེ་བར་ཆོས་མངོན་པར་རྟོགས་པའི་རྒྱན་ཆོས་ཐུན་བཅོ་ལྔ་ཙམ་གྱིས་ལེགས་པར་བཀྲོལ་ནས་ཁོ་བོ་ལ་ལེགས་པར་གནང་ངོ༌། །དེ་ནས་ཕོ་བྲང་དངུལ་གདུགས་ཅན་བཟུང་སྟེ། ཐོས་བསམ་སྒོམ་གསུམ་གྱིས་དུས་འདའ་བར་བྱས་སོ། །དེ་ཐམས་ཅད་ཇོ་བོ་གསེར་གླིང་དུ་ཆགས་ཕེབས་ཤིང་འགྲོ་བའི་མགོན་པོ་མཉམ་མེད་གསེར་གླིང་པ་ཆོས་ཀྱི་གྲགས་པ་དང་ལེགས་པར་དགེས་བཞིན་དུ་མཇལ་བའི་ལོ་རྒྱུས་ལགས་པར་གདའོ། །ཤིན་ཏུ་ལེགས་པ་ངོ་མཚར་རྒྱ་མཚོའི་དཔལ། །ཀུན་ལ་བྱང་སེམས་འབྱོངས་པར་བྱིན་གྱིས་རློབས། །རྒྱལ་རིགས་རིག་པའི་གནས་ལྔ་ཀུན་ལ་མཁས། །སྒྲོལ་མས་ལུང་བསྟན་གང་ཅན་དཔལ་དུ་བྱོན། །བདག་པས་གཞན་གཅེས་འབྱོངས་ནས་གཞན་དོན་མཛད། །མཚུངས་མེད་ཨ་ཏི་ཤ་ལ་གསོལ་བ་འདེབས། །ད་ལྟ་ཉིད་དུ་བྱིན་གྱིས་བརླབ་ཏུ་གསོལ། །སྐྱེ་རྒུའི་སྡུག་བསྔལ་འཕྲལ་དུ་བསལ་དུ་གསོལ། །འགྲོ་ཀུན་བྱང་ཆུབ་ལམ་ལ་དྲོང་དུ་གསོལ། །ཕན་བདེ་ཀུན་གྱི་འབྱུང་གནས་སྩལ་དུ་གསོལ། །སྐྱིད་མགོ་ད་ལྟ་ཉིད་དུ་འཛུག་ཏུ་གསོལ། །བདེ་མགོ་དེ་རིང་ཉིད་ནས་སྩལ་དུ་གསོལ། །སྲིད་པའི་སྡུག་བསྔལ་ཐམས་ཅད་གཞོམ་དུ་གསོལ། །ཆོས་ཀྱི་བར་ཆད་ཐམས་ཅད་བཟློག་ཏུ་གསོལ། །བྱ་རྒྱུ་ཆོས་ལས་མེད་པར་བྱིན་གྱིས་རློབས། །ཞེས་གསོལ་བ་དྲག་པོ་རྒྱུན་ཆད་མེད་པར་བཏབ་པ་ལ་བརྟེན་ནས་བདག་གཞན་མ་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་རྒྱུད་ལ་བདག་པས་གཞན་གཅེས་པར་འཛིན་པའི་ལྷག་པའི་བསམ་པ་རྣམ་པར་དག་པ་བདག་གཞན་བརྗེ་བའི་བྱང་ཆུབ་ཀྱི་སེམས་རིན་པོ་ཆེ་བཅོས་མ་མ་ཡིན་པ་
སྐྱེས་ནས། འགྲོ་བ་ཐམས་ཅད་སྒྲོལ་བའི་དེད་དཔོན་ཆེན་པོར་མྱུར་དུ་སྐྱེ་བར་གྱུར་ཅིག། །།
WYLIE TEXT WILL APPEAR HERE
Footnotes


text:
༄༅།།ཕྱི་ལོ་༢༠༡༦ཟླ་༦ཚེས་༡༥ཉིན་སྔ་དྲོའི་ཆུ་ཚོད་༡༠།༡༥ཙམ་ལ་ཨ་རིའི་ཁང་པ་དཀར་པོའི་ས་ཁྲ་ཁང་(Map Room) ཞེས་པའི་ནང་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་ཨ་རིའི་སྲིད་འཛིན་སྐུ་ཞབས་བྷ་རག་ཨོ་བྷ་མ་མཆོག་རྣམ་གཉིས་མཇལ་འཕྲད་གནང་ཡོད་པ་རེད།
དེ་ཡང་ཐོག་མར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཁང་པ་དཀར་པོར་ཆིབས་བསྒྱུར་བསྐྱངས་ཏེ་ཨ་རིའི་སྲིད་འཛིན་དང་མཇལ་འཕྲད་སྐབས་ཟླ་ ༦ ཚེས་ ༡༢ ཉིན་ཨ་རིའི་ཕོ་ལོ་རི་ཌའི་མངའ་སྡེའི་གྲོང་ཁྱེར་ཨོར་ལེན་ཌོར་ Orlando རུ་མི་གསོད་དོན་རྐྱེན་གྱི་གནས་ཚུལ་བྱུང་བར་ཐུགས་ཕམ་དང་སྦྲགས་སྲིད་འཛིན་མཆོག་ལ་ཐུགས་གསོ་མཛད་པ་དང་། སྲིད་འཛིན་ཨོ་བྷ་མ་མཆོག་གིས་༸གོང་ས་མཆོག་ལ་ཐུགས་རྗེ་ཆེ་ཞུས་པ་དང་ལྷན་༸གོང་ས་མཆོག་གིས་གཞན་ལ་བྱམས་བརྩེ་དང་གུས་བརྩི་སོགས་གོང་སྤེལ་གཏོང་ཐབས་མཛད་བཞིན་པར་ཡི་རངས་བསྔགས་བརྗོད་ཞུས་ཡོད་པ་རེད།
གཞན་ཡང་། སྐབས་དེར་བོད་ནང་གི་བོད་མིའི་གནས་སྟངས་སྐོར་བཀའ་བསྡུར་མཛད་པ་མ་ཟད། སྲིད་འཛིན་ཨོ་བྷ་མ་མཆོག་གིས་བོད་ཀྱི་ཐུན་མོང་མ་ཡིན་པའི་ཆོས་དང་རིག་གཞུང་། སྐད་ཡིག ཡུལ་སྲོལ་གོམས་གཤིས་སོགས་སྲུང་སྐྱོབ་དང་། དེ་བཞིན་བོད་མི་ཚོའི་འགྲོ་བ་མིའི་ཐོབ་ཐང་སྲུང་སྐྱོབ་ཆེད་ཨ་རིའི་གཞུང་གིས་རྒྱབ་སྐྱོར་ཤུགས་ཆེ་ཡོད་པ་དང་། དེ་བཞིན་བཙན་བྱོལ་བོད་མིའི་སྒྲིག་འཛུགས་ཀྱི་བོད་དོན་བདེན་མཐའ་གསལ་ཐབས་ཀྱི་ཐབས་ལམ་དབུ་མའི་ལམ་གྱི་སྲིད་བྱུས་ལ་བསྔགས་བརྗོད་རྒྱ་ཆེ་ཞུས་པ་དང་སྦྲགས་རྒྱབ་སྐྱོར་ཡོད་སྐོར་གསུངས་པ་མ་ཟད། ༸གོང་ས་མཆོག་གིས་ཆོད་སེམས་བརྟན་པོས་འཚེ་མེད་ཞི་བའི་བཞེངས་ཕྱོགས་རྒྱུན་སྐྱོང་མཛད་བཞིན་པར་གུས་བཀུར་ཆེ་བསྟོད་རྒྱ་ཆེ་ཞུས་པ་དང་།བོད་ཀྱི་གནད་དོན་ཐད་ཕྱོགས་གཉིས་དབར་མི་མཐུན་པའི་གནས་སྟངས་འོག་དཀའ་ངལ་འཕྲད་བཞིན་པ་དེ་དག་གྲོས་མོལ་བརྒྱུད་སེལ་ཐབས་མཛད་དགོས་གསུངས། གཞན་ཡང་བོད་དེ་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་ཆ་ཤས་སུ་ངོས་འཛིན་བྱེད་བཞིན་པའི་ཨ་རིའི་གཞུང་གི་ལངས་ཕྱོགས་དེ་གསལ་སྟོན་ཞུས་པ་དང་སྦྲགས། བོད་རང་བཙན་ལ་ཨ་རིའི་གཞུང་གིས་རྒྱབ་སྐྱོར་བྱེད་ཀྱི་མེད་ཅེས་ཞུས་པ་དང་། ༸གོང་ས་མཆོག་གིས་རང་བཙན་རྩོད་ཀྱི་མེད་པ་དང་བོད་ཀྱི་གནད་དོན་ཐད་མགྱོགས་མྱུར་གྲོས་མོལ་བསྐྱར་གསོ་ཡོང་རྒྱུའི་ཐུགས་རེ་མཛད་བཞིན་ཡོད་སྐོར་སོགས་བཀའ་ཕེབས། མཐར་སྲིད་འཛིན་ཨོ་བྷ་མ་མཆོག་གིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་གོ་ལ་སྤྱི་ཡོངས་ཀྱི་གནམ་གཤིས་འགྱུར་ལྡོག་ལ་གདོང་ལེན་ཇི་ལྟར་བྱེད་དགོས་པར་ལམ་སྟོན་དང་དབུ་ཁྲིད་ཀྱི་མཛད་བཟང་བསྐྱངས་བཞིན་པར་དགའ་བསུ་དང་དེའི་སྐོར་ལ་གོ་རྟོགས་སྤེལ་བཞིན་པར་རྒྱབ་སྐྱོར་ཞུས་པ་དང་།
དེ་རྗེས་ཨ་རིའི་རྒྱལ་ཡོངས་དམངས་གཙོ་ཐེབས་རྩ་བསྟི་གནས་ཁང་དུ་ཆིབས་བསྒྱུར་གནང་ཞིང་། ཐེབས་རྩ་ཁང་དེ་ནས་བོད་མི་རིགས་ཀྱི་དཔའ་བོ་ཞིང་གཤེགས་དམ་པ་སྤྲུལ་སྐུ་བསྟན་འཛིན་བདེ་ལེགས་མཆོག་དང་། བཙན་བྱོལ་བོད་མིའི་སྒྲིག་འཛུགས་ཀྱི་མང་གཙོའི་ལམ་སྲོལ་ལ་ཆེ་བསྟོད་གཟེངས་རྟགས་ཕུལ་ཡོད་པ་རེད།
སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་ཨ་རིའི་སྲིད་འཛིན་སྐུ་ཞབས་བྷ་རག་ཨོ་བྷ་མ་མཆོག་རྣམ་གཉིས་ཕྱི་ལོ་ ༢༠༡༠ ཟླ་ ༢ ཚེས་ ༡༨ ཉིན་ཨ་རིའི་ཁང་པ་དཀར་པོའི་ནང་ཐོག་མར་མཇལ་འཕྲད་པ་དང་། དེ་རྗེསཕྱི་ལོ་ ༢༠༡༡ ཟླ་ ༧ ཚེས་ ༡༦ ཉིན་དང་། ཕྱི་ལོ་ ༢༠༡༤ ཟླ་ ༢ ཚེས་ ༢༡ ཉིན་བཅས་སུ་མཇལ་འཕྲད་གནང་ཡོད་པ་བཅས།།